গল্প - কোজাগরী\nচন্দনকাঠের বাক্সে বহু ব্যবহারে বিবর্ণ কাগজ সযত্নে ভাজ করে রাখলো শ্রুবাবতী ! তার স্বামীর লেখা শেষ চিঠি ! তারপর, দ্বিতলের অলিন্দে এসে দাঁড়ালো কিছুক্ষন! অনিন্দ্যসুন্দর মুখমণ্ডলে বিষাদের ছায়া! সন্ধ্যা সমাগমে কুলায় ফিরছে পক্ষিকুল! আর ঠিক ক তিনদিন পরে কোজাগরী লক্ষ্মীপূর্ণিমা ! জমিদারভবনে এখন উৎসবের স্পর্শ লেগেছে ।আসন্ন মহালক্ষ্মী পূজার প্রস্তুতি প্রায় সম্পূর্ণ ! সংলগ্ন অতিথি ভবন থেকে অলস হাস্য- পরিহাস ও বাক্যালাপের গুঞ্জন শোনা যাচ্ছে ! আলোকিত পুষ্পশোভিত অট্টালিকা ও অট্টালিকা সংলগ্ন উদ্যানবাটিকা! মঞ্জরিত পুষ্পগন্ধে আমোদিত চারদিক! দুই চোখ বাষ্পাকুল হলো শ্রুবাবতীর । বড় দুঃসহ এই নিঃসঙ্গ জীবন! বড় যন্ত্রণার স্বামীর জন্য নিষ্ফল প্রতীক্ষায় দিনযাপন ! শত কাজের মাঝেও বুকের অতল থেকে উঠে আসে নীরব কান্না ! নক্ষত্রখচিত আকাশের দিকে শূণ্য দৃষ্টি প্রসারিত করে আত্মমগ্ন হলো শ্রুবাবতী।\nহঠাৎ অদূরে অস্ফুট একটা শব্দ পেয়ে চমকে উঠলো সে। শরীরের অভ্যন্তর কেঁপে উঠলো যেন ! কে ওখানে ? উদ্যানবাটিকা সংলগ্ন এই গুপ্তপথ তো সকলের পরিচিত নয় ! কিছুক্ষন নিস্তব্ধ চারদিক ! দূরদূরান্তে কোথাও কোনো শব্দ নেই ! তারপর আবার শুস্ক পত্রের মড়মড় শব্দ শোনা গেলো ! ত্রাসবিহ্বল শ্রুবাবতী প্রশ্ন করলো কে? কে ওখানে ?\nনৈশ স্তব্ধতা বিদীর্ণ করে এক ক্ষীণকণ্ঠের আওয়াজ ভেসে এলো ! হৃদস্পন্দন স্তব্ধ হলো শ্রুবাবতীর । এ তো সেই অতি পরিচিত কণ্ঠস্বর ! প্রস্তরমূর্তির মতন কিছুক্ষন দাঁড়িয়ে রইলো সে ! তারপর ধীরে ধীরে বললো তুমি ? কোথা থেকে ?\nযন্ত্রচালিত পুত্তলিকার মতন স্বল্পালোকিত সোপান অবতরণ করলো শ্রুবাবতী । তারপর অর্গলবদ্ধ দ্বার উন্মোচন করলো সন্তর্পনে ! অপলকে কিছুক্ষন তাকিয়ে রইলো সে। এই কি তার স্বামী রুদ্রনারায়ণ ? চার বৎসর পূর্বের সেই অগ্নিবর্ণ , সুঠামদেহ , দীর্ঘদেহী যুবক আজ রুগ্ন , ভগ্নস্বাস্থ্য , শীর্ণদেহ !\nঅবিভক্ত বাংলাদেশের সুন্দর এক গ্রাম ! চারদিকে শ্যামল শস্যভূমি! ছবির মতন সুন্দর এই গ্রামের মানুষ ফসল ফলায়, সুখী গার্হস্থ্যে পরিবারের ভরণপোষণ করে, কুটিরের অঙ্গনপ্রান্তে শাকসবজির চাষ করে, গৃহপালিত পশু প্রতিপালন করে ! এখানে নগরজীবনের কর্মচাঞ্চল্য নেই ! স্নানার্থীরা ঘাটে স্নান করে, পূজার্থীরা দেবায়তনে পূজার অর্ঘ্য নিবেদন করে , দলবদ্ধ হয়ে গ্রামের পথে ক্রীড়া করে বালকবৃন্দ ! জীবন এখানে শান্ত , নিরুপদ্রব , নিস্তরঙ্গ !\nএই গ্রামের প্রজাবৎসল জমিদার দর্পনারায়ণ চৌধুরী বাণিজ্যশেষে গৃহে প্রত্যাবর্তন করছিলেন ! সূর্য তখন মধ্যাহ্নে উপনীত ! বাতাসে উষ্ণতার স্পর্শ অনুভূত হচ্ছে ! ক্লান্ত বোধ করলেন দর্পনারায়ণ ! অনতিদূরে এক বৃক্ষলতাপূর্ণ জনবিরল স্থান দেখতে পেয়ে বাণিজ্যতরী থেকে অবতরণ করলেন তিনি । নিকটেই এক সরোবরের স্বচ্ছ শীতল জলে অবগাহন করে পরম তৃপ্তি বোধ হলো !\nসরোবর পার্শ্বে এক ভগ্ন দেবায়তন প্রাঙ্গনে বসে বিশ্রাম নিচ্ছিলেন দর্পনারায়ণ ! হঠাৎ এক উজ্জ্বল ধাতব বস্তুর দিকে নজর পড়লো তার ! নিকটে যেতেই দেখলেন অষ্টধাতুর অপরূপ এক লক্ষ্মীমূর্তি ! সেইদিন রাত্রে এক বিচিত্র স্বপ্ন দেখলেন দর্পনারায়ণ ! মৃগচর্মাসনে উপবিষ্টা চতুর্ভূজা মহালক্ষী ! দুই হস্তে স্বর্ণকমল , অপর হস্তদ্বয়ে স্বর্ণপ্রদীপ ! নানা অলংকারে শোভিতা দেবীর সর্বাঙ্গ থেকে বিচ্ছুরিত হচ্ছে জ্যোতি ! তারপরেই ঘন কুয়াশায় আবৃত হলো চরাচর ! স্বেদসিক্ত দেহে উঠে বসলেন দর্পনারায়ণ! গৃহে ফিরে স্বপ্নে দেখা সেই দেবীমূর্তি প্রতিষ্ঠিত করলেন নিজের নাটমন্দিরে ! কোজাগরী লক্ষ্মীপূণিমায় তিনদিন ব্যাপী মহোৎসব চললো !\nএর কিছুমাস পরের কথা ! শ্রাবনী পূর্ণিমার রাত্রি ! সমস্ত রাত্রির বর্ষণে ভেসে গেছে গ্রাম ! হঠাৎ মাঙ্গলিক শঙ্খধব্নীতে মুখরিত হলো রাজভবন ! ঘৃতপ্রদীপ জ্বলে উঠলো, ধূপের গন্ধে আমোদিত হলো চারদিক ! শিশুকন্ঠের ক্রন্দনধ্বনি শোনা গেলো ! এক দেবতুল্য সন্তানের জন্ম দিলেন ব্রহ্মময়ী ! মহালক্ষ্মীর আশীর্বাদে পিতা হলেন নিঃসন্তান দর্পনারায়ণ ! মহা ধুমধাম সহকারে নামকরণ উৎসব হলো কুমারের ! পিতা দর্পনারায়ণ তার পুত্রের নাম রাখলেন রুদ্রনারায়ণ !\nঅসাধারণ মেধাবী কুমার রুদ্রনারায়ণ ! তবে পিতার মতন জমিদারিতে আগ্রহ নেই তার ! জ্ঞানার্জনের প্রভূত আকাঙ্ক্ষা আর অধ্যয়নের অনন্ত আকর্ষণে তার দিন অতিবাহিত হয় পাঠগৃহে ! প্রখর বুদ্ধিমান , সুদর্শন সর্ববিদ্যায় পারদর্শী বিবাহযোগ্য পুত্রের বিবাহের জন্য উদ্যোগী হলেন দর্পনারায়ণ ! নিকটবর্তী গ্রামের রূপবতী , সর্বসুলক্ষণা একাদশবর্ষীয়া বালিকা শ্রুবাবতীর সঙ্গে নির্বিঘ্নে বিবাহ সম্পন্ন হলো ঊনবিংশবর্ষীয় রুদ্রনারায়ণ চৌধুরীর ! নৃত্য গীত হর্ষোল্লাসে মুখর হলো জমিদার ভবন !\nশ্বশুরগৃহে এসে চমৎকৃত হলো শ্রুবাবতী ! ইতিপূর্বে এতো বড় প্রাসাদ দেখার সৌভাগ্য হয়নি তার! প্রায় ত্রিশ বিঘা জমির উপর বিলাসবহুল অট্টালিকা ! একপ্রান্তে অতিথিভবন , অপরপ্রান্তে নাটমন্দির ! প্রাসাদসংলগ্ন উদ্যানে অগণিত ফুলের সমারোহ ! প্রাসাদের পিছনে আম, জাম , কদলী, নারিকেল প্রভৃতি ফলের বাগান ! এতো বিলাসবহুল জীবনে অভ্যস্ত নয় শ্রুবাবতী । পিতৃগৃহে সাধারণ গৃহস্থের স্বাচ্ছন্দ্যে দিনযাপন করেছে সে ! বংশগৌরব আর রূপের জোরে প্রবেশাধিকার পেয়েছে জমিদারবাড়িতে ! অবাক বিস্ময়ে চতুর্দিক নিরীক্ষণ করে শ্রুবাবতী । এতো বড় প্রাসাদে দিবালোকেও দিগ্ভ্রম হয় তার !\nএ বাড়িতে সকলের স্নেহের পাত্রী শ্রুবাবতী । শুধু স্বামী নামক মানুষটিকে বড় অদ্ভুত লাগে তার ! এক ভিন্ন গ্রহের অধিবাসী যেন ! অধ্যয়নে নিমগ্ন মানুষটির প্রতি এক দুর্নিবার আকর্ষণ অনুভব করে সে ! বিবাহের পরে স্বামীর সঙ্গে কোনোরকম বাক্য বিনিময়ের সুযোগ হয়নি তার । অবাক লাগে শ্রুবাবতীর । সখীদের নিকটে শোনা স্বামী সংক্রান্ত কাহিনীগুলির সঙ্গে ঠিক ক মেলানো যায় না তার স্বামীকে ! অধীর আগ্রহে সুযোগের অপেক্ষা করে সে ! এই মানুষটির সঙ্গে পরিচয় হওয়া বড় প্রয়োজন !\nচারদিকে মসীকৃষ্ণ অন্ধকার ! শয্যায় উঠে বসলো শ্রুবাবতী । পাশে নিদ্রারত ব্রহ্মময়ীরদিকে তাকালো একবার তারপর সন্তর্পনে নির্গত হলো শয়নকক্ষ থেকে! দ্রুতপদে এগিয়ে চললো স্বামীর পাঠগৃহের দিকে ! নিস্তব্ধ অন্ধকার পুরী! সোপান বেয়ে উপরে এলো শ্রুবাবতী । দ্বিতলের একপ্রান্তে একটি বৃহৎ কক্ষ , এটি রুদ্রনারায়ণের পাঠগৃহ ! পাঠগৃহটি প্রকান্ড , কক্ষের মাঝামাঝি একটি কাঠের টেবিল ! দেওয়ালজোড়া কাঁচের আলমারিতে অজস্র পুস্তক ! দুইপার্শ্বে বেশ কিছু কাঠের কেদারায় ইতস্তত জরির কারুকাজ করা তাকিয়া ছড়ানো ! একপ্রান্তে একটি আরাম কেদারায় অর্ধশায়িত রুদ্রনারায়ণ ! নিমীলিত নেত্র ! দ্বারদেশে নীরবে দাঁড়িয়ে থাকে শ্রুবাবতী। এই সুঠাম , সুন্দর , অগ্নিবর্ণ মানুষটি তার স্বামী !\nশ্রুবাবতী । নৈশ স্তব্ধতা বিদীর্ণ করে রুদ্রনারায়ানের কণ্ঠস্বর শোনা যায় ! স্তব্ধ হয়ে যায় শ্রুবাবতী । বেতসপত্রের ন্যায় কাঁপতে থাকে ! তারপর ধীরে ধীরে এগিয়ে যায় রুদ্রনারায়ণের দিকে ! রুদ্রনারায়ণ গভীরভাবে অবলোকন করে শ্রুবাবতীর মুখখানি ! ঘনান্ধকার রাত্রি, ক্ষীণ চন্দ্রমার আলোয় আরো মোহময়ী লাগে রত্নালঙ্কারে আবৃত এই একাদশবর্ষীয়া বালিকাকে ! কি অনির্বচনীয় রূপ ! আত্মসংবরণ করলেন ঊনবিংশবর্ষীয় যুবক ! ধীরে ধীরে টেনে নিলেন পাশে রাখা উপনিষদ ! পাঠ করে শোনাতে থাকলেন শ্রুবাবতীকে।\nপ্রতিদিন রাত্রে এই গোপন সাক্ষাৎ চলতে লাগলো ! এক বিচিত্র অভিসার ! সারাদিন এই রাত্রিটুকুর প্রতীক্ষায় থাকে শ্রুবাবতী । এক নতুন পৃথিবী , এক অমৃতলোক আবিষ্কার করছিলো সে ! আর পত্নী সান্নিধ্যে এক নতুন সত্তা উন্মোচিত হচ্ছিলো রুদ্রনারায়ণের । এ এক বিচিত্র অনুভূতি , স্বপ্নের মতন! নিস্তরঙ্গ জীবনে অনাস্বাদিত আলোড়ন ! শ্রুবাবতী বিদায় নেওয়ার পরেও রত্নালঙ্কারে সজ্জিতা অপাপবিদ্ধা দুটি চোখের দৃষ্টি বারবার মনে আসে তার । মধুসঞ্চার হয় প্রাণে ! এক নিবিড় অন্তরঙ্গতা অনুভব করে রুদ্রনারায়ণ ! কিন্তু না, এই দুর্বলতাকে প্রশ্রয় দেওয়া যায়না কোনোভাবেই ! এক বৃহৎ কর্মযজ্ঞে সামিল হতে হবে তাকে ! এই জীবন তার জন্য নয়!\n“ বিশাল দেশ আমাদের ! নদ নদী গিরিসমতল , অরণ্য ....,” একনাগাড়ে কথা বলছিলো রুদ্রনারায়ণ ! বিস্ময়ে তাকিয়ে থাকে শ্রুবাবতী। আজ বড় অচেনা লাগছে মানুষটাকে ! “ আমাদের দেশ আজ বর্বর লোভী ইংরেজ দের অধীনে “ দুই চোখ দিয়ে যেন অগ্নিস্ফুলিঙ্গ ঝরে পড়ছে রুদ্রনারায়ণের !\nউত্তেজনায় রক্তবর্ণ মুখাবয়ব , মুখমন্ডলের পেশি সুদৃঢ় ! “ নৃশংস , অত্যাচারী ইংরেজদের কবল থেকে মুক্ত করতে হবে দেশকে”! ক্রোধের আগুনে জ্বলজ্বল করে রুদ্রনারায়ণের দুই চোখ ! নীরবে শুনে যায় শ্রুবাবতী ! এই গ্রামের অন্য মানুষদের মতন ইংরেজ শাসন ও শোষণের কথা সে জানেনা । তখন বিদেশি , শ্বেতাঙ্গ রাষ্ট্রশক্তির বিরুদ্ধে উত্তাল হয়েছে ভারতবর্ষ কিন্তু এই গ্রামে তার আঁচ লাগেনি এতটুকু ! বহির্জগতের সঙ্গে এই গ্রামের মানুষের বিশেষ সম্পর্ক নেই ! এখানে প্রত্যুষে পাখির কূজনে নিদ্রাভঙ্গ হয় , ভাটিয়ালি গেয়ে নৌকা বায় মাঝিমাল্লার দল , কৃষিক্ষেত্রে ধান বপন করে কৃষক ! ইংরেজ শাসনের খোঁজ রাখেনাএ গাঁয়ের মানুষ !\nরাত প্রায় এক প্রহর অতিক্রান্ত ! ধীরপদে পাঠগৃহ থেকে বাইরে আসে শ্রুবাবতী ! নিঃশব্দে এসে শয়ন করে ব্রহ্মময়ীর পাশে , প্রতিদিনের মতন ! সে রাত্রে ঘুম আসেনা আর ! এক অজানা অমঙ্গল আশঙ্কায় বিনিদ্র রজনী অতিবাহিত করে সে ! শূন্যদৃষ্টি মেলে তাকিয়ে থাকে রাতের আকাশের দিকে !\nএইভাবেই ছয়মাস অতিক্রান্ত হয়! একদিন প্রত্যুষে নিদ্রাভঙ্গ হলো শ্রুবাবতীর । প্রভাতের ক্ষীণ আলো আসছে বাতায়ন পথে ! দূর থেকে ভেসে আসা অস্পষ্ট ক্রন্দনধ্বনি শুনে এগিয়ে যায় শ্রুবাবতী । অমঙ্গল আশঙ্কা গ্রাস করছে অন্তঃকরণ ! দুঃসংবাদ পেতে বিলম্ব হয়না ! গত রাত্রে গৃহত্যাগ করেছে রুদ্রনারায়ণ ! মৃন্ময়ী মূর্তির মতন নিস্পন্দভাবে দাঁড়িয়ে থাকে শ্রুবাবতী । ধীরে ধীরে তুলে নেয় গৃহত্যাগের পূর্বে রুদ্রনারায়ণের লেখা পত্রখানি ! নিরাপদ আশ্রয়ে আহার বিহার বিলাসিতায় জীবন oনষ্ট করতে চায় না কুমার রুদ্রনারায়ণ ।দেশের কল্যাণ তার লক্ষ্য ,,দেশের মুক্তি তার স্বপ্ন! পত্রে লেখা অক্ষরগুলি ঝাপসা লাগে শ্রুবাবতীর । ভুলুন্ঠিত হয়ে সংজ্ঞা হারায় সেই মুহুর্তে ।\nরুদ্রনারায়ণের অন্তর্ধান সংবাদ পল্লবিত হয় গ্রাম থেকে গ্রামান্তরে ! ঘটনার রুঢ়তায় রোদন বিস্মৃত হলেন দর্পনারায়ণ ! পুত্রশোকে শয্যা গ্রহণ করলেন ব্রহ্মময়ী ! স্বরযন্ত্র প্রায় বিকল , মস্তিষ্কেও আঘাতের লক্ষণ প্রকট ! অক্লান্ত সেবা করে যায় শ্রুবাবতী । তবু একদিন আর নিদ্রাভঙ্গ হয়না ব্রহ্মময়ীর ! বর্ষা অন্তে এক শারদপ্রাতে তার আত্মা নশ্বরদেহ ত্যাগ করে যাত্রা করে অমৃতলোকের পথে ! স্তব্ধ হয়ে যায় শ্রুবাবতী । সর্বগ্রাসী এক যন্ত্রনায় ক্ষতবিক্ষত হয় দেহ মন ! দুঃখবোধ , অসহায়বোধে প্লাবিত হয় চিত্ত !\nব্রহ্মময়ীর মৃত্যুর পরে পাঠগৃহে আশ্রয় নেয় শ্রুবাবতী । দিবারাত্র চলে অক্লান্ত অধ্যয়ন । শ্রুবাবতীর জ্ঞানস্পৃহা , মেধা ও অনুসন্ধিৎসা দেখে তার জন্য চতুস্পাঠীর অধ্যাপক নিযুক্ত করলেন দর্পনারায়ণ ! শুরু হয় বাংলা, সংস্কৃত , ব্যাকরণ , গণিতশিক্ষা ও অনুশীলন ! অধ্যয়নে নিমগ্ন হয় শ্রুবাবতী । নবজীবনের সূচনা হয় তার। পাঠগ্রহনের সঙ্গে সঙ্গে আয়ুর্বেদাচার্যেরকাছে আয়ুর্বেদশিক্ষা গ্রহণ শুরু করে শ্রুবাবতী ।\nব্যস্ততায় অতিবাহিত হয় দিন ! অতিথিশালার একটি কক্ষে ভেষজ ঔষধির সাহায্যে গ্রামবাসীর চিকিৎসা শুরু করে সে ! প্রজাদের মঙ্গল, প্রজাদের আরোগ্য তার নেশা , তার জীবনসাধনা !\n“ বাবামশাই”, শ্রুবাবতীর কণ্ঠস্বর শুনে তাকালেন দর্পনারায়ণ ! অস্পষ্ট দীপালোকে তাকিয়ে দেখলেন পুত্রবধূর নিষ্পাপ মুখখানি ! সপ্তদশবর্ষীয়া এই নারীকে চরম বঞ্চনা করেছে ভাগ্যদেবতা ! কি এক অন্তর্লীন বেদনা গোপনে বহন করে চলেছে প্রতিনিয়ত ! বাষ্পাকুল হলো বৃদ্ধের দুই চোখ ! “ কিছু বলবি মা , “ স্নেহার্দ্র কণ্ঠস্বরে প্রশ্ন করেন দর্পনারায়ণ ! “ প্রাসাদসংলগ্ন ছোটমন্দির প্রাঙ্গনে একটি নারী বিদ্যায়তন প্রতিষ্ঠা করতে চাই বাবামশাই ! আপনার অনুমতি. প্রয়োজন ! শ্রুবাবতীর আত্মপ্রত্যয়ে প্রসন্ন হলেন দর্পনারায়ণ ! এ যে অতি উত্তম প্রস্তাব ! গ্রামের মেয়েরা যাতে জ্ঞানসূর্যালোকের সন্ধান পায় তার প্রচেষ্টা ! দর্পনারায়ানের দিকে স্থির দৃষ্টিতে তাকিয়ে থাকে শ্রুবাবতী । এই নির্মম , নিষ্ঠুর পৃথিবীতে বাবামশাই তার একমাত্র অবলম্বন ! রুদ্রনারায়ণের গৃহত্যাগের পর চার বৎসর অতিক্রান্ত প্রায় ! বুক ঠেলে উঠে আসে ভাষাহীন নীরব কান্না ! কিন্তু না, থামার সময় নেই এখন ! বাইরে এসে দাঁড়ায় শ্রুবাবতী। মস্তিষ্কে দৃঢ় সংকল্পের প্রস্তুতি চলছে যেন !\nজীর্ণবস্ত্র পরিত্যাগ করে দীর্ঘসময় ধরে পুস্পসুবাসিত জলে স্নান করলেন রুদ্রনারায়ণ ! বড় তৃপ্তিবোধ হচ্ছে এখন ! প্রায় চারবৎসর পরে আজ নিজগৃহে ফিরেছে সে ! বড় কঠিন জীবন তার! পদে পদে আত্মরক্ষা আর জীবনধারণের জন্য সংগ্রাম ! তবু শৃঙ্খলমুক্ত করতে হবে দেশকে ! দেশমাতৃকার এই অবমাননা , এই অপমান মেনে নেওয়া যায়না !\nরৌপ্যপাত্রে রাখা মিষ্টান্ন আহার করলেন রুদ্রনারায়ণ ! আসন্ন পূর্ণিমার আলোয় চন্দ্রালোকিত কক্ষ ! মৃদু আলোকে শ্রুবাবতীর দিকে চোখ পড়লো হঠাৎ ! উপবাস ও কৃচ্ছসাধনে শীর্ণকায়া প্রায় আভরণহীন এক নারী ! অনিন্দ্যসুন্দর মুখমন্ডল ! অজ্ঞাত আকর্ষণে ভিতর কেঁপে উঠলো তার ! উত্তাল হয়ে উঠলো দেহের প্রতিটি রক্তকণিকা ! শপথের কঠোরতা , দৃঢ়তা , সংকল্প সব হিমবাহের মতো গলে যাচ্ছে তীব্র ভালোবাসার তাপে !\nনিনির্মেষ তাকিয়ে থাকে রুদ্রনারায়ণ ! কি অপরূপ সুন্দর এই নারী ! কি অপূর্ব এর কৃষ্ণবর্ণ অক্ষিপল্লব ! মুহূর্তের জন্য রুদ্রনারায়ণের মনে হয় এই পথ ভ্রান্ত ! অন্ধের মতন ছুটে চলেছে দেশমাতৃকার মুক্তির মোহে ! এ অন্যায় , এ পাপ ! দহনে দগ্ধ হয় রুদ্রনারায়ণের অন্তর ! সমস্ত চেতনা জুড়ে ছড়িয়ে যাচ্ছে অপরাধবোধের যন্ত্রনা ! শ্রুবাবতীর এই জীবনের জন্য দায়ী সে নিজে ! নিদারুন গ্লানিতে আচ্ছন্ন হয় তার মন ! প্রায়ান্ধকার কক্ষে একটি ঘৃতপ্রদীপ জ্বলে মৃদুমৃদু ! বাতায়নপথে আসা নির্মল গন্ধহীন বাতাসে এখন শীতলতার স্পর্শ !\nপ্রকান্ড শয়নকক্ষে শুভ্রশয্যা পাতা ! বাতাস এখন আমোদিত পুষ্পগন্ধে ! শ্রুবাবতীর নিকটে গিয়ে দাঁড়ালেন রুদ্রনারায়ণ! তৃষিত দৃষ্টিতে কিছুসময় তাকিয়ে রইলেন তার দিকে ! তারপর দৃঢ় আলিঙ্গনপাশে আবদ্ধ করলেন তাকে ! লজ্জায় মুখ সিঁদুরবর্ণ হলো শ্রুবাবতীর । মুহূর্তে স্তব্ধ হলো জ্যোৎস্নালোকিত চরাচর , নির্বাপিত হলো কক্ষের ঘৃতপ্রদীপখানি ! বর্ষণমুখর হলো তৃষিত মরু ! মধ্যরাত্রে গ্রামবাসী অর্গলবদ্ধ গৃহে সুখনিদ্রায় রাত্রি অতিবাহিত করলো ! শুধু অজস্র নক্ষত্রখচিত আকাশ সাক্ষী রইলো এক বিরহ তাপিত নর নারীর প্রেম বিনিময়ের !\nস্নানঘরে প্রবেশ করে স্নান করলো শ্রুবাবতী । স্নানশেষে সিন্দুরবিন্দু অঙ্কন করলো সীমন্তে ! সূর্যোদয় এর বিলম্ব আছে এখনো ! অপলকে তাকিয়ে ছিল রুদ্রনারায়ণ ! সেদিনের সেই চঞ্চলা বালিকা বধূ আজ সপ্তদশবর্ষীয়া পূর্ণাবয়ব যুবতী ! বিমর্ষ চিন্তানুভূতিতে ক্লিষ্ট হলো তার মন ! এগিয়ে এসে শ্রুবাবতীর করকমল স্পর্শ করলেন তিনি ! তারপর ধীরে ধীরে বললেন , “ আমায় মার্জনা করো শ্রুবাবতী । পাপ, পুন্য , ন্যায় অন্যায়ের সংজ্ঞা আমার জানা নেই ! শুধু এটুকু বলতে পারি তোমার স্নিগ্ধ , পবিত্র এই চোখ , তোমার সীমন্তে আঁকা এই সিন্দুরবিন্দু আমায় বহু রাত্রি জাগিয়ে রেখেছে ! চোখ বুজলেই ভেসে উঠেছে তোমার অপাপবিদ্ধ এই মুখ ! অধোবদন হলো শ্রুবাবতী । অধর দংশন করে রোধ করছে অবরুদ্ধ ক্রন্দন !\nকক্ষে ক্ষণিক স্তব্ধতা ! নিস্পলক নেত্রে কিছুক্ষন চেয়ে রইলো শ্রুবাবতী । তারপর ধীরে ধীরে বললো “ তোমার অবহেলার যন্ত্রনা আমার সহ্য হয়ে গেছে ! সংসার, স্বামী , সন্তানের চিরন্তন আকাঙ্ক্ষা আমার জন্য নয় এই সত্যও গ্রহণ করেছি আমি ! তোমার ভালোবাসা পাইনি তবু আমার জীবন অপূর্ণ একথা বললে মিথ্যাচার হবে ! এই নাটমন্দির , ঐ তুলসীমঞ্চ , এই অতিথিভবন , ঐ ঠাকুরদালান সব আমার ! এই গ্রামের সব প্রজা আমার সন্তান ! তোমার এখনো অনেক কাজ বাকি ! তুমি ফিরে যাও !\nস্তম্ভিত হলেন রুদ্রনারায়ণ! সেদিনের সেই হাস্যমুখী বালিকা আজ আত্মসচেতন মর্যাদাশালিনী এক নারী , আত্মপ্রত্যয়ে দৃপ্ত ! বাষ্পাচ্ছন্ন হলো জমিদারতনয়ের দুই চক্ষু !\nনবদিবসের আবির্ভাবলগ্ন সমাসন্ন ! আর কিছুক্ষন পরেই ঊষার প্রথম কিরণস্নাত হবে ধরিত্রী !নিঃশব্দে দাঁড়িয়ে রইলো শ্রুবাবতী । অশ্রুভারনত আনত পবিত্র মুখ! সিঁদুরের ক্ষীন আভা বিস্তৃত সারা মুখে !\nবিদায়লগ্ন সমাগত ! প্রভাতের প্রাক্কালেই চলে যেতে হবে রুদ্রনারায়ণকে ! এখানেও নিরাপদ নয় , চতুর্দিকে সন্দেহজনক চরের আনাগোনা ! এগিয়ে এলো শ্রুবাবতী ।মাথা নত করে প্রণাম করলো স্বামীর যুগ্মচরণে ! মস্তকে হাত রেখে আশীর্বাদ করলেন রুদ্রনারায়ণ ! তারপর বললেন, তুমিই জয়ী শ্রুবাবতী ! জীবনযন্ত্রনায় জ্বলতে জ্বলতে আলোর পথ দেখিয়েছো সবাইকে ! জ্যোতির্ময় করেছো অন্ধকার ! তোমার বিভায় ঘুচে যাক সব দৈন্য , দুঃখ , ক্লেশ !\nনিস্তব্ধ অন্তঃপুর পেরিয়ে এগিয়ে চলেছেন রুদ্রনারায়ণ ! হঠাৎ থমকে দাঁড়ালেন পিতামাতার শয়নকক্ষের দ্বারদেশে ! তারপর সাষ্টাঙ্গে প্রণাম করলেন ! দ্রুতপদে সোপান অবতরণ করে নির্গত হলেন পথে ! নির্বাক হয়ে দাঁড়িয়ে রইলো শ্রুবাবতী ! অহর্নিশি অন্তরে যে মানুষটি বিরাজ করছে তার সঙ্গে হয়তো আর কোনোদিন সাক্ষাৎ হবেনা।\nনির্জন পথ ধরে হেঁটে চলেছেন রুদ্রনারায়ণ! আর কিছুক্ষন পরেই শুভ্রালোকে পরিপূর্ণ হবে চারদিক ! একটি দুটি পাখির নিদ্রাভঙ্গ হচ্ছে এখন ! অপ্রকৃতিস্থের মতন হেঁটে চলেছেন তিনি ! পিছনে পরে থাকছে বহু স্মৃতি বিজড়িত গৃহ , প্রাঙ্গন , গোশালা , নাটমন্দির ! গতরাত্রের কিছুস্মৃতি তরঙ্গের মতন আছড়ে পড়ছে চোখের সামনে ! শিশিরসিক্ত মৃত্তিকায় পডে থাকছে তার পদচিহ্ন !\nস্তব্ধ হয়ে তার গমনপথের দিকে চেয়ে রইলো শ্রুবাবতী । হাঁটতে হাঁটতে আর পিছনে তাকালো না রুদ্রনারায়ণ ! তাকানোর সাহস হলোনা ! তাকালে দেখতো অপূর্ব সুন্দর সর্বংসহা এক পাষাণমূর্তি দাঁড়িয়ে আছে সেইখানে ! মুখ কষ্টবিদ্ধ যন্ত্রনায় পান্ডুর ! দু চোখ বেয়ে গড়িয়ে পড়ছে স্বচ্ছ জলের ধারা !\n(অলংকরণ - অভিষেক চৌধুরী)


A Day After Aamir Khan R Madhavan Catches Coronavirus rc, Covid-19: 'রাঞ্চো'র পরেই 'ফারহান', করোনা পজিটিভ অভিনেতা মাধবন! – News18 Bangla\nCovid-19: 'রাঞ্চো'র পরেই 'ফারহান', করোনা পজিটিভ অভিনেতা মাধবন!\nথ্রি ইডিয়টস ছবিতে মাধবন ও আমির।\n'থ্রি ইডিয়টস' ছবিতে একসঙ্গে কাজ করেছিলেন আমির খান ও আর মাধবন। তৃতীয় 'ইডিয়ট'-এর ভূমিকায় দেখা গিয়েছিল শরমন জোশীকে। যদিও তাঁর কোনও অসুস্থতার খবর এখনও পাওয়া যায়নি। ছবিতে তিন প্রিয় বন্ধুর চরিত্রে অভিনয় করেছিলেন তাঁরা।\nLast Updated : March 25, 2021, 21:42 IST\n#মুম্বই: বলিউডে করোনা আক্রান্তের সংখ্যা ক্রমেই বেড়ে চলেছে। বুধবারই আমির খানের করোনা আক্রান্ত হওয়ার কথা জানা যায়। এবার 'থ্রি ইডিয়টস'-এর আরেক 'ইডিয়ট' অভিনেতা আর মাধবনের করোনা পজিটিভ হওয়ার খবর পাওয়া গিয়েছে। 'থ্রি ইডিয়টস' ছবিতে একসঙ্গে কাজ করেছিলেন আমির খান ও আর মাধবন। তৃতীয় 'ইডিয়ট'-এর ভূমিকায় দেখা গিয়েছিল শরমন জোশীকে। যদিও তাঁর কোনও অসুস্থতার খবর এখনও পাওয়া যায়নি। ছবিতে তিন প্রিয় বন্ধুর চরিত্রে অভিনয় করেছিলেন তাঁরা।\nএদিন করোনায় আক্রান্ত হওয়ার কথা ঘোষণা করেন আর মাধবন নিজেই। পোস্টেও 'থ্রি ইডিয়টস'-এর মতো করেই লেখেন তিনি। আমির ও তাঁর চরিত্রের নাম উল্লেখ করে মাধবনের পোস্ট, 'ফারহান তো রাঞ্চোকে অনুসরণ করবেই। এবার ভাইরাস আমাদের ধরে ফেলেছে। কিন্তু অল ইজ ওয়েল এবং খুব তাড়াতাড়ি সব ঠিক হয়ে যাবে। যদিও এই জায়গায় আমরা রাজুকে চাই না। ধন্যবাদ আপনাদের ভালোবাসার জন্য।' রাজু অর্থাৎ, শরমন জোশীর কথা বলেছেন তিনি।\nট্যুইটের সঙ্গে 'থ্রি ইডিয়টস'-এর একটি ছবিও শেয়ার করেছেন মাধবন, যেখানে তাঁকে ও আমিরকে দেখা যাচ্ছে। ইচ্ছে করেই পোস্টারে রাজু অর্থাৎ শরমন জোশীকে বাদ দিয়েছেন তিনি। পোস্টেও সে কথা উল্লেখ করেছেন অভিনেতা যে, তিনি কোনও ভাবেই রাজুকে এই পথের পথিক হিসেবে চান না। অনুরাগীরা মাধবনের দ্রুত আরোগ্য কামনা করে কমেন্ট করেছেন তাঁর পোস্টে।\nবুধবার করোনা পজিটিভ হওয়ার খবর পাওয়া গিয়েছে আমির খানের তরফে। এ বছর করোনার দ্বিতীয় ঢেউ শুরু হওয়ার পর থেকে বলিউডের একাধিক তারকা ধরা পড়েছেন করোনায়। তালিকায় রয়েছেন রণবীর কাপুর, মিলিন্দ সোমন, কার্তিক আরিয়ান, রোহিত শ্রফ, সিদ্ধান্ত চতুর্বেদী, মনোজ বাজপেয়ী, রণবীর শোরে, কৃতী শ্যানন, তারা সুতারিয়ারা। অন্যদিকে, কোভিড ১৯ ভ্যাকসিনের প্রথম ডোজ নিয়েছেন সঞ্জয় দত্ত ও সলমান খান।\nকাজের দিক থেকে মাধবনকে দেখা যাবে 'রকেটরি: দ্য নাম্বি এফেক্ট' ছবিতে। এই ছবিতে নিজেই পরিচালক হিসেবে আত্মপ্রকাশ করতে চলেছেন তিনি। একজন এয়ারোস্পেস ইঞ্জিনিয়ার এবং বিজ্ঞানী এস নাম্বি নারায়ণের জীবনের উপর তৈরি এই ছবি। নাম্বির নারায়ণের চরিত্রেই অভিনয় করবেন মাধবন।\nFirst published: March 25, 2021, 21:32 IST


ঢাকা, মঙ্গলবার ২৫, জানুয়ারি ২০২২ ২০:৩৪:১৬ পিএম\nচলতি বছরের সর্বোচ্চ মৃত্যু, শনাক্ত ছাড়ালো ১৬ হাজার অস্বাস্থ্যকর বাতাসের তালিকায় শীর্ষে ঢাকা বেসরকারি খাত বিদেশে বিনিয়োগ করতে পারবে: প্রধানমন্ত্রী ফ্ল্যাটে হাত-পা বাঁধা নারীর মরদেহ, স্বামী পলাতক ফতুল্লায় প্রাক্তন স্বামীর ঘরে স্ত্রীর মরদেহ করোনায় বিশ্বজুড়ে প্রাণহানি বেড়ে ৬ হাজার, কমেছে সংক্রমণ বঙ্গবন্ধু শেখ মুজিব মেডিকেলের আগুন নিয়ন্ত্রণে\nতসলিমা নাসরিন\t| উইমেননিউজ২৪\nপ্রকাশিত : ০১:০৬ পিএম, ৬ জানুয়ারি ২০২২ বৃহস্পতিবার\n১. একটা সময় ছিল, বাচ্চারা নিজেরাই ইস্কুলে যেত, নিজেরাই ইস্কুল থেকে বাড়ি ফিরতো। অভিভাবকের সাহায্যের দরকার পড়তো না। আমি ছিলাম মধ্যবিত্ত ঘরের মেয়ে। আমাকে বাড়ির কেউ ইস্কুলে নিয়ে যায়নি, ইস্কুল থেকে ফেরতও আনেনি। ইস্কুলে পায়ে হেঁটে অথবা রিক্সায় চড়ে যেতাম। সঙ্গে পাড়ার ইস্কুলযাত্রী ছেলেমেয়ে থাকতো। এখন তো দেখি ইস্কুলের ছেলেমেয়েদের ইস্কুলে দিয়ে আসে অভিভাবকেরা, নিয়েও আসে। এত সাবধানতা, তারপরও শুনি শিশুধর্ষণ বাড়ছে। শিশুধর্ষণের খবর শুনতে শুনতে এখন কোনও শিশুকে স্বজন দ্বারা বেষ্টিত না দেখলে আশঙ্কা হয়। আগে আমরা ছ’সাত বছর বয়সে মামা কাকাদের সংগে ঘুরতে বেরিয়ে পড়তাম। এখন মামা কাকারা ছ’সাত বছরের শিশুকে নিয়ে বাড়ির বাইরে বেরোলে আশঙ্কা হয়। মামা কাকারা শিশুকে ধর্ষণ করার পর হত্যা করে পালিয়ে গেছে, এমন খবর আজকাল শুনতে হয়। বয়স্ক পড়শিরাও একই কীর্তি করছে। কাকে বিশ্বাস করবে মানুষ? শিশুরা কি বাবার কোলে নিরাপদ? না, বাবাও আপন কন্যাকে ধর্ষণ করে। কোনও বাবাকে যখন দেখি তার কন্যাকে জড়িয়ে ধরে আদর করছে, সন্দেহ হয়। সত্যি হয়। খবরের কাগজে কি পড়ি না কোনও কোনও বাবা কন্যাকে ধর্ষণ করে? বছরের পর বছর ধর্ষণ করছে বাবা? পৃথিবীটা বড় কুৎসিত হয়ে গেছে। বাবার কাছেই যদি কন্যা নিরাপদ নয়, তবে কন্যা কোথায় নিরাপদ? সত্যি কথা বলতে কী, কন্যা কোথাও নিরাপদ নয়। ঘরে বাইরে সর্বত্র কন্যা বিপদের মুখে। যে কোনও সময় যে কেউ, যে কোনও কিশোর, যুবক, বৃদ্ধ তাকে ধর্ষণ করতে পারে, তাকে গণধর্ষণ করতে পারে, তাকে অবশেষে খুন করতে পারে। এসব দুর্ভাবনা অমূলক নয়, অমূলক নয়, কারণ এইসব ঘটছে।\nবাংলাদেশের মানবাধিকার সংগঠন আইন ও সালিশ কেন্দ্র জানিয়েছে, গত বছর ২০২১ সালে সারাদেশে ধর্ষণ ও সংঘবদ্ধ ধর্ষণের শিকার হয়েছেন মোট ১ হাজার ৩২১ জন নারী। এর মধ্যে ধর্ষণ পরবর্তী হত্যার শিকার হয়েছেন ৪৭ জন এবং ধর্ষণের পর আত্মহত্যা করেছেন ৯ জন। পারিবারিক নির্যাতনের শিকার হয়েছেন মোট ৬৪০ নারী। এদের মধ্যে যৌতুকের জন্য নির্যাতনের শিকার হয়েছেন মোট ২১০ জন। নির্যাতনের কারণে মারা যান ৩৭২ জন এবং আত্মহত্যা করেন ১৪২ জন। শিশু অধিকারের ক্ষেত্রেও ২০২১ সালের চিত্র ছিল হতাশজনক। মোট ৮৫২টি শিশু ধর্ষণের শিকার হয়েছে, হত্যা করা হয়েছে ৫৯৬টি শিশুকে। দেশে ধর্ষণের শিকার এক হাজার ২৩৫ জনের মধ্যে ৬২৯টি কন্যাশিশু। এর মধ্যে দলবদ্ধ ধর্ষণের শিকার ১৭৯ জন, যার মধ্যে ৬২টি কন্যাশিশু। অন্যদিকে ২২টি কন্যাশিশুসহ ধর্ষণের পর হত্যার শিকার হয়েছেন ৩১ জন। ধর্ষণের কারণে আত্মহত্যা করেছেন সাতজন। এ ছাড়াও ধর্ষণচেষ্টার শিকার হয়েছেন ১৫৫ জন, এর মধ্যে ৯৩টিই কন্যাশিশু। যৌন নিপীড়নের শিকার হয়েছেন ৬২টি কন্যাশিশুসহ ৯৫ জন।\nদেশে সত্যিকার গণতন্ত্র না থাকলে মতপ্রকাশের অধিকার থাকে না। তখন বিরোধী রাজনৈতিক দলের ওপর আক্রমণ বাড়ে, সাংবাদিক এবং মুক্তচিন্তকদের ওপর অত্যাচার বাড়ে, বিচারবহির্ভূত হত্যাকান্ড বাড়ে। কিন্তু পুরুষতন্ত্র পুরু হলে নৈতিকতার অবক্ষয় বাড়ে, নৈতিকতার অবক্ষয় বাড়লে নারী নির্যাতন বাড়ে।\nধর্ষকরা আজকাল প্রাপ্তবয়স্ক মেয়েদের চেয়েও বেশি পছন্দ করছে শিশু। অবশ্য ৬ মাস বয়সী শিশু থেকে ৮০ বছর বয়স পর্যন্ত মহিলাদের তারা ধর্ষণ করছে, কাউকে রেহাই দিচ্ছে না। সকল ধর্ষণই ভয়াবহ। তবে শিশুধর্ষণ সবচেয়ে বেশি ভয়াবহ। শিশু দুর্বল, শিশু জানে না ধর্ষণ কাকে বলে, ধর্ষণের বিরুদ্ধে রুখে দাঁড়াতে সে পারে না। ধর্ষণের কারণে শিশুর মৃত্যু হওয়ার আশংকা প্রাপ্তবয়স্কাদের চেয়ে বেশি। পৃথিবীতে একটা নিয়ম ছিল, কোনও দুর্ঘটনা ঘটলে শিশু এবং নারীকে সবার আগে বাঁচানো হতো। সেই নিয়মটি এখন সম্পূর্ণই বদলে গেছে। শিশু এবং নারীকে এখন সবার আগে মারা হয়। বধূ হত্যায় পুরুষের আপত্তি নেই, এক বধূ গেলে আরেক বধূ মিলবে। অনাঘ্রাতা কুমারী মেয়ের স্বাদ পাওয়ার জন্য যুবক বৃদ্ধ সকলের জিভ বেরিয়ে আসে। এই বেরিয়ে আসা জিভকে কখনও তিরস্কার করা হয় না। বরং সমর্থন করা হয় এই বলে যে পুরুষকে কাম ক্রোধ একটু বেশিই দিয়েছেন ঈশ্বর। ঈশ্বরের দানের বিরুদ্ধে কারও প্রতিবাদ করার অধিকার নেই। বৃদ্ধদের হাতে চিরকাল সম্প্রদান করা হয়েছে কচি মেয়ে। কচি থেকে কচিতর, কচিতর থেকে কচিতম- হাত বাড়াতে বাড়াতে দুধের বাচ্চার যৌনাঙ্গে হাত দিয়েছে পুরুষেরা। আমি আজও বুঝি না, কী করে দুধের বাচ্চাকে বলাৎকার করার জন্য শরীরে এবং মনে তৈরি হয় ওরা? কী করে ওদের যৌন উত্তেজনা জাগে? পুরুষের শুক্রাণু মানবজন্মে সাহায্য করে বটে, এর মানে কিন্তু এই নয় যে, শুক্রাণু নির্গত করলেই পিতা হওয়ার যোগ্যতা অর্জন করা যায়।\nকিছু পুরুষ হয়তো জন্মগতভাবে শিশুকামী। শিশুকামী মস্তিষ্ক নিয়েই জন্ম হয়েছে তাদের। তারাও কিন্তু পারে হাত গুটিয়ে নিতে, পারে নিজেকে শাসন করতে। কোনও শিশুর অনিষ্ট না করতে চাইলে তাদের পক্ষেও সম্ভব কোনও শিশুর অনিষ্ট না করা। তোমার যৌন উত্তেজনা জাগছে, তাই বলে তুমি কিন্তু কারও ওপর ঝাঁপিয়ে পড়ার অধিকার রাখো না যতক্ষণ না সে তোমার ঝাঁপিয়ে পড়াকে সাদরে আমন্ত্রণ জানাচ্ছে। একটি শিশু কখনও আমন্ত্রণ জানায় না। কারণ শিশুর যৌনবোধ নেই। যৌনবোধ যদি কিছু শিশুর থাকেও, তাহলেও শিশুকে প্রতারণা করার অধিকার কোনও প্রাপ্তবয়স্কের নেই। নিজেকে মন্দ কাজ থেকে আমরা সব সময় সংবরণ করছি। আমাদের হাত কি নিশপিশ করে না একে ওকে পেটাতে, চাবকাতে, গায়ের চামড়া তুলে ফেলতে? ইচ্ছে করে। কিন্তু আমরা নিজের অবাধ ইচ্ছের লাগাম টেনে ধরতে জানি। অন্যের অনিষ্ট করবো না, এমন কী দোষীরও অনিষ্ট করবো না, দেশের বিচারব্যবস্থার কাছে আমরা বিচারের ভার ছেড়ে দিই। কেউ কেউ ঈশ্বরের ওপর ছেড়ে দেয় বিচারের দায়িত্ব। শুধু শিশুকামী নয়, সমকামী, উভকামী, বিষমকামী বা অসমকামী, কারও অধিকার নেই কাউকে যৌন হেনস্থা, যৌন নির্যাতন বা ধর্ষণ করার।\nআমাদের সমাজের বড় সমস্যা এই, নীতিমান, আদর্শবান, চরিত্রবান হওয়ার, নারীর সমানাধিকার মানার উপদেশ যত না দেওয়া হয় ছেলেশিশুদের, তার চেয়ে বেশি দেওয়া হয় ক্লাসে প্রথম হওয়ার উপদেশ, ডাক্তার ইঞ্জিনিয়ার হওয়ার উপদেশ, যে করেই হোক ধনী হওয়ার উপদেশ। ছেলেশিশুদের আস্কারা দিয়ে অপদার্থ বানায় অভিভাবকরা। ছেলেদের অপদার্থ বানাবার সংস্কৃতিটা যতদিন বিদেয় না হচ্ছে সমাজ থেকে, ততদিন নারী নির্যাতন, মেয়েশিশু নির্যাতন কমবে না, বরং বছর বছর বাড়বে।\nমেয়েশিশুরা মাঠে খেলবে, রাস্তায় হাঁটবে, একা ইস্কুলে যাবে, মাঠ ঘাট হাট সব নিরাপদ তাদের জন্য। কিশোরীরা তাদের যেখানে খুশি ঘুরে বেড়াবে, ঘরে বাইরে সর্বত্র তারা নিরাপদ। তরুণী, যুবতী, প্রবীণা, বৃদ্ধা- সবার জন্য প্রতিটি অঞ্চল, প্রতিটি গ্রাম, প্রতিটি শহর নিরাপদ। কবে আসবে সে দিন? কবে আসবে সে দিন যে দিন কোনও মেয়ের বলার দরকার হবে না, হিজাব বা বোরখা পরলে যৌন নির্যাতন থেকে বাঁচা যায়? যৌন নির্যাতন থেকে তাদের বাঁচাবে হিজাব বা বোরখা নয়, বাঁচাবে পুরুষের নৈতিকতা আর সততা।\nঅনেকে নিজেদের অপকর্ম এবং দুষ্কর্মের পক্ষে বলতে গিয়ে জোরগলায় বলে, পাশ্চাত্যে অনেক বেশি শিশুধর্ষণ ঘটে। যেন পাশ্চাত্যে যেহেতু অনেক বেশি শিশুধর্ষণ ঘটে, প্রাচ্যেও শিশুধর্ষণ ঘটলে কোনও ক্ষতি নেই। পাশ্চাত্যে অনেক বেশি শিশুধর্ষণ ঘটে না, পাশ্চাত্যে একটি ঘটনা ঘটলে তোলপাড় শুরু হয়, দাবানলের মতো খবর ছড়িয়ে পড়ে সারা বিশ্বে। প্রাচ্যে শিশুধর্ষণ, শিশুহত্যা, নারীধর্ষণ, নারীহত্যা চুপচাপ ঘটতে থাকে। পাঁচশ’ ঘটনার একটি ঘটনা সামনে আসে কিনা সন্দেহ। ভুলে গেলে চলবে না, পাশ্চাত্যে শুধু সাদা ককেশিয়ানদের বাস নয়, হলুদ বাদামি কালো অর্থাৎ এশিয়া, আফ্রিকার লোকদেরও বাস বটে, তাদের নারীবিরোধী পুরুষতান্ত্রিক সংস্কৃতি পাশ্চাত্যেও তারা ঘটা করে পালন করে।\nশিশুধর্ষণ বাংলাদেশে বাড়ছে, নারীনির্যাতন বাড়ছে, এই তথ্যটি ধামাচাপা দিয়ে বাংলাদেশের লোকেরা, এমনকী সরকারি নেতারাও গর্ব করে বলেন দেশের অর্থনীতির উন্নতি হচ্ছে। উন্নতি হচ্ছে সুতরাং বগল বাজাও, আনন্দ করো। তাই কি হওয়া উচিত? অর্থনৈতিক উন্নতি দিয়ে ছাই হবে যদি জনগণের নৈতিক উন্নতি না হয়। যতক্ষণ নারী এবং শিশুর জন্য দেশের প্রতিটি ইঞ্চি মাটি নিরাপদ না হয়, ততক্ষণ এই মাটি নারী বা শিশুর দেশ নয়। যে মাটিতে জন্মেছে মানুষ, সে মাটি যদি দেশ হওয়ার যোগ্যতা হারায়, তবে এ কাদের দোষ? তাদের দোষ যারা রাষ্ট্র, সমাজ এবং শিক্ষা ব্যবস্থাকে এমনভাবে গড়েছে যে ব্যবস্থাগুলো পুরুষকে ধর্ষক বানায়, আর নারীকে পুরুষের শিকার বানায়। এই ব্যবস্থাগুলোয় অর্থনৈতিক উন্নতি ঢাললে তা চিকচিক করে বটে, কিন্তু কান পাতলেই শোনা যায় নিপীড়িত নারীর আর্তনাদ। যে বছর শুরু হলো, সে বছরের শেষে আশা করছি খবর হবে এ বছর কোনও শিশুকে ধর্ষণ করা হয়নি, কোনও নারী যৌন-নির্যাতনের শিকার হয়নি।\n২. মেয়েদের সমানাধিকার তো এখনো স্বপ্ন, অধিকারই যেখানে জোটে না। বৈষম্যহীন পরিবেশে বড় হওয়ার অধিকার প্রতিটি মেয়েরই আছে, কিন্তু প্রতিটি মেয়েই তার প্রাপ্য অধিকার থেকে বঞ্চিত। লেখাপড়া করার, ঘরের বাইরে বের হওয়ার, যেখানে খুশি সেখানে যাওয়ার, নিরাপত্তা পাওয়ার, অর্থনৈতিকভাবে স্বাবলম্বী হওয়ার, নিজের পছন্দে নিজের জীবনযাপন করার, নিজের জীবনের সিদ্ধান্ত নিজে নেওয়ার অধিকার ক’টা মেয়ে পায়? সব দেশেই মেয়েরা নির্যাতিত হচ্ছে শুধু মেয়ে বলেই। মেয়েদের খাবার কম দেওয়া, মেয়েদের কথা বলতে না দেওয়া, মেয়েদের হাসতে না দেওয়া, মেয়েদের চড়-থাপ্পড়, কিল-ঘুষি, লাথি-গুঁতো দেওয়া-এগুলো সংসারে ডালভাতের মতো স্বাভাবিক। শারীরিক নির্যাতন করা, কেরোসিন ঢেলে শরীরে আগুন জ্বালিয়ে দেওয়া, হত্যা করে আবর্জনার স্তূপে ফেলে রাখা এগুলো তো আছেই, সবচেয়ে বেশি যে নির্যাতন মেয়েদের করা হয়, সেটি যৌন নির্যাতন। আগে তো ভাবতাম মেয়েরা ঋতুবতী হওয়ার পর মেয়েদের প্রতি পুরুষের যৌন আকর্ষণ জন্মায়, ঠিক যেমন মেয়েদেরও পুরুষের প্রতি আকর্ষণ জন্ম নেয়। কিন্তু চার-পাঁচ বছরের শিশু এমনকি এক বছর বয়সী শিশুর প্রতি কী করে প্রাপ্তবয়স্ক পুরুষের এই আকর্ষণটি জন্মায়? এত যে শিশু ধর্ষণ হচ্ছে চারদিকে, এগুলো যে শিশুকামীরা করছে তা কিন্তু নয়। শিশু-ধর্ষকদের অধিকাংশই বিবাহিত, সন্তানাদি আছে, প্রাপ্তবয়স্ক মেয়েদের প্রতিও তাদের যৌন আকর্ষণ কিছু কম নয়। যৌন আকর্ষণ অন্যায় নয়। ধর্ষণ অন্যায়। শিশুকামীদের অধিকার নিয়ে আজকাল পাশ্চাত্যের দেশগুলো সরব হচ্ছে। শিশুদের প্রতি শিশুকামীদের যে যৌন আকর্ষণ সেটি তাদের মস্তিষ্কে, সেটি নিয়েই তারা জন্মেছে। সুতরাং এই অনাকাক্সিক্ষত আকর্ষণের জন্য তারা নিজেরা দায়ী নয়। শিশুকামকে চিকিৎসা দিয়ে দমন করা যায়, কিন্তু সম্পূর্ণ নির্মূল করা যায় না। তাদের আকর্ষণ নিয়ে তারা থাকুক, কিন্তু শিশুদের কোনও ক্ষতি না করুক, শিশুদের দিকে হাত না বাড়াক। তাহলেই তো সমাজের কোনও ক্ষতি হচ্ছে না। সমাজের ক্ষতি বরং তারাই বেশি করছে যাদের মস্তিষ্কে কোনও রোগ নেই, তারা সুস্থ মস্তিষ্কে ঠান্ডা মাথায় নারীর প্রতি অসম্ভব ঘৃণা আর বিদ্বেষ ধারণ করে একের পর এক অপরাধ করে যাচ্ছে।\nএবছর জানুয়ারির ২ তারিখে চট্টগ্রামের জালালাবাদ এলাকায় প্রতিবেশী এক শিশুকে বাড়িতে একা পেয়ে চকলেট খাওয়ানোর লোভ দেখিয়ে ধর্ষণ করে ৫০ বছর বয়সী মোতালেব। এর কিছুদিন আগে চাঁদপুরের ফরিদগঞ্জ উপজেলার মান্দারতলী গ্রামে ৮ বছর বয়সী কন্যা শিশুকে নির্জন ঘরে জোর খাটিয়ে ধর্ষণ করেছে ৩০ বছর বয়সী মো. নাছির চৌকিদার। মেহেরপুরের গাংনীতে ৫ বছর বয়সী একটি শিশুকে ধর্ষণ করেছে বয়স্ক মোখলেসুর রহমান। দিনাজপুরের বিরলে ৭ বছর বয়সী শিশুকে ধর্ষণের চেষ্টা হয়েছে। শিশুদের ধর্ষণের চেষ্টা, ধর্ষণ, ধর্ষণের পর খুন ঘটেই চলেছে।\nসেদিন শুনি একটি গরুকে ধর্ষণ করা হয়েছে। নারী ধর্ষণ, কিশোরী ধর্ষণ, শিশু ধর্ষণের পাশাপাশি গরুধর্ষণ চলছে। নিরীহ পশুপ্রাণীদেরও বাদ দেয় না কিছু বদ পুরুষ। নীতি আদর্শ সমস্তই লোপ পেয়েছে! যত বেশি ধর্ম বাড়ছে দেশে, তত বেশি অনাচার বাড়ছে। অথচ আমরা এরকমই শিখেছি ছোটবেলা থেকে, যত বেশি ধর্ম বাড়বে, তত বেশি অনাচার কমবে। আমি হিসেব মেলাতে পারি না। ধর্ম কি তবে মন্দ লোকরাই বেশি পালন করে? নাকি মন্দ কাজ করার জন্য ওপরে একটা ধার্মিকের লেবাস লাগানো হয়, যেন কারও সন্দেহভাজন হতে না হয়? আমার তো মনে হয়, ধার্মিকের লেবাস দেখলেই আজকাল ধর্ষক আর খুনি বলে অনেকের সন্দেহ হয়।\nআমার মা ছিলেন ধার্মিক। আমার নানাও। ধর্মের অর্থ ওঁরা বুঝতেন কারও অনিষ্ট না করা, কাউকে কষ্ট না দেওয়া, বরং অন্যের দুঃখ-কষ্টে পাশে দাঁড়ানো, অন্যের অভাব দূর করা। ছোটবেলায় ওঁদের মতো অনেক ধার্মিকের দেখা আমি পেয়েছি। কিন্তু এ বেলায় এসব কী দেখছি দেশে? আগে ধর্ম মানে মানুষ বুঝতো সহিষ্ণুতা, উদারতা, মানবতা। আর এখন ধর্ম মানে হিজাব, হিংস্রতা, রমজান মাসে বিশাল খানাপিনা, ঈদে গরু জবাইএর ধুম, ধর্ম মানে মানুষ কুপিয়ে মারা, দিন দুপুরে গরুর মতো জবাই করে ফেলে রাখা। ভাগ্যিস আমার নানা বেঁচে নেই, মা’ও বেঁচে নেই। বেঁচে থাকলে ধর্মের এই রূপ দেখে ওঁরা নিশ্চয়ই খুব কষ্ট পেতেন। আসলে ধর্ম যেমন ছিল, তেমনই আছে। মানুষ পাল্টেছে। বর্বর লোকরা ধর্মকে বর্ম হিসেবে রেখে যত বীভৎস হতে পারে হচ্ছে।\nধর্মকে আবার মানবিক করার সময় এসেছে। মসজিদের খুতবায়, মাদ্রাসার ক্লাসঘরে, ওয়াজ মাহফিলে কারও মগজধোলাই হচ্ছে কি না লক্ষ্য রাখতে হবে। মাদ্রাসার শিক্ষকদের, ওয়াজিদের চোখে চোখে রাখতে হবে যেন তারা ছেলেদের জঙ্গি হিসেবে তৈরি না করে, যেন শিশুদের ধর্ষণ না করে। ধর্ম করতে এসে অধর্ম করলে চলবে কেন!\nদেশে দিন দিন দুঃসংবাদের পাহাড় গড়ে উঠছে। কী ভালোই না হতো যদি দেশটি থেকে ধর্ষণের খবর না আসতো। এখনও মেয়েকে গণধর্ষণ করা হচ্ছে বাংলাদেশে। বাসের ভেতর। ভারত থেকে ভালো অনেক কিছু তো শেখার আছে। শিখলো শিখলো গণধর্ষণটাই শিখলো? যে লোকগুলো মেয়েটাকে ধর্ষণ করেছে, ওদের জিজ্ঞেস করুন, ওরা ধর্মে বিশ্বাস করে কি না, সবাই, আমি নিশ্চিত, বলবে, করে। আল্লাহকে মানে? বলবে, মানে। তোমরা কি নাস্তিক? জিজ্ঞেস করুন। ওরা ফুঁসে উঠবে। এত বড় অসম্মান! আমাদের নাস্তিক বললো? ওরা তীব্র প্রতিবাদ করবে, বলবে যে ওরা আস্তিক। মাঝে মাঝে মনে হয়, নাস্তিক হওয়ার পথই বোধহয় সহিষ্ণু হওয়ার, উদার হওয়ার, মানবিক হওয়ার সঠিক পথ।\nশাবির সমস্যার দ্রুত সমাধানের দাবি মহিলা পরিষদের\nবাণিজ্য মেলা বন্ধ ও বইমেলাও আরও পিছিয়ে দেওয়ার সুপারিশ\nচলতি বছরের সর্বোচ্চ মৃত্যু, শনাক্ত ছাড়ালো ১৬ হাজার\nবেসরকারি খাত বিদেশে বিনিয়োগ করতে পারবে: প্রধানমন্ত্রী\nসিলেটের বিপক্ষে ব্যাটিংয়ে ঢাকা\nকবে বিয়ে করছেন? যা জানালেন সোনাক্ষী\n২২ দিনে ৯ জেব্রার মৃত্যু, বাকিদের নিয়েও শঙ্কা\nহোয়াটঅ্যাপ কল কীভাবে রেকর্ড করবেন?\nগ্লোবাল ফেইম অ্যাওয়ার্ডস পেলেন বাংলাদেশি উদ্যোক্তা সেতু\nসন্তান ধারনে এইডস আক্রান্ত নারীর ঝুঁকি বেশি\nতিমির বিনাশিনী বেগম রোকেয়া: তপতী বসু\nমুক্তিযুদ্ধে হারিয়ে যাওয়াদের স্মরণে ‘আলোর স্মরণে কাটুক আঁধার’\nজয় দিয়ে ম্যাচ শেষ করল বাংলাদেশের মেয়েরা\nবইমেলায় আসছে সোমা দেব-এর তিনটি গল্পের বই\nমুক্তিযুদ্ধে বাংলাদেশের একমাত্র নারী কমান্ডার আশালতা বৈদ্য\nএকদিনে করোনা শনাক্ত ২৮২, মৃত্যু ২\nবাঙালিদের কাছে আজও খুব জনপ্রিয় মাছ ইলিশ\nমুশতারী শফীর মৃত্যুতে সম্মিলিত সামাজিক আন্দোলনের শোক\nরোকেয়া এখনও পুরোনো হননি: ওয়েবিনারে বক্তারা\nখুব মনে পড়ছে দাদাভাইকে: জসীম মেহবুব\n‘মুজিববর্ষ’ বানান ভুল! কর্তৃপক্ষের ব্যাখ্যা\nবিটিএফ-এর শীত উপহার ও চিত্রাংকন উৎসব শেষ\nনারীর প্রতি সহিংসতা রোধের আহ্বান\nনতুন বছরে অন্দরমহল সাজানোর পাঁচ উপায়\n‘অনন্যা শীর্ষ দশ সম্মাননা-২০২০’ ঘোষণা\nনিজের মৃত্যু নিয়ে যা বললেন তসলিমা নাসরিন\n© 2022. All right ® reserved by WomenNews24.com. Developed by eMythMakers.com


দিল্লির সঙ্গে পাল্লা দিয়ে কলকাতাতেও\nবাড়ছে দূষণ, ভুগছে শিশু সহ বড়রাও\n'নিজস্ব প্রতিনিধি, কলকাতা: দূষণের অপবাদে দিল্লি এখন খবরের শিরোনামে। কিন্তু কলকাতাও তেমন পিছিয়ে নেই। শীতের দোরগোড়ায় শহরে এমন এক-একটি দিন আসছে, যেখানে দূষণ ছাপিয়ে যাচ্ছে অন্যান্য শহরকে। দেশি বিদেশি নানা গবেষণা বুঝিয়ে দিচ্ছে, মারণরোগ টেনে আনতে দূষণে পিছিয়ে নেই কলকাতা তথা রাজ্য। আর তা থেকে যে হরেক সমস্যা শরীরে দানা বাঁধছে, তাতেও কোনও সন্দেহ নেই। চিকিৎসকরাও তা নিয়ে যথেষ্ট শঙ্কিত। দূষণ এড়িয়ে ভালো থাকাও যে একপ্রকার কষ্টকল্পনা, তাও মানছেন তাঁরা।\nশ্বাসজনিত সমস্যায় এখন সবচেয়ে বেশি ভুগছে শিশুরা। বিশিষ্ট শিশুরোগ বিশেষজ্ঞ ডাঃ অপূর্ব ঘোষের কথায়, বাচ্চাদের ক্ষেত্রে দূষণের প্রভাব স্লো পয়জন বা ধীরে ধীরে বিষক্রিয়ার মতো। রাতারাতি তা সমস্যা তৈরি করে না। কিন্তু দীর্ঘমেয়াদি সমস্যা সৃষ্টি করে। শিশুদের শ্বাসকষ্টজনিত রোগ অস্বাভাবিকভাবে বেড়ে গিয়েছে। পাশাপাশি ভিটামিন ডি-এর সমস্যাও বেড়েছে পাল্লা দিয়ে। ফলে রিকেট বা হাড়ের সমস্যায় ভুগছে বেশিরভাগ শিশু। পরীক্ষা করলে দেখা যাচ্ছে, অধিকাংশ শিশুরই শরীরে ভিটামিন ডি-এর ঘাটতি আছে। প্রশ্ন হল, দূষণের সঙ্গে ভিটামিন ডি-এর সম্পর্ক কী? অপূর্ববাবুর বক্তব্য, ভিটামিন ডি পাওয়া যায় সূর্যালোক থেকে। কিন্তু দূষণের বাড়াবাড়িতে যথেষ্ট সূর্যালোক থেকে বঞ্চিত হচ্ছে শিশুরা। সূর্যের আলোর অভাবে সমস্যা বাড়ছে শিশুদের পাশাপাশি বড়দেরও। অনেকেই দূষণ আটকাতে মাস্ক ব্যবহার করেন। কিন্তু তা মানসিক শান্তি ছাড়া বড় কোনও সমাধান করে বলে মানেন না অপূর্ববাবু। তাঁর কথায়, এতে ক্ষুদ্র দূষণকণা এড়ানো যায় না। তাই সেই অর্থে দূষণ থেকে বাঁচার উপায় নেই। আসলে আমাদের দেশে দূষণ নিয়ে কিছু সদর্থক উদ্যোগ নেওয়া কঠিন, এমনটাই মনে করছেন অপূর্ববাবু। তাঁর কথায়, প্রতিটি স্তরে যেভাবে রাজনীতি জড়িয়ে যাচ্ছে, তাতে দূষণের সঙ্গে মোকাবিলা করা কতটা সম্ভব, তা নিয়ে প্রশ্ন থেকেই যাচ্ছে। সম্প্রতি রবীন্দ্র সরোবরের দূষণ নিয়ে যেভাবে রাজনীতি হয়েছে, তা একজন নাগরিক হিসেবে অত্যন্ত বেদনাদায়ক, উপলব্ধি অপূর্ববাবুর। তাঁর কথায়, কেন্দ্র ও রাজ্য যতক্ষণ না রাজনীতি দূরে রেখে দূষণ নিয়ে পদক্ষেপ করবে, ততক্ষণ সাধারণ মানুষের নিস্তার নেই।\nবিশিষ্ট পালমোনোলজিস্ট ডাঃ সুস্মিতা রায়চৌধুরীর কথায়, কলকাতা থেকে যাঁরা বাইরে বেড়াতে যান, তাঁরা ফিরে এসে বুঝতে পারেন, চোখ জ্বালা করছে। হাত-পা চটচট করছে, অস্বস্তি হচ্ছে। এসবই দূষণের লক্ষণ। কলকাতা শহরেই ব্রিজের উপর দাঁড়ালে বোঝা যায়, দূষণের মাত্রা কী ভয়ঙ্কর। চারদিকের বাতাসে যেন কালচে বা বাদামি ভাব। আসলে এয়ার কোয়ালিটি ইনডেক্স নিয়ে আগে কোনও আলোচনা বা মাতামাতি ছিল না। এখন দূষণের প্রকোপে মানুষ তা নিয়ে চিন্তাভাবনা করছে। ব্যক্তিগত অভিজ্ঞতা থেকে দেখছি, আউটডোরে শ্বাসকষ্টজনিত অসুখের সমস্যা অত্যধিক বেড়ে গিয়েছে। বিশেষত সারাবছর ধরে কাশি ও কালো কফে নাজেহাল হচ্ছেন মানুষ। ব্রঙ্কাইটিসের সমস্যা বাড়ছে। তাহলে উপায়? সুস্মিতাদেবীর কথায়, আমরা যদি ব্যক্তিগতভাবে কিছুটা সচেতন হই, তাহলে খানিকটা সমস্যা এড়ানো যায়। বাড়িতে অহেতুক কোনও জ্বালানির ঝামেলা না বাড়ানোই ভালো। মশা মারার ধূপ খুব প্রয়োজন না হলে জ্বালাবেন না। শীতকালে উষ্ণতা বাড়াতে অনেক জায়গায় টায়ার পোড়ানো হয়। এই মারাত্মক কাজটি বন্ধ করুন বা এড়িয়ে চলুন। কাঠকয়লা বা সমগোত্রীয় জ্বালানি একেবারে বর্জন করুন। রাস্তাঘাটে কোনও দোকানে তার ব্যবহার হলে, সেই এলাকা পরিত্যাগ করুন।\nহোমিওপ্যাথির জাতীয় প্রতিষ্ঠান সল্টলেকের ন্যাশনাল ইনস্টিটিউট অব হোমিওপ্যাথির অধিকর্তা ডাঃ সুভাষ সিং বলেন, এখানে দূষণ তো মানুষের তৈরি বিপর্যয়। আমরা যত গাছ কাটছি, তত গাছ লাগাচ্ছি কি? জলে যে দূষণ হচ্ছে, তাকে আটকাতে আমরা কী কী ব্যবস্থা নিচ্ছি? যাঁরা সিওপিডি, হাঁপানি বা ফুসফুসের সমস্যায় ভোগেন, দূষণের বাড়াবাড়িতে তাঁরা আরও কাবু হয়ে পড়ছেন। আর যাঁদের সেই সমস্যা নেই, তাঁরাও সেই সব রোগে আক্রান্ত হচ্ছেন। হোমিওপ্যাথিতে শ্বাস সংক্রান্ত অসুখ আটকাতে টিউবারকিউলিনাম নামে একটি ওষুধ দারুণ কাজ দেয় আদর্শ পরিস্থিতিতে। কিন্তু আদর্শ পরিস্থিতি আর আমরা পাচ্ছি কই? মানুষ ও ওষুধ, এই দু’য়ের মধ্যে পাঁচিল তুলে দিয়েছে দূষণ। এমনকী দূষণের কারণে শিশুদেরও এমন সমস্যা দেখতে পাচ্ছি, যা এই বয়েসে হওয়ার কথাই নয়। শহরাঞ্চল থেকে এমন বহু মানুষ আমাদের কাছে আসেন, যাঁদের সমস্যাগুলি এমন, যা সাধারণত জুটমিলের কর্মী, অ্যাসবেস্টস কারখানা বা খনি এলাকার কর্মীদের হয়ে থাকে। অর্থাৎ পরিস্থিতি যে কতটা ভয়ঙ্কর, তা এর থেকেই বোঝা যায়।


কামারুজ্জামানের মৃত্যু পরোয়ানা জারি, রিভিউ করবে আসামীপক্ষ – TITAS NEWS\nHome / জাতীয় / কামারুজ্জামানের মৃত্যু পরোয়ানা জারি, রিভিউ করবে আসামীপক্ষ\nকামারুজ্জামানের মৃত্যু পরোয়ানা জারি, রিভিউ করবে আসামীপক্ষ\nadmin February 19, 2015 জাতীয় Comments Off on কামারুজ্জামানের মৃত্যু পরোয়ানা জারি, রিভিউ করবে আসামীপক্ষ 1,274 Views\n১৯ ফেব্রুয়ারি (তিতাস নিউজ): একাত্তরে মানবতাবিরোধী অপরাধে ফাঁসির সাজাপ্রাপ্ত জামায়াত নেতা মোহাম্মদ কামারুজ্জামানের মৃত্যু পরোয়ানা জারি করেছে ট্রাইব্যুনাল।\nআপিল বিভাগের পূর্ণাঙ্গ রায়ের অনুলিপি পাওয়ার পর আজ (বৃহস্পতিবার) দুপুরে আন্তর্জাতিক অপরাধ ট্রাইব্যুনাল-২ এ পরোয়ানা জারি করে। বৃহস্পতিবার দুপুরে এই পরোয়ানা জারি কর‍া হয়।\nট্রাইব্যুনাল-২ এর চেয়ারম্যান বিচারপতি ওবায়দুল হাসান পূর্ণাঙ্গ রায়ের অনুলিপিতে স্বাক্ষরের পরপরই কেন্দ্রীয় কারাগার, স্বরাষ্ট্র মন্ত্রণালয় ও জেলা ম্যাজিস্ট্রেটের কাছে পরোয়ানা পাঠানো হয়েছে। দুপুর দেড়টার দিকে কেন্দ্রীয় কারাগারে পরোয়ানা পৌঁছে দেন ট্রাইব্যুনালের ভারপ্রাপ্ত ডেপুটি রেজিস্ট্রার মো. আফতাব উজ জামান।\nএদিকে, আপিল বিভাগের রায়ের বিরুদ্ধে রিভিউ করবেন বলে জানিয়েছেন কামারুজ্জামানের প্রধান আইনজীবী অ্যাডভোকেট খন্দকার মাহবুব হোসেন। আসামিপক্ষের রিভিউ আবেদনের নিষ্পত্তি না হওয়া পর্যন্ত এ রায় কার্যকর হতে পারে না বলেও মন্তব্য করেছেন তিনি।\nকামারুজ্জামানের ম‍ৃত্যু পরোয়ানা ঢাকা কেন্দ্রীয় কারাগারে পৌছানোর পর বৃহস্পতিবার দুপুরে সুপ্রিম কোর্ট আইনজীবী সমিতি মিলনায়তনে এক সংবাদ সম্মেলনে এ কথা জানান খন্দকার মাহবুব।\nসংবাদ সম্মেলনে খন্দকার মাহবুব বলেন, আপিল বিভাগ তার চূড়ান্ত রায়ে আসামিপক্ষকে রিভিউ আবেদন কর‍ার জন্য ১৫ দিন সময় দিয়েছেন। আমরা স্পস্টভাবে বলছি, আমরা রিভিউ আবেদন করব।\nঅ্যাটর্নি জেনারেল মাহবুবে আলমের বক্তব্যের সমালোচনা করে তিনি বলেন, ১৫ দিনের মধ্যে রিভিউ করার সুযোগ থাকার পরও রাষ্ট্রের আইন কর্মকর্তা কিভাবে এসব কথা বলেন?\nরাষ্ট্রের সর্বোচ্চ আইন কর্মকর্তার এমন বক্তব্য অজ্ঞতা বলেও মন্তব্য করেন তিনি।\nগতকাল বুধবার কামারুজ্জামানের মৃত্যুদণ্ডের পূর্ণাঙ্গ অনুলিপি প্রকাশ করেছে আপিল বিভাগ। প্রধান বিচারপতি সুরেন্দ্র কুমার সিনহাসহ চারজন বিচারপতির স্বাক্ষর শেষে বুধবার দুপুরে ৫৭৭ পৃষ্ঠার রায়ের কপি প্রকাশ করা হয়।\nনিয়মানুযায়ী, রায়ের সার্টিফায়েড কপি তৈরির পর কামারুজ্জামান ১৫ দিন সময় পাবেন রিভিউ করার জন্য। যদি এই সময়ের মধ্যে কামারুজ্জামান রিভিউ করেন তাহলে রিভিউ নিষ্পত্তি হওয়ার পর রায় কার্যকর করতে পারবে সরকার। আর তিনি যদি রিভিউ না করেন তবে সরকারকে রায় কার্যকর করতে ১৫ দিন অপেক্ষা করতে হবে বলে আপিল বিভাগ জানিয়েছে।\nতবে, একইদিন অ্যাটর্নি জেনারেল মাহবুবে আলম এক প্রেস ব্রিফিংয়ে বলেছেন, যুদ্ধাপরাধ ট্রাইব্যুনাল মৃত্যু পরোয়ানার আদেশ জারি করে জেল কর্তৃপক্ষের কাছে পাঠাবে। তখন সরকারের পক্ষে কামারুজ্জামানের ফাঁসির দিন ধার্য করতে কোনো অসুবিধা থাকবে না। তবে কামারুজ্জামানের পক্ষ থেকে রিভিউ পিটিশন করা হলে মৃত্যুদণ্ড কার্যকরের প্রক্রিয়া স্থগিত হয়ে যাবে।\n২০১৪ সালের ৩ নভেম্বর মানবতাবিরোধী অপরাধের অভিযোগে জামায়াত নেতা মুহাম্মদ কামারুজ্জামানের মৃত্যুদণ্ড বহাল রাখেন সুপ্রিম কোর্টের আপিল বিভাগ।\nএর আগে ২০১৩ সালের ৯ মে মানবতাবিরোধী অপরাধের দায়ে জামায়াত নেতা মুহাম্মদ কামারুজ্জামানের বিরুদ্ধে মৃত্যুদণ্ড দিয়ে রায় ঘোষণা করেন আন্তর্জাতিক অপরাধ ট্রাইব্যুনাল-২।\nকামারুজ্জামানের বিরুদ্ধে গণহত্যা, হত্যা, অপহরণ, ধর্ষণ, অগ্নিসংযোগ, নির্যাতন, লুটপাটসহ প্রসিকিউশনের আনা সাতটি অভিযোগের মধ্যে পাঁচটিই সন্দেহাতীতভাবে প্রমাণিত হওয়ায় মৃত্যুদণ্ডসহ বিভিন্ন মেয়াদে সাজা দেয় ট্রাইব্যুনাল। এছাড়া বাকি দুটি অভিযোগ প্রমাণ হয়নি মর্মে তাকে খালাস দেয়া হয়।\nPrevious ২০ দলীয় জোটের আন্দোলন ‘বিশ্বব্যাপী সন্ত্রাসের অংশ’: আশরাফ\nNext এক-এগারো’র কুশীলবরা সরকারের মন্ত্রিসভায় দাবা খেলছে: মান্না


গ্রেনেড হামলা মামলার আসামীরা কে কোথায়? গ্রেনেড হামলা মামলার আসামীরা কে কোথায়? – DBDnews24\nগ্রেনেড হামলা মামলার আসামীরা কে কোথায়?\n২০০৪ সালে ২১ আগস্ট আওয়ামী লীগের সমাবেশে গ্রেনেড হামলা মামলায় মোট ৫২ জন আসামি ছিলেন। এদের মধ্যে যুদ্ধাপরাধের মামলায় মৃত্যুদণ্ডপ্রাপ্ত ৩ জনের ফাঁসি কার্যকর হওয়ায় তাদেরকে গ্রেনেড হামলা মামলা থেকে বাদ দিয়েছেন আদালত। এরপর এ মামলায় দণ্ডিত আসামির সংখ্যা ৪৯ এ দাঁড়িয়েছে। ১৯ জনকে যাবজ্জীবন এবং ১৯ জনকে মৃত্যুদণ্ড দেয়া হয়েছে। এদের মধ্যে লুৎফুজ্জামান বাবর এবং আব্দুস সালাম পিন্টুসহ ৩১ জন বর্তমানে কারাগারে আছেন। এছাড়া তারেক রহমান এবং হারিছ চৌধুরীসহ ১৮ জনকে পলাতক দেখানো হয়েছে। আরো ১১ জনের বিরুদ্ধে অভিযোগ প্রমাণিত না হওয়ায় তদন্ত কর্মকর্তা তাদেরকে অভিযোগ পত্র থেকে বাদ দিয়েছেন।\nপলাতকদের মধ্যে বিএনপির ভারপ্রাপ্ত চেয়ারম্যান তারেক রহমান গত ১০ বছর যাবত লন্ডনে অবস্থান করছেন। গ্রেনেড হামালা মামলায় তাকে যাবজ্জীবন শাস্তি দেয়া হয়েছে। অভিযোগপত্রে তাকে পলাতক হিসেবে দেখানো হয়েছে। অর্থ পাচার এবং দুর্নীতির মামলায় এরইমধ্যে তার সাজা হয়েছে।\nসেসময় স্বরাষ্ট্র প্রতিমন্ত্রী ছিলেন লুৎফুজ্জামান বাবর। ২০০৭ সালে সেনা-সমর্থিত তত্ত্বাবধায়ক সরকার ক্ষমতাসীন হওয়ার পর বাবরকে আটক করা হয়। সেই থেকে তিনি কারাগারে। গ্রেনেড হামলা মামলায় তাকে মৃত্যুদণ্ড দেয়া হয়। এছাড়া ১০ ট্রাক অস্ত্র মামলায় এরইমধ্যে লুৎফুজ্জামান বাবরকে ফাঁসির দণ্ডাদেশ দেয়া হয়েছে।\nআব্দুস সালাম পিন্টু ছিলেন শিক্ষা উপমন্ত্রী। তিনি টাঙ্গাইল জেলা থেকে সংসদ সদস্য নির্বাচিত হন। উপমন্ত্রী থাকলেও তারেক রহমানের সঙ্গে তার ঘনিষ্ঠ যোগাযোগ ছিল বলে জানা যায়।\nআলী আহসান মোহাম্মদ মুজাহিদ ছিলেন জামায়াতে ইসলামীর সেক্রেটারি জেনারেল। গ্রেনেড হামলা মামলায় তিনি ছিলেন অন্যতম গুরুত্বপূর্ণ আসামি। কিন্তু যুদ্ধাপরাধ মামলায় তার ফাঁসি কার্যকর হওয়ায় গ্রেনেড হামলা মামলা থেকে তার নাম বাদ দেয়া হয়।\nউগ্র ইসলামপন্থী দল হরকাতুল জিহাদের নেতা মুফতি হান্নান ছিলেন গ্রেনেড হামলা মামলার মূল আসামি। তার স্বীকারোক্তির মাধ্যমেই গ্রেনেড হামলা মামলার মোড় ঘুরে যায় বলে জানান রাষ্ট্রপক্ষের আইনজীবীরা। মুফতি হান্নানের স্বীকারোক্তির পর তারেক রহমান এবং লুৎফুজ্জামান বাবরসহ অনেককেই এ মামলার আসামি করা হয়। সিলেটে গ্রেনেড হামলা চালিয়ে ৩ জনকে হত্যার দায়ে ২০১৭ সালে তার ফাঁসি কার্যকর করা হয়। সেই গ্রেনেড হামলায় ঢাকায় নিযুক্ত তৎকালীন ব্রিটিশ হাইকমিশনার আনোয়ার চৌধুরী আহত হয়েছিলেন।\nসাবেক শিক্ষা উপমন্ত্রী আব্দুস সালাম পিন্টুর ভাই তাজুল ইসলাম। তিনি মাওলানা তাজউদ্দীন হিসেবে পরিচিত। গ্রেনেড হামলার পর তাকে ভুয়া পাসপোর্টের মাধ্যমে বিদেশে পাঠিয়ে দেয়া হয়। বর্তমানে তিনি দক্ষিণ আফ্রিকায় অবস্থান করছেন বলে জানা যায়। গ্রেনেড হামলা মামলার রায়ে তাকেও মৃত্যুদণ্ড দেয়া হয়েছে।\nবিএনপি সরকারের সময় প্রধানমন্ত্রীর রাজনৈতিক সচিব ছিলেন হারিছ চৌধুরী। তৎকালীন সরকারে যাদের প্রভাব অনেক বেশি ছিল হারিছ চৌধুরী তাদের মধ্যে অন্যতম। গ্রেনেড হামলা মামলায় তাকে যাবজ্জীবন শাস্তি দেয়া হয়েছে। ২০০৭ সালে সেনা-সমর্থিত তত্ত্বাবধায়ক সরকার ক্ষমতাসীন হওয়ার পর দেশ ছেড়ে পালিয়ে যান হারিছ চৌধুরী। বর্তমানে তার অবস্থান সম্পর্কে কেউ নিশ্চিত নয়। তবে তিনি যুক্তরাষ্ট্র যুক্তরাজ্যসহ একাধিক দেশে আসা-যাওয়া করছেন বলে তদন্তকারী কর্মকর্তারা বলছেন।\nসেসময় প্রতিরক্ষা গোয়েন্দা সংস্থা বা ডিজিএফআই প্রধান ছিলেন মেজর জেনারেল (অব.) রেজ্জাকুল হায়দার চৌধুরী। বর্তমানে তিনি কারাগারে। আওয়ামী লীগ সরকার ক্ষমতাসীন হওয়ার পর তাকে আটক করা হয়। তৎকালীন প্রভাবশালী সেনা কর্মকর্তাদের মধ্যে তিনি ছিলেন অন্যতম। গ্রেনেড হামলা মামলায় তাকে মৃত্যুদণ্ড দেয়া হয়। এছাড়া ১০ ট্রাক অস্ত্র মামলায় এরইমধ্যে তাকে মৃত্যুদণ্ড দেয়া হয়েছে।\nজাতীয় নিরাপত্তা গোয়েন্দা সংস্থা বা এনএসআইর সাবেক মহাপরিচালক ব্রিগেডিয়ার জেনারেল (অব.) আব্দুর রহিম ছিলেন গ্রেনেড হামলা মামলায় অন্যতম গুরুত্বপূর্ণ আসামি। তাকেও ১০ ট্রাক অস্ত্র মামলায় এরইমধ্যে মৃত্যুদণ্ড দেয়া হয়েছে।\nখালেদা জিয়ার ভাগ্নে লে. কমান্ডার (অব.) সাইফুল ইসলাম ডিউক। বাংলাদেশ নৌবাহিনীর সাবেক এই কর্মকর্তা এ মামলায় দীর্ঘ সময় জামিনে থাকলেও এখন কারাগারে।\nআওয়ামী লীগের সমাবেশে গ্রেনেড হামলার সময় পুলিশ প্রধান (আইজিপি) ছিলেন শহুদুল হক। বর্তমানে তিনি কারাগারে আছেন। মামলায় দুই বছরের কারাদণ্ড হয়েছে তার। গ্রেনেড হামলা হওয়ার পর তার ভূমিকা নিয়ে প্রশ্ন তোলে রাষ্ট্রপক্ষ। কারণ, হামলার পর ঘটনাস্থল একবারও পরিদর্শন করেননি তিনি।\nশহুদুল হক একসময় সেনা কর্মকর্তা ছিলেন। পরে তাকে পুলিশ বাহিনীতে অন্তর্ভুক্ত করেন রাষ্ট্রপতি জিয়াউর রহমান। ২০০১ সালে বিএনপি সরকার ক্ষমতায় আসার পর শহুদুল হককে পুলিশ প্রধানের পদে চুক্তিভিত্তিক নিয়োগ দেয়া হয়। বিএনপি সরকারের সময় পুলিশ প্রধান পদে খুব বেশিদিন থাকতে পারেননি তিনি। আদালত অবমাননার দায়ে তাকে সেই পদ ছাড়তে হয়েছিল। ২০০৩ সালের এপ্রিল মাস থেকে ২০০৪ সালের ডিসেম্বর মাস পর্যন্ত অর্থাৎ এক বছর আট মাস পুলিশ প্রধানের দায়িত্বে ছিলেন শহুদুল হক।\nগ্রেনেড হামলার সময় আশরাফুল হুদা ঢাকার পুলিশ কমিশনারের দায়িত্বে ছিলেন। ২০০৪ সালের ১৫ ডিসেম্বর থেকে ২০০৫ সালের ৭ এপ্রিল পর্যন্ত অর্থাৎ চার মাসেরও কম সময় পুলিশ প্রধানের দায়িত্বে ছিলেন আশরাফুল হুদা। মামলায় দুই বছরের কারাদণ্ড দেয়া হয়েছে তাকে।\nগ্রেনেড হামলার সময় অতিরিক্ত পুলিশ প্রধানের দায়িত্বে ছিলেন খোদাবক্স চৌধুরী। পরবর্তীতে তিনি পুলিশ প্রধান হন। গ্রেনেড হামলা মামলায় তাকে ২ বছরের কারাদণ্ড দেয়া হয়েছে।\nবিএনপির টিকিটে কুমিল্লার মুরাদনগর থেকে সংসদ সদস্য নির্বাচিত হয়েছিলেন শাহ মোফাজ্জল হোসেন কায়কোবাদ। গ্রেনেড হামলা মামলায় তাকে যাবজ্জীবন সাজা দেয়া হয়েছে। মামলার অভিযোগপত্রে তাকে পলাতক দেখানো হয়েছে। প্রশাসনের ধারণা, কায়কোবাদ সৌদি আরবে পলাতক আছেন।\nবিএনপি সরকারের সময় ডিজিএফআই-এর দ্বিতীয় শীর্ষ ব্যক্তি ছিলেন ব্রিগেডিয়ার জেনারেল (অব.) এ টি এম আমিন। পরবর্তীতে সেনা-সমর্থিত তত্ত্বাবধায়ক সরকারের সময় তিনি ডিজিএফআই-এর প্রধান হন। সেই সরকারের মেয়াদ শেষ হলে তিনি যুক্তরাষ্ট্রে চলে যান। এখনো সেখানেই আছেন। মামলার কাগজপত্রে তাকে পলাতক দেখানো হয়েছে।\nগ্রেনেড হামলায় সাজাপ্রাপ্ত সাবেক সেনা কর্মকর্তা লে. কর্নেল (অব.) সাইফুল ইসলাম বর্তমানে কানাডায় অবস্থান করছেন বলে বিভিন্ন সংবাদ মাধ্যমে খবর পাওয়া গেছে।\nসিআইডির সাবেক বিশেষ পুলিশ সুপার রুহুল আমিন, সাবেক সিনিয়র এএসপি মুন্সি আতিকুর রহমান এবং এএসপি আব্দুর রশিদ বর্তমানে কারাগারে আছেন। সাজাপ্রাপ্ত এ তিনজন বিএনপি সরকারের সময় মামলার তদন্তকারী কর্মকর্তা ছিলেন।\nগ্রেনেড হামলা মামলার আরেক আসামি হানিফ এন্টারপ্রাইজের মালিক হানিফ বিদেশে পলাতক রয়েছেন। তাকেও মৃত্যুদণ্ড দিয়েছেন আদালত।


চট্টগ্রামের ইংরেজি বানান পরিবর্তন কি খুব জরুরি? - BanshkhaliTimes\nবিশেষ নিবন্ধ শীর্ষসংবাদ সম্পাদকীয়\nচট্টগ্রামের ইংরেজি বানান পরিবর্তন কি খুব জরুরি?\nচট্টগ্রামসহ পাঁচটি জেলার নাম পরিবর্তিত রূপে যাচ্ছে। এটা না-করলেও চলত। এই শব্দগুলোর সাথে দীর্ঘদিন ধরে আমাদের বলায়, লেখায়, কথায় একটা সম্পর্ক হয়ে গেছে। তাই পরিবর্তিত রূপে যাওয়াতে কষ্ট লাগছে। এই এতদিন কি আমরা বা আমাদের পূর্বপুরুষেরা এই শব্দ উচ্চারণ দিয়ে চলিনি? হঠাৎ কার পরামর্শে বা কী উদ্দেশ্য এই বানান পরিবর্তন হচ্ছে বুঝে আসছেন না। মনে হচ্ছে, দীর্ঘদিন ধরে ডেকে আসা মাকে এবার অন্য নামে ডাকতে হবে!\nযেমন চট্টগ্রামের কথাই ধরি। আমরা বাংলায় চট্টগ্রাম ব্যবহার করলেও ইংরেজিতে Chittagong ব্যবহার করতাম। কারও কোনও অসুবিধা হয়নি। কিন্তু পরিবর্তিত রূপে এখন থেকে লেখা হবে Chattagram! উচ্চারণটা ‘চাট্টাগ্রাম’ বা ‘ ছাট্টাগ্রাম’ হয়ে যায় না?\nএই পরিবর্তিত রূপ কি তবে আমরা ভুল উচ্চারণের জন্যই করছি?\n‘চিটাগাং’, ‘চিটাং’ এই শব্দগুলো তো বলতে গেলে চট্টগ্রামের আঞ্চলিক ভাষায় রূপ পেয়ে গেছে!\nসেটা তো গেল। এখন থেকে চট্টগ্রাম বিশ্ববিদ্যালয়কে কি ইংরেজিতে University Of Chattagram লেখা বা বলা হবে? বলা হলেও বিশ্ববিদ্যালয়ের বিভিন্ন নথি থেকে শুরু করে প্রয়োজনীয় কাগজপত্রেও কি একই পরিবর্তন আনতে হবে না? সেই পরিবর্তন করতে গেলে কত টাকা যে খরচ হবে তার হিসাব হয়তো এখনও কেউ করেনি! শুধু-শুধু সামান্য একটা পরিবর্তনে কেন এত এত টাকা খরচ করার রাস্তার বের করা হয় বুঝে আসে না, বোধেও আসে না!\nএ-তো গেল চট্টগ্রাম বিশ্ববিদ্যালয়ের কথা। এরকম ইংরেজিতে ‘চিটাগাং’ শব্দ লাগানো শত-শত প্রতিষ্ঠান রয়েছে, যা পরিবর্তন করতে গেলে কোটি কোটি টাকা অযথা ব্যয় হবে।\nএই শব্দগুলোতে একটা মায়া জড়িয়ে আছে দীর্ঘদিন ব্যবহারের কারণে। আবার অন্যদের চেয়ে বানানভিন্নতার কারণে আলাদা বিশেষত্ব ছিল। তেমনিভাবে কুমিল্লা, যশোর, বরিশাল, বগুড়া বানানেও ভিন্নতা ছিল। ব্যাপারটা খারাপ দেখাত না। এখন সে-সব এলাকার সবার আবেগে অযথা হাত দেওয়া হচ্ছে। কেন জানি না বারবার আমাদের আবেগগুলোতে হাত দিয়ে বেহাত করতে চায়!\nঝিনাইদহ, সিলেট, লক্ষীপুর, নাইক্ষ্যাংছড়ি, পদ্মাসহ এধরনের আরও আরও নামের বানান ঠিক আগের মতো থাকতে পারলে চট্টগ্রামসহ বাকি চার জেলার বানান পরিবর্তনের কী প্রয়োজন ছিল?\nসুন্দরবনে বিদ্যুৎকেন্দ্র না-করার জন্য পুরো দেশবাসী এক ছিল। কিন্তু তা আমলেই নেওয়া হয়নি। আড়িয়ল বিলে বিমানবন্দর করা থেকে পিছু হটেছে এলাকাবাসীর তুমুল বিক্ষোভ ও প্রতিরোধের কারণে।\nইংরেজি ‘চিটাগাং’ বানান বাংলায়ও ‘চিটাগাং’ হিসেবে রাখতে আশা করি তেমন বিক্ষোভ করা লাগবে না। সবার লেখালেখিতেই যেন সেটা বানান পরিবর্তনকারীদের বোধে আসে।\nশুভ জন্মদিন বাঁশখালীর কৃতি সন্তান, কবি কমরুদ্দিন আহমদ\nবাঁশখালীর ৪৮ শিক্ষাপ্রতিষ্ঠানের মান উন্নয়নে বুনিয়াদি প্রশিক্ষণ কোর্সের শুরু


টোকিও’র গভর্নর ইস্তানবুলকে গাল দিলেন | খেলাধুলা | DW | 01.05.2013\nটোকিও’র গভর্নর ইস্তানবুলকে গাল দিলেন\n২০২০ সালের অলিম্পিক্স কোন শহরে হওয়া উচিত, তা নিয়ে ‘সুস্থ’ প্রতিযোগিতা চলছে৷ প্রার্থীদের মধ্যে যেমন টোকিও আছে, তেমনি আছে ইস্তানবুল৷ এর মধ্যে টোকিওর আবেদন কমিটির চেয়ারম্যান নাওকি ইনোসে অত্যুৎসাহী হয়ে একটু বেশি বলে ফেলেছেন৷\nগত সপ্তাহান্তে নিউ ইয়র্ক টাইমস পত্রিকায় প্রকাশিত একটি সাক্ষাৎকারে ইনোসে বলেছেন, ‘‘ইসলামি দেশগুলির মধ্যে একমাত্র বন্ধন হল আল্লাহ৷ নয়তো তারা সারাক্ষণ পরস্পরের সঙ্গে যুদ্ধ করছে৷ এছাড়া ওদের মধ্যে শ্রেণিবিভাগ আছে৷''\nইনোসে আরো যোগ করেন: ‘‘অ্যাথলিটদের জন্যে সেরা জায়গা কোনটা হবে?'' টোকিও না ইস্তানবুল? ‘‘দু'টি দেশকে তুলনা করলে (দেখা যাবে) ওদের এখনো অবকাঠামো, সর্বাধুনিক স্টেডিয়াম ইত্যাদি তৈরি করা বাকি৷''\n২০২০ সালের অলিম্পিক্স অনুষ্ঠানের জন্য যে তিনটি শহর প্রতিযোগী, সেগুলি হল টোকিও, ইস্তানবুল ও মাদ্রিদ৷ টোকিও এর আগে একবার অলিম্পিক্সের আয়োজন করেছে: ১৯৬৪ সালে৷ সেই প্রথমবার অলিম্পিক্স এশিয়ার কোনো শহরে অনুষ্ঠিত হয়৷ ইস্তানবুল এর আগে পাঁচবার প্রার্থী হয়েও অলিম্পিক্স অনুষ্ঠানের সুযোগ পায়নি৷\nটোকিওর আবেদন কমিটির চেয়ারম্যান নাওকি ইনোসে\nটোকিও'র এবারকার আবেদন ও তার যোগ্যতার সপক্ষে একটি বড় যুক্তি হল, প্রতিযোগিতার সব স্টেডিয়াম, হল ইত্যাদির অধিকাংশই তৈরি৷ এছাড়া ভেন্যুগুলির ৮৫ শতাংশ অ্যাথলিটদের অলিম্পিক ভিলেজের আট কিলোমিটারের মধ্যে থাকবে৷\nসবই ভালো কথা, এবং পূর্ত থেকে প্রযুক্তিতে জাপানিদের দক্ষতা ও সক্ষমতার কথা স্মরণে রেখেই বলা চলে, নাওকি ইনোসে'র বক্তব্যগুলিতে স্পোর্টসম্যান স্পিরিটের নিতান্ত অভাব ঘটেছে৷ দৃশ্যত আন্তর্জাতিক অলিম্পিক কমিটিও সেটাকে সেভাবেই দেখেছে এবং ই-মেইল মারফৎ ইনোসে'র মন্তব্যের অর্থ জানতে চেয়েছে৷ ওদিকে তুরস্কের ক্রীড়ামন্ত্রী ইনোসে'র মন্তব্যগুলিকে ‘‘অন্যায় এবং হতাশাব্যঞ্জক'' বলে অভিহিত করেছেন এবং বলেছেন, ঐ সব মন্তব্য ‘‘অলিম্পিক আন্দোলনের প্রেরণা ও মূল্যবোধের সঙ্গে খাপ খায় না''৷\nইনোসে স্বয়ং কেঁচো খুঁড়তে সাপ বেরতে দেখে সঙ্গে সঙ্গে ক্ষমাপ্রার্থনা করেছেন: ‘‘আমি ক্ষমা চাইছি৷ আমার মন্তব্য মুসলিম দেশগুলির মানুষদের মনে ভুলবোঝাবুঝির সৃষ্টি করেছে৷ কাজেই আমি দ্ব্যর্থহীনভাবে ক্ষমাপ্রার্থনা করছি৷'' ইনোসে এ'ও বলেন যে, এই অভিজ্ঞতা তাঁর পক্ষে মঙ্গলজনক হবে এবং তিনি এখন বুঝতে পেরেছেন, কতদূর অবধি যাওয়া চলে অথবা চলে না৷ এখন থেকে তিনি নাকি আইওসি'র নির্দেশাবলী মেনে চলবেন৷\nকাজেই ঘটনাটা আইওসি'র এথিক্স কমিশন অবধি না পৌঁছনোরই কথা৷ কিন্তু সব ন্যায়-অন্যায়, নৈতিকতা-প্রতিযোগিতার বখেড়া মেটার পরেও যে প্রশ্নটি থেকে যায়, সে'টি হল: টোকিও'র গভর্নরের মতো একজন শিক্ষিত মানুষ ও উচ্চ কর্মকর্তার মনে এ'ধরনের একটা বৈষম্যমূলক চিন্তা আসে কী করে? অথবা কোন লাভের আশায় তিনি এই ধরনের মন্তব্য করে থাকতে পারেন?\nঠিক এখানেই অলিম্পিক আন্দোলনের প্রয়োজনীয়তা আবার নতুন করে অনুভব করা যায়৷\nএসি / এসবি (এপি, রয়টার্স)\nআর্থিক সংকটে জর্জরিত স্পেনের অলিম্পিক স্বপ্ন\nমারাত্মক বাজেট ঘাটতি, বেকারত্বের অস্বাভাবিক হার, বিপর্যস্ত অর্থনীতি সামলাতে হিমশিম খাচ্ছে স্পেন৷ কিন্তু ২০২০ সালের অলিম্পিক প্রতিযোগিতা আয়োজনের স্বপ্ন ছাড়তে প্রস্তুত নয় সেদেশ৷ (09.05.2012)\nকি-ওয়ার্ডস টোকিও’র গভর্নর, ইস্তানবুল, অলিম্পিক, আয়োজক


PM Modi including others Biplab Kumar Deb on birthday - Hindusthan Samachar Bangali\nজন্মদিনের শুভেচ্ছায় ভাসলেন ত্রিপুরার মুখ্যমন্ত্রী, মাতা ত্রিপুরেশ্বরী মন্দিরে দিলেন পূজা\nআগরতলা, ২৫ নভেম্বর (হি.স.) : জন্মদিনের শুভেচ্ছায় ভাসলেন ত্রিপুরার মুখ্যমন্ত্রী বিপ্লব কুমার দেব৷ মঙ্\n25 Nov 2021 13:48:01\nআগরতলা, ২৫ নভেম্বর (হি.স.) : জন্মদিনের শুভেচ্ছায় ভাসলেন ত্রিপুরার মুখ্যমন্ত্রী বিপ্লব কুমার দেব৷ মঙ্গল কামনায় পূজা দিলেন মাতা ত্রিপুরেশ্বরী মন্দিরে৷ পূজা দেওয়ার পর তিনি বলেন, ত্রিপুরায় আসার পর থেকে জন্মদিনে মাতার চরণে শ্রদ্ধা নিবেদন করছি৷ মায়ের কাছে মঙ্গল কামনা করেছি৷ ত্রিপুরাবাসীর মঙ্গল চেয়েছি৷ এদিন ত্রিপুরার মুখ্যমন্ত্রীকে প্রধানমন্ত্রী নরেন্দ্র মোদী সহ কেন্দ্রীয় মন্ত্রিসভার একাধিক সদস্য শুভেচ্ছা জানিয়েছেন৷\n১৯৭১ সালের ২৫ নভেম্বর বাংলাদেশে জন্ম হয়েছিল বিপ্লব কুমার দেবের৷ ২০১৮ সালে ত্রিপুরায় সরকার পরিবর্তন হওয়ার পর তিনি মুখ্যমন্ত্রী হিসেবে দায়িত্ব গ্রহণ করেন৷ আজ তিনি সকালে সপরিবারে মাতা ত্রিপুরেশ্বরী মন্দিরে পূজা দিয়েছেন৷\nএদিকে, প্রধানমন্ত্রী নরেন্দ্র মোদী ত্রিপুরার মুখ্যমন্ত্রী বিপ্লব কুমার দেবকে জন্মদিনের শুভেচ্ছা জানিয়েছেন৷ এক টুইট বার্তায় প্রধানমন্ত্রী বলেন, ত্রিপুরার পরিশ্রমী মুখ্যমন্ত্রী বিপ্লব কুমার দেবকে জন্মদিনে অনেক শুভেচ্ছা জানাচ্ছি৷ তাঁর নেতৃত্বে ত্রিপুরা বিভিন্ন ক্ষেত্রে দ্রুত উন্নতি করছে৷ আমি তাঁর দীর্ঘ ও সুস্থ জীবনের প্রার্থনা করছি৷\nঅসমের মুখ্যমন্ত্রী তথা নেডা-র আহ্বায়ক ড. হিমন্তবিশ্ব শর্মা ত্রিপুরার মুখ্যমন্ত্রীকে শুভেচ্ছা জানিয়ে বলেন, রাজ্যের জনগণের প্রতি আপনার অকৃত্রিম অবদান সকলকে অনুপ্রাণিত করবে৷ উত্তরপ্রদেশের মুখ্যমন্ত্রী যোগী আদিত্য নাথও বিপ্লব কুমার দেবকে শুভেচ্ছা জানিয়ে তাঁর মঙ্গল কামনা করেছেন৷\nএছাড়া, কেন্দ্রীয় মন্ত্রী পীযূষ গোয়েল, কিরেন রিজিজু, ড. মনসুখ মান্ডবিয়া, হরদীপ সিং পুরি, ড. জিতেন্দ্র সিং সহ অন্যান্যরা বিপ্লব কুমার দেবকে জন্মদিনে শুভেচ্ছা জানিয়েছেন৷


ক্রাইম ওয়াচ: শুক্রবার, ২৩ ফেব্রুয়ারি ২০১৮, ১০:২৮ অপরাহ্ণ\nবান্দরবানের লামায় মোটর সাইকেল যোগে অবৈধ প্রবেশকালে ১৪ রোহিঙ্গাকে আটক করেছে স্থানীয়রা। শুক্রবার (২৩ ফেব্রুয়ারী) সকালে লামা পৌর শহরের মিশনঘাট এলাকা থেকে ৮টি মোটর সাইকেলে করে রুপসীপাড়া ইউনিয়নের দূর্গম মংপ্রু পাড়ায় পৌঁছালে ১৪ রোহিঙ্গা ও তাদেরকে নিয়ে আসা সাহাবুদ্দিন নামে একজনকে আটক করে স্থানীয়রা রুপসীপাড়া সেনাক্যাম্পের কাছে হস্তান্তর করে।\nআটককৃতরা হল, মো. সেলিম (৩৫), মো. মনির (৩৮), নুর হাবিব (৩৬), ছৈয়দ হোসেন (২৭), আলম (২৯), মুছা আলম (৩২), রকিন (২৪), ইসমাইল (২৮), আতাউল্লাহ (২৫), মো. আমিন (২৭), আবু ছৈয়দ (২৫), আব্দুল্লাহ (৩৩), মো. রফিক (১০) ও মো. হোচন (৪৯)।\nভাড়ায় চালিত মোটর সাইকেল ড্রাইভার মো. শাহীন বলেন, আমরা ৮টি মোটর সাইকেলে করে গাছ কাটার মাঝি সাহাবুদ্দিন ও ১৪জন রোহিঙ্গাকে নিয়ে রুপসীপাড়া ইউনিয়নের মংপ্রু পাড়া যাই। সেখানে যাওয়ার পরে রোহিঙ্গাদের কথা বার্তায় সন্দেহ হলে আমরা তাদের জিজ্ঞাসাবাদ করি এবং রোহিঙ্গা নিশ্চিত হতে পেরে তাদের আটক করে রুপসীপাড়া সেনা ক্যাম্পের নিকট হস্তান্তর করি। প্রায় ১৫০ কিলোমিটার পথ পাড়ি দিয়ে দূর্গম পাহাড়ি এলাকায় রোহিঙ্গা প্রবেশের বিষয় নিয়ে গভীর উদ্বেগ প্রকাশ করেছে স্থানীয় জনসাধারণ।\nআটক ১৪ রোহিঙ্গারা নিজেদের রোহিঙ্গা দাবি করে বলে, তারা দূর্গম কুরিং পাড়ায় কাঠ কাটতে যাচ্ছে এবং কক্সবাজারের কুতুপালং রোহিঙ্গা শরণার্থী ক্যাম্প হতে গোপনে পালিয়ে এসেছে।\nরোহিঙ্গা আটকের বিষয়ে সত্যতা নিশ্চিত করে লামা থানার অফিসার ইনচার্জ আনোয়ার হোসেন বলেন, রুপসীপাড়া সেনা ক্যাম্প হতে রোহিঙ্গাদের পুলিশের কাছে হস্তান্তর করা হয়েছে। মামলার প্রক্রিয়া চলছে।


বিনামূল্যে মেটা ট্যাগ জেনারেটর | SEO Gadgets\nবিনামূল্যে মেটা ট্যাগ জেনারেটর\nসাইট কীওয়ার্ড (কমা দিয়ে আলাদা করুন)\nরোবটকে আপনার ওয়েবসাইট সূচী করার অনুমতি দেবেন?\nরোবটকে সব লিঙ্ক অনুসরণ করার অনুমতি দেবেন?\nআপনার সাইট কি ধরনের বিষয়বস্তু প্রদর্শন করবে?\nআপনার সাইটের প্রাথমিক ভাষা কি?\n(ঐচ্ছিক মেটা ট্যাগ)\nসার্চ ইঞ্জিনের পরে এই পৃষ্ঠাটি পুনরায় পরিদর্শন করা উচিত দিন.\nসম্পর্কিত মেটা ট্যাগ জেনারেটর\nমেটা ট্যাগ হল এইচটিএমএল ট্যাগ বিষয়বস্তু যা আপনার ওয়েবসাইটের বর্ণনা হিসাবে মেটাডেটা প্রদান করে। মেটা ট্যাগগুলি সার্চ ইঞ্জিন তাদের সার্চ ফলাফলে প্রাসঙ্গিক কন্টেন্ট ইনডেক্স এবং প্রদান করতে সাহায্য করে।\nমেটা ট্যাগ তৈরি করা তেমন কঠিন নয় কিন্তু আমরা আপনাকে এই বিনামূল্যে মেটা ট্যাগ জেনারেটর অফার করে আপনার জন্য এটি সহজ করে দিয়েছি। এই কোড জেনারেটরটি উইজার্ডের সমস্ত বিভাগ পূরণ করে এবং নিখুঁত মেটা ট্যাগ তৈরি করবে। আপনার ওয়েবসাইটের এইচটিএমএল বা পিএইচপি সোর্সে মেটা ট্যাগ যুক্ত করার চেয়েও বেশি।\nআপনি যদি একটি CMS সিস্টেম ব্যবহার করেন, তাহলে আপনাকে মেটাট্যাগ জেনারেটর দিয়ে একটি মেটাট্যাগ তৈরি করতে হবে না। CMS আপনার জন্য মেটাট্যাগ তৈরি করবে।\nসম্পর্কিত এসইও সরঞ্জাম:\nস্কিমা মার্কআপ জেনারেটর\nMD5 হ্যাশ জেনারেটর\nইউটিউব ভিডিও ব্যাকলিঙ্ক জেনারেটর\nজনপ্রিয় এসইও টুলস\nআর্টিকেল স্পিনার প্রো\nWHOIS ডোমেইন সন্ধান\nআমাদের লক্ষ্য সার্চ ইঞ্জিন অপটিমাইজেশন (এসইও) প্রত্যেকের জন্য সহজ করা। আমরা ওয়েবসাইটের জন্য সহজ, পেশাদার মানের এসইও বিশ্লেষণ এবং সমালোচনামূলক এসইও পর্যবেক্ষণ প্রদান করি। আমাদের টুলগুলোকে স্বজ্ঞাত এবং সহজে বোঝার মাধ্যমে, আমরা হাজার হাজার ছোট ব্যবসার মালিক, ওয়েবমাস্টার এবং এসইও পেশাদারদের তাদের অনলাইন উপস্থিতি উন্নত করতে সাহায্য করেছি।\nসম্প্রতি যোগ করা সরঞ্জামগুলি\nHtaccess রিডাইরেক্ট জেনারেটর\nওপেন গ্রাফ জেনারেটর\nওপেন গ্রাফ চেকার


প্রবাসী Archives - Page 33 of 35 - newstodaybd.com\n২০১৫ সালে মক্কায় ক্রেন দুর্ঘটনায় হতাহত বাংলাদেশিদের ক্ষতিপূরণ দিচ্ছে সৌদি সরকার। সৌদি আরবে হজ পালনের সময় দুর্ঘটনার নিহত আবুল কাসেম সুফি এবং আহত আবদুর রব, মোহাম্মদ নাজিম উদ্দিন ও মোহাম্মদ নূরের নামে এরই মধ্যে চেক […]\nসংযুক্ত আরব আমিরাতের মন্ত্রিসভা 2020 সালের 1 জানুয়ারি থেকে জন স্বাস্থ্য রক্ষায় মিষ্টিযুক্ত খাবার , মিষ্টিজাতীয় পানীয় এবং বৈদ্যুতিন ধূমপানের ডিভাইস ব্যবহার কমাতে এসব পণ্যের উপর ৫০ থেকে ১০০ শতাংশ ভ্যাট যুক্ত করার সিদ্ধান্ত গ্রহণ […]\nসংযুক্ত আরব আমিরাতের বিনিয়োগকারীরা বাংলাদেশের কয়েকটি প্রকল্পে ১০ বিলিয়ন ডলার বিনিয়োগ করার পাশাপাশি পাঁচটি মুক্ত অর্থনৈতিক অঞ্চল গড়ে তোলার প্রতিশ্রুতি দিয়েছেন। ১৫ সেপ্টেম্বর দুবাইয়ে বাংলাদেশ ইকোনমিক ফোরামের দ্বিতীয় সম্মেলনে এসব প্রকল্প ও বিনিয়োগ প্রস্তাব নিয়ে […]\nসৌদিতে সড়ক দুর্ঘটনায় প্রবাসী বাংলাদেশির করুণ মৃ’ত্যু ।\nসৌদি আরবের রাজধানী রিয়াদে এক মর্মান্তিক সড়ক দুর্ঘটনায় গুরুতর আহত হয়ে মুহাম্মদ আরাফাত (২৬) নামে এক যুবকের মৃ’ত্যু হয়েছে। প্রবাসী মুহাম্মদ আরাফাত গত ১৯ সেপ্টেম্বর এক মর্মান্তিক সড়ক দুর্ঘটনায় মা’রাত্মক’ভাবে আহত হয়ে রাজধানী রিয়াদে একটি […]\nশ’ টাকার আম খাওয়ায় লক্ষাধিক টাকা জরিমানা দুই আমিরাত প্রবাসী ।\nবিমানবন্দরের ইমিগ্রেশন বিভাগের এক শ্রমিক বিমানে লাগেজ উঠানোর সময় ফলের ঝুড়ি থেকে চুরি করে দুটি আম খেয়ে নিয়েছিলো। এই অপরাধে তাকে ১ লাখ টাকার বেশি অর্থ জরিমানা করা হয়েছে। একই সঙ্গে তিন মাসের কারাদণ্ড দেয়া […]\nলেবাননের নাহার ইব্রাহিম এলাকায় ২৩ সেপ্টেম্বর সোমবার রাত ৯টায় আবুল কালাম আজাদ (৩৫) নামে এক প্রবাসী বাংলাদেশি হৃ দরো গে মা’রা গেছে।মৃ’ত আজাদ ফরিপুর জেলার মধুখালী উপজেলার ব্রাহ্মণকান্দা গ্রামের রুস্তম মিয়ার ছেলে। বর্তমানে তার মৃ’তদে’হ […]\nপ্রবাসী শ্রমিকদের ইকামা ফি কমাতে যাচ্ছে সৌদি সরকার ।\nশিল্প খাতে কর্মরত প্রবাসী শ্রমিকদের ইকামা ফি কমানোর সিদ্ধান্ত নিয়েছে সৌদি সরকার! আগামী ৫ বছর পর্যন্ত বিভিন্ন শিল্প কারখানার প্রবাসী শ্রমিকদের ইকামা এবং বিভিন্ন ফি তে ভর্তুকি দেবে সৌদি সরকার! বেশ অনেক বছর ধরেই ফ্যাক্টরি […]\n৫ দিন সংসার করে পালা’লেন মালয়েশিয়া প্রবাসী, অনশনে স্ত্রী ।\nপ্রেমিকাকে বিয়ের পর পাঁচদিন সংসার করে পালিয়ে গেলেন প্রবাসী স্বামী। এ অবস্থায় স্বামীর বাড়িতে গিয়ে বিয়ে ও স্ত্রীর স্বীকৃতির দাবিতে অনশনে বসেছেন এক নারী।ওই নারীর বাড়ি ঢাকার যাত্রাবাড়ী এলাকায়। টাঙ্গাইলের সখীপুর উপজেলায় স্বামীর বাড়িতে বর্তমানে […]\nবিশ্বের বিভিন্ন দেশে ছড়িয়ে ছিটিয়ে থাকা প্রবাসীদের পাঠানো রেমিট্যান্স দেশের অর্থনৈতিক অবস্থানকে যতটা ক্রমশ শক্তিশালী করে চলেছে, মূলত তার সম পর্যায়ে আর কোনো কিছুই হতে পারেনা।অথচ সেই চরম দুর্ভাগা প্রবাসীরা দেশে ফেরত আসাকালীন সময় প্রতিনিয়ত […]\nগোটা ইউরোপে যখন ইসলাম আ”তঙ্ক ছড়ানো হচ্ছে তখন ইসলাম গ্রহণের হার কমেনি। সম্প্রতি ইউরোপে ইসলাম সর্ম্পকে মানুষের জানার আগ্রহ বাড়ছে। বাড়ছে ইসলাম গ্রহণকারীর সংখ্যা। এমন প্রেক্ষাপটে ২০১৬ সালে ইতালির সাবেক একজন পার্লামেন্ট সদস্যর মেয়ের ইসলাম […]


আধুনিক রসায়নের জনক কে?একটু রেফারেন্স সহ উত্তর দিবেন প্লিজ।? - Bissoy Answers\nআধুনিক রসায়নের জনক কে?একটু রেফারেন্স সহ উত্তর দিবেন প্লিজ।?\n1,043 জন দেখেছেন\n30 অগাস্ট 2016 "স্বাস্থ্য ও চিকিৎসা" বিভাগে জিজ্ঞাসা করেছেন S A Noman Shah (11 পয়েন্ট)\nঅর্থাৎ আন্তর্জাতিকভাবে স্বীকৃত এমন ব্যক্তির নাম জানতে চাচ্ছি।\n30 অগাস্ট 2016 উত্তর প্রদান করেছেন Yakub ali (21,398 পয়েন্ট)\nআধুনিক রসায়নের জনক\nজন ডাল্টন (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তাঁর "পরমাণু তত্ত্ব"(Atomic Theory) এবং "বর্ণান্ধত্য" (Colour Blindness) বিষয়ে কাজের জন্য খ্যতি অর্জন করেছেন। \nইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তাঁর বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন। \n17 অগাস্ট 2017 মন্তব্য করা হয়েছে করেছেন সাকিব বিন আজাদ (28 পয়েন্ট)\nআধুনিক রসায়নের জনক কে ?\n11 ডিসেম্বর 2013 "জনক/প্রবক্তা/আবিষ্কারক" বিভাগে জিজ্ঞাসা করেছেন আরিফুল (6,518 পয়েন্ট)\nহাদিসটি 100% সত্য কিনা আমাকে রেফারেন্স সহ একটু বলবেন প্লিজ।?\n14 অগাস্ট 2017 "ইবাদত" বিভাগে জিজ্ঞাসা করেছেন Shakil Ahmod (8 পয়েন্ট)\nদয়া করে রেফারেন্স সহ উত্তর দিবেন?\n22 মার্চ 2017 "পবিত্র কুরআন" বিভাগে জিজ্ঞাসা করেছেন জাবেদ আহসান্ (9 পয়েন্ট)\nআধুনিক রসায়নের ভিত্তি কোনটি ?\n25 ফেব্রুয়ারি 2014 "রসায়ন" বিভাগে জিজ্ঞাসা করেছেন Raaj2664 (1,322 পয়েন্ট)\nআধূনিক রসায়নের জনক কে?\n08 জুলাই "জনক/প্রবক্তা/আবিষ্কারক" বিভাগে জিজ্ঞাসা করেছেন Rs Khan (7 পয়েন্ট)


বঙ্গোপসাগর থেকে ৫ লাখ পিস ইয়াবা ট্যাবলেটসহ গ্রেপ্তার ৭ – মুক্তিযোদ্ধার কন্ঠ\nকক্সবাজারের সেন্টমার্টিনের কাছে বঙ্গোপসাগর থেকে ৫ লাখ পিস ইয়াবাসহ সাত ইয়াবা পাচারকারীকে গ্রেপ্তার বাংলাদেশ কোস্ট গার্ড। এ সময় ইয়াবা পাচারের কাজে ব্যবহৃত একটি কাঠের ট্রলার জব্দ করা হয়।\nবাংলাদেশ কোস্ট গার্ড সদর দপ্তরের মিডিয়া উইংয়ের কর্মকর্তা লেফটেন্যান্ট কমান্ডার এম হায়াত ইবনে সিদ্দিক বিষয়টি নিশ্চিত করেছেন।\nতিনি বলেন, ‘একটি ইয়াবার বড় চালান মিয়ানমার থেকে বঙ্গোপসাগর দিয়ে বাংলাদেশে প্রবেশ করতে পারে- আজ রোববার ভোররাতে এমন সংবাদ পেয়ে সাগরে টেকনাফ স্টেশন কমান্ডার লেফটেন্যান্ট কমান্ডার আমিরুল ইসলামের নেতৃত্বে একটি দল সেখানে অবস্থান করেন। কিছুক্ষণ পর একটি কাঠের ট্রলার আসতে দেখলে থামানোর সংকেত দেন তারা। ইয়াবা পাচারকারীরা সংকেত না মেনে পালিয়ে যাওয়ার সময় কোস্ট গার্ডের সদস্যরা দাওয়া করে একটি ট্রলারসহ সাতজনকে গ্রেপ্তার করে। এ সময় ট্রলারটি থেকে ৫ লাখ ইয়াবা উদ্ধার করা হয়।’ গ্রেপ্তারকৃতরা হচ্ছেন- আব্দুস শুকুর (২৮), মো. জাহিদ হোসেন (৩৫), আবদুল মোনাফ (৪৫), নুর আলম (৪১), মো. আমান উল্লাহ (৩৩), মো. মহরম আলী (৫০) ও আব্দুল পেডাম (২৩)।\nঅভিযানের নেতৃত্ব দেওয়া লেফটেন্যান্ট কমান্ডার আমিরুল ইসলাম বলেন, ‘মাদক পাচার রোধে কোস্ট গার্ড সদস্যরা প্রতিনিয়ত নাফ নদী ও বঙ্গোপসাগরের টহল জোরদার করা করেছে। সে অনুযায়ী রোববার ভোরে বঙ্গোপসাগর থেকে ৫ লাখ ইয়াবাসহ সাত মাদক পাচারকারীকে গ্রেপ্তার করে। তাদের বিরুদ্ধে মাদক আইনের মামলা রুজু করে টেকনাফ থানায় হস্তান্তর করা হয়েছে। মাদকের বিরুদ্ধে আমাদের অভিযান অব্যাহত থাকবে।’


অপহরণের সময় আটক ৫\n২১ নভেম্বর, ২০২১ ১২:৩৫\nলক্ষ্মীপুরে ঘরে ঢুকে বাবা ও দুলাভাইকে (বোনের স্বামী) অস্ত্র ঠেকিয়ে মাদ্রাসায় পড়ুয়া মেয়েকে অপহরণের চেষ্টার ঘটনায় অস্ত্রসহ ৫ জনকে আটক করেছে পুলিশ। এসময় আটককৃতদের কাছ থেকে একটি দেশীয় এলজি, একটি চাইনিজ কুড়াল ও একটি সিএনজি চালিত অটোরিকশা জব্দ করা হয়।\nরোববার (২১ নভেম্বর) বেলা ১১ টায় চন্দ্রগঞ্জ থানায় তাদের বিরুদ্ধে অপহরণ ও অস্ত্র আইনে দুটি মামলা হয়েছে বলে নিউজ টোয়েন্টিফোরকে জানিয়েছে পুলিশ। এর আগে রাত সাড়ে ৯ টার দিকে সদর উপজেলার চরশাহী ইউনিয়নের দক্ষিণ নুরুল্লাপুর গ্রামে এ ঘটনা ঘটে।\nভূক্তভোগী স্থানীয় রাজাপুর ফাতিহা মোহম্মদীয়া দাখিল মাদ্রাসার নবম শ্রেণির ছাত্রী।\nস্থানীয় এলাকাবাসী ও পুলিশ জানায়, মাদ্রাসায় আসা যাওয়ার পথে রাসেল নামের এক বখাটে যুবক ঘটনার শিকার ছাত্রীকে উত্যক্ত করতো। শনিবার রাতে ছাত্রীকে তুলে নেওয়ার উদ্দেশ্যে রাসেল ও তার ভাড়াকরা ৮-১০জন মুখোশধারী লোক নিয়ে তাদের ঘরে ঢুকে। এসময় ছাত্রীর বাবা ও বোন জামাইকে অস্ত্র ঠেকিয়ে পরিবারের লোকজনকে জিম্মী করে সিএনজি চালিত অটোরিক্সায় তাকে তুলে নিয়ে যাওয়ার সময় ছাত্রী ও পরিবার চিৎকার করে উঠে।\nএসময় স্থানীয় এলাকাবাসী এগিয়ে এসে মো. রাসেল, আরিফ হোসেন, মো. শাওন, মোরশেদ আলম ও রবিউল আলম নামে ৫ যুবককে আটক করে পুলিশে সোপর্দ করে।\nচন্দ্রগঞ্জ থানার ভারপ্রাপ্ত কর্মকর্তা (ওসি) ফজলুল হক ঘটনার সত্যতা নিশ্চিত করে জানান, বাবাকে অস্ত্রের মুখে জিম্মী করে মেয়েকে অপহরণের চেষ্টা কালে ৫ জনকে আটক করেছে পুলিশ। আটককৃতদের বিরুদ্ধে ভুক্তভোগী পরিবার বাদী হয়ে অপহরণ মামলা ও পুলিশের এসআই দুলাল বাদী হয়ে অস্ত্র আইনে পৃথক মামলা দায়ের করে। আসামীদের মধ্যে রাসেল বখাটে তার বিরুদ্ধে একাধিক মামলা রয়েছে। তাদের আদালতে সোপর্দ করা হয়েছে বলে জানান তিনি।


২১ মে ২০২২, ০৩:৫২ পিএম\nবিএনপির স্থায়ী কমিটির সদস্য ড. খন্দকার মোশাররফ হোসেন বলেছেন, আওয়ামী লীগ অতীতেও নির্বাচনকে সামনে রেখে নানা কাণ্ড-কারখানা করেছে, অপকৌশল নিয়েছে। বারবার জনগণকে ধোঁকা দেওয়া হয়েছে। তাদের সঙ্গে প্রতারণা করা হয়েছে। বিএনপিকেও বারবার টোপে ফেলা হয়েছে। এবার বিএনপিকে সরকার কোনো টোপে ফেলতে পারবে না। জনগণ সেই প্রতারণার শিকার হবে না।\nশনিবার (২১ মে) জাতীয় প্রেস ক্লাবের এক আলোচনা সভায় এসব কথা বলেন তিনি। ছাত্রদলের সাবেক সভাপতি নাসির উদ্দিন আহাম্মেদ পিন্টুর সপ্তম শাহাদৎবার্ষিকী উপলক্ষে আলোচনা সভার আয়োজন করে সম্মিলিত ছাত্র-যুব ফোরাম।\nনির্বাচন কমিশনের সঙ্গে সংলাপের প্রসঙ্গ টেনে খন্দকার মোশাররফ বলেন, আগে শেখ হাসিনাকে পদত্যাগ করতে হবে। সংসদ বাতিল করতে হবে। এরপর নির্বাচনকালীন নিরপেক্ষ সরকার গঠন করতে হবে। সেই সরকার যে নির্বাচন কমিশন গঠন করবে, সেই কমিশনের সঙ্গে আমরা সংলাপ করবে।\nতিনি আরও বলেন, বর্তমান নির্বাচন কমিশনের সঙ্গে সংলাপে যাওয়ার প্রশ্নই উঠে না। অতএব, এই নির্বাচন কমিশন সংলাপের আহ্বান করলেই কী, আর না করলেই কী? বিএনপি এ বিষয়ে দু পয়সার দামও দেয় না।\nমোশাররফ বলেন, কিছুদিন আগে বর্তমান প্রধানমন্ত্রী শেখ হাসিনা ডয়েচে ভেলের সঙ্গে এক সাক্ষাৎকারে বলেছেন, তিনি আর প্রধানমন্ত্রী হবেন না। চারবার তিনি প্রধানমন্ত্রী হয়েছেন। তিনি আসলে বুঝে গেছেন আগামী নির্বাচন পর্যন্ত এ সরকার আর টিকে থাকতে পারবে না।\nআওয়ামী লীগ সাধারণ সম্পাদকের এক মন্তব্যের জবাবে তিনি বলেন, বিএনপি আগামী নির্বাচনের মাধ্যমে ক্ষমতায় আসবে। সেই নির্বাচনে আমাদের সঙ্গে যারা থাকবে, তাদের নিয়ে সরকার গঠন করা হবে। সেই সরকারের প্রধানমন্ত্রী হবেন খালেদা জিয়া। শেখ হাসিনা তো ডয়েচে ভেলেকে বলেছেন, তিনি আর প্রধানমন্ত্রী হবেন না। ওবায়দুল কাদেরকে বলেতে চাই, ভবিষ্যতে আপনারা যে দিন ক্ষমতায় আসবেন, সেদিন আপনাদের প্রধানমন্ত্রী কে হবেন— তা জনগণকে জানান।\nবিএনপির লক্ষ্য অর্জন বক্তব্য দিয়ে হবে না বলে মন্তব্য করে মোশাররফ বলেন, আমাদের ভারপ্রাপ্ত চেয়ারম্যান বলেছেন, রাজপথে থাকতে হবে। সরকারকে সরাতে প্রোগ্রাম হবে, কর্মসূচি আসবে।\nপদ্মা সেতু ও খালেদা জিয়াকে নিয়ে প্রধানমন্ত্রী শেখ হাসিনার দেওয়া বক্তব্যের কঠোর সমালোচনা করে খন্দকার মোশাররফ বলেন, যারা ক্ষমতায় তারা ভালো নেই। তাদের ঘুম হয় না। ঘুম হয় না বলেই তাদের মুখে এ ধরনের অসংলগ্ন ও কুরুচিপূর্ণ বক্তব্য আসে। আগের রাতে ঘুম হলে এ ধরনের বক্তব্য একজন মানুষ দিতে পারে না।\nতিনি বলেন, খালেদা জিয়াকে পদ্মা সেতু থেকে টুস করে ফেলে দেওয়ার কথা বলেছেন বর্তমান প্রধানমন্ত্রী শেখ হাসিনা। প্রধানমন্ত্রীর এই নির্দেশে কী প্রমাণিত হয়? খালেদা জিয়াকে পদ্মা সেতু থেকে টুস করে ফেলে দিয়ে হত্যার ষড়যন্ত্র করছেন। আমরা অভিযোগ করতে চাই, খালেদা জিয়াকে হত্যার হুমকি তিনি দিয়েছেন।\nখালেদা জিয়াকে নিয়ে প্রধানমন্ত্রীর মন্তব্যের জন্য দেশের জনগণের নিকট অনতিবিলম্বে ক্ষমা চাওয়ার আহ্বান জানান বিএনপির এই নেতা। তিনি বলেন, ক্ষমা না চাইলে খালেদা জিয়াকে হত্যার হুমকিদাতা হিসেবে, নির্দেশক হিসেবে প্রধানমন্ত্রীর বিচার এদেশের জনগণ করবে।


ডাকলেই আসবে অটোরিকশা! - Aj SaraBela (আজ সারাবেলা)\nডাকলেই আসবে অটোরিকশা!\nপ্রকাশিত :০৫.১২.২০১৭, ৫:২৯ অপরাহ্ণ\nডেস্ক রিপোর্ট : অ্যাপভিত্তিক পরিবহনসেবায় সিএনজিচালিত অটোরিকশা যুক্ত করার চেষ্টা চলেছে। আগামী বছরের জানুয়ারি মাসেই এই সেবা রাজধানীবাসীকে দেওয়ার লক্ষ্যে কাজ করছে একটি প্রতিষ্ঠান।\nতবে অ্যাপে সিএনজিচালিত অটোরিকশাসেবা চালুর ব্যাপারে এখনো মালিকদের সায় মেলেনি। তা ছাড়া বাংলাদেশ সড়ক পরিবহন কর্তৃপক্ষ (বিআরটিএ) চায়—বিদ্যমান নীতিমালাতেই চলুক সিএনজিচালিত অটোরিকশা।\nটপ আই আইয়ের সমন্বয়ক এস এম জামাল বলেন, অ্যাপে সিএনজিচালিত অটোরিকশার পাশাপাশি মোটরসাইকেল ও গাড়ির সেবাও পাওয়া যাবে। তবে শুরুটা হবে সিএনজিচালিত অটোরিকশা দিয়ে।\nএস এম জামাল বলেন, অ্যাপের মাধ্যমে পরিবহনসেবা চালু হওয়ায় সিএনজিচালিত অটোরিকশার চাহিদা কমেছে। তাই অটোরিকশাকে এই প্রক্রিয়ায় আনতে পারলে চালকেরাও যাত্রী পাবেন, ভাড়া নিয়ে খিটিমিটি থাকবে না।\nজামাল জানান, বিআরটিএর সঙ্গে তাঁরা বিষয়টি নিয়ে কথা বলেছেন। বিআরটিএ তাঁদের জানিয়েছে, যে নীতিমালা আছে, সে অনুযায়ী চালাতে।\nভাড়ার বিষয়ে জামাল বলেন, মিটার–পদ্ধতিতে ভাড়ার যে তালিকা, অ্যাপেও সে অনুযায়ীই ভাড়া ঠিক হবে। অ্যাপটি বাংলায় হবে। টপ আই আই চালকদের কাছ থেকে ‘ট্রিপ’–প্রতি ৫ শতাংশ কমিশন নেবে। প্রতিষ্ঠানটি চালকদের প্রশিক্ষণের পাশাপাশি তদারকিও করবে।\nসিএনজির মালিকপক্ষ রাজি কি না, তা জানতে চাইলে এস এম জামাল বলেন, মালিকপক্ষ প্রথমে সিএনজিচালিত ৫০টি অটোরিকশা দিতে চেয়েছে। তবে প্রত্যেক চালককে একটি করে স্মার্টফোন দেওয়ার দাবি জানিয়েছে।\nজামাল বললেন, মালিকপক্ষ এ প্রক্রিয়ায় আসতে চায় না। এর পেছনে কারণ, সে ক্ষেত্রে মালিকেরা নির্ধারিত জমার টাকার চেয়ে বেশি নিতে পারবেন না।\nমালিকপক্ষ না চাইলে কীভাবে এটা চালু হবে, সে প্রসঙ্গে বলেন, তাঁরা প্রথমে চালকদের উদ্বুদ্ধ করবেন। তিনি আশাবাদী চালকেরা রাজি হলে মালিক পক্ষও রাজি হবে।\nঢাকা ও চট্টগ্রাম জেলা সিএনজি অটোরিকশা শ্রমিক ঐক্য পরিষদের সদস্যসচিব সাখাওয়াত হোসেন দুলাল জানান, সবকিছু ডিজিটাল হচ্ছে, তাই তাঁরাও পিছিয়ে থাকতে চান না। চার মাস আগে থেকেই তাঁরা প্রশিক্ষণের কাজ শুরু করেছেন।\nজানুয়ারি মাসে অ্যাপের মাধ্যমে সেবা দেওয়ার বিষয়ে ঢাকা মহানগর অটোরিকশা মালিক সমিতির সভাপতি বরকত উল্লাহ বুলু বলেন, অ্যাপে সিএনজিচালিত অটোরিকশা চালাতে তাঁরাও চান।\nসময়ের সঙ্গে তাল মিলিয়ে চলতে হবে। তবে তার আগে বৈধতা লাগবে। এখনই তা শুরু করা যাবে কি না, সেটা বলা যাচ্ছে না। তিনি চালকদের উদ্দেশ করে বলেন, ‘ওনারা আন্দাজে ঘোষণা দেন, গাড়ি আছে তাঁদের? তাঁরা কার সঙ্গে, কীভাবে কথা বলে জানি না।’\nতিনি আরও বলেন, সরকার রাইড শেয়ারিং নিয়ে যে নীতিমালা করছে, সেখানে সিএনজিচালিত অটোরিকশা অন্তর্ভুক্ত আছে কি না, তা দেখতে হবে। বিআরটিএর অনুমোদন লাগবে।\nবিআরটিএর পরিচালক (অপারেশন, চলতি দায়িত্বে) শীতাংশু শেখর বিশ্বাস বলেন, বর্তমান নীতিমালা বজায় রেখে যদি তারা অ্যাপের মাধ্যমে যাত্রী পেতে চায়, আসতে পারে।\nPrevious: সাবেক সিভিল সার্জন জামিনে মুক্ত\nNext: ‘আইনের সীমাবদ্ধতায় মানবাধিকার কমিশন ঠিকভাবে কাজ করতে পারছে না’


কিভাবে তৈরি করতে হয় ই-কমার্স ওয়েবসাইট ? - Askproshno প্রশ্নোত্তর\nকিভাবে তৈরি করতে হয় ই-কমার্স ওয়েবসাইট ?\n17 জানুয়ারি 2018 "সামাজিক মাধ্যম" বিভাগে জিজ্ঞাসা করেছেন AP Support Team (196 পয়েন্ট) ● 41 ● 192 ● 231\nতৈরি করতে হয়\n20 জানুয়ারি 2018 উত্তর প্রদান করেছেন মিলন বিশ্বাস (189 পয়েন্ট) ● 1 ● 11 ● 31\nই-কমার্স বিজনেস প্ল্যান কিভাবে শুরু করব ?\nবাংলাদেশের সব ই-কমার্স সাইটের তালিকা সমূহের লিস্ট চাই ?\nতালিকা সমূহের লিস্ট\nই-কমার্স সাইট বানাতে কি কি লাগবে ও শুরুর খরচ কত হতে পারে ?\n3,414 জন সদস্য\nAhmed Hussain Lasker


নিপুণের সঙ্গে অভিনয় করতে আপত্তি নেই জায়েদ খানের – NEWS\nবাংলাদেশ চলচ্চিত্র শিল্পী সমিতির নির্বাচন শেষ হয়েছে গত ২৮ জানুয়ারি। কিন্তু সমিতির সাধারণ সম্পাদক পদ নিয়ে নিপুণ আক্তার ও জায়েদ খানের দ্বন্দ্ব আদালত পর্যন্ত গড়ায়। তবে গতকাল বুধবার (২ মার্চ) হাইকোর্টের রায় অনুযায়ী সমিতির সাধারণ সম্পাদক পদে বসবেন জায়েদ খান।\nএরই মাধ্যমে টানা তৃতীয়বারের মত সাধারণ সম্পাদকের চেয়ারে বসেছেন জায়েদ খান। হাইকোর্টের রায়ের পর এফডিসিতে ছুটে যান জায়েদ। শিল্পী সমিতি কার্যালয়ে গিয়ে সাধারণ সম্পাদকের চেয়ারে বসেন তিনি।\nসাধারণ সম্পাদকের চেয়ারে বসে তিনি বলেন, আমি তো জোর করে চেয়ারে বসিনি। শিল্পীদের ভোটে নির্বাচিত হয়েছি। আদালত থেকেও রায় পেয়েছি। আমি সবসময় আদালতের প্রতি শ্রদ্ধাশীল ছিলাম। সত্য সবসময় সুন্দর। সত্যের জয় হয়েছে।\nজায়েদ খান বলেন, আমাকে বারবার চাপে রাখার জন্য, হয়রানি করার জন্য অন্য সংগঠনকে ব্যবহার করা হয়েছে। ১৮ সংগঠন আছে, সমিতির উন্নয়নে কাজ করার কথা। কিন্তু তারা করেনি। কেন আমাকেই টার্গেট করা হয়েছে জানি না।\nএদিকে ভবিষ্যতে নিপুণের সঙ্গে অভিনয় করবেন কিনা এমন প্রশ্নের জবাবে তিনি বলেন, প্রযোজক চাইলে সম্ভব। আমার অভিমত জানতে চাইলে বলব, নিপুণের সঙ্গে আমি আগেও অভিনয় করেছি। প্রস্তাব পেলে ভবিষ্যতেও নিপুণের সঙ্গে অভিনয় করব। আমি তো শিল্পী, নির্বাচনের তিক্ততা মনে গেঁথে রাখব এটা মনে করছেন কেন? পেশাদার শিল্পীরা এসব মনে রাখে না।\nThe post নিপুণের সঙ্গে অভিনয় করতে আপত্তি নেই জায়েদ খানের appeared first on bd24report.com.\nঅস্তিত্ব সঙ্কটে চলনবিলের ১৬ নদ-নদী\nবিয়ানীবাজারে প্রাইভেটকারের ধাক্কায় স্কুল শিক্ষকের মৃত্যু


কুকুরগুলিতে সানডাউনার্স সিনড্রোম: কী আশা করা যায় এবং কীভাবে মোকাবেলা করতে হয় - কুকুরের স্বাস্থ্য\nকুকুরের মধ্যে Sundowners সিন্ড্রোম: লক্ষণ এবং সমাধান!\nসানডাউনার্স সিনড্রোম একটি মর্মান্তিক চিকিৎসা অবস্থা যা মাঝে মাঝে বয়স্কদের ডিমেনশিয়া, আলঝেইমার, বা অন্য কোন ধরনের জ্ঞানীয় অসুস্থতায় আক্রান্ত করে। যাইহোক, এই অবস্থা শুধুমাত্র মানুষের জন্য একটি সমস্যা নয়; কুকুর সূর্যোদয়কারী সিন্ড্রোম থেকেও ভুগতে পারে।\nযখন এটি মানুষের মধ্যে ঘটে, সানডাউনার্স সিনড্রোম সাধারণত ব্যক্তিত্বের বিভিন্ন পরিবর্তন ঘটায় । এটি উদ্ভট আচরণকেও ট্রিগার করতে পারে এবং আপনার কুকুরকে উদ্বিগ্ন বা বিষণ্ণ বোধ করতে পারে। এই পরিবর্তনগুলি আপনার কুকুরের যত্নকে জটিল করে তুলতে পারে এবং তাকে স্বাচ্ছন্দ্যবোধ করা কঠিন করে তুলতে পারে কারণ সে তার সোনালী বছরগুলো কাটায়।\nনীচে, আমরা কুকুরগুলিতে সূর্যোদয়কারীদের নিয়ে আলোচনা করব এবং অবস্থার সাথে যুক্ত কিছু সাধারণ লক্ষণ ব্যাখ্যা করব। সিন্ড্রোম যে চ্যালেঞ্জগুলি মোকাবেলা করছে তার মোকাবিলা করার সময় আপনার কুকুরকে সর্বোচ্চ মানের জীবনযাত্রা প্রদান করতে সাহায্য করার জন্য আপনি যা করতে পারেন তার কিছু বিষয়ে আমরা কথা বলব।\nকুকুরগুলিতে সানডাউনার্স সিনড্রোম: কী টেকওয়েজ\nসানডাউনার্স সিনড্রোম কগনিটিভ ডিসফাংশন সিনড্রোমের আরেক নাম। এটি মূলত ডিমেনশিয়ার একটি রূপ, যে কারণে এটিকে ক্যানাইন আলঝেইমার্সও বলা হয়।\nসানডাউনাররা দিশেহারা, উদ্বেগ এবং ঘুমের ব্যাঘাত সহ বিভিন্ন উপসর্গ সৃষ্টি করতে পারে । এটি কুকুরদের বিভ্রান্ত হতে পারে, দুর্ঘটনা ঘটতে পারে বা আপনার সাথে যোগাযোগ করতে সমস্যা হতে পারে।\nদুর্ভাগ্যবশত, সূর্যোদয়ের জন্য কোন প্রতিকার নেই। যাইহোক, উদ্বেগের ওষুধ এবং কিছু পরিপূরক আপনার কুকুরের লক্ষণগুলি কিছুটা সহজ করতে সাহায্য করতে পারে।\nSundowners সিনড্রোম কি?\nকগনিটিভ ডিসফাংশন সিন্ড্রোম, বুড়ো-কুকুরের সিনিলিটি বা ক্যানাইন আলঝাইমার নামেও পরিচিত, সানডাউনার্স সিনড্রোম সাধারণ জ্ঞানীয় হ্রাসকে বোঝায় যা কখনও কখনও ঘটে যখন কুকুর উন্নত বয়সে পৌঁছায় ।\nপশুচিকিত্সকরা ঠিক নিশ্চিত নন কি কারণে সমস্যাটি প্রকাশ পায় , কিন্তু অনেকে বিশ্বাস করেন যে এটি কেন্দ্রীয় স্নায়ুতন্ত্রের ভাঙ্গন, মস্তিষ্কের কোষের মৃত্যু, বা অক্সিডেটিভ স্ট্রেসের সাথে যুক্ত। এটি মস্তিষ্কে রাসায়নিক ভারসাম্যহীনতার উপজাতও হতে পারে, যা বয়সের সাথে আরও স্পষ্ট হতে পারে।\nসানডাউনার্স সিনড্রোমের কোন চিকিৎসা নেই , এবং দুর্ভাগ্যবশত, এটি প্রায় সবসময় প্রগতিশীল , মানে আপনার কুকুরের অবস্থা সময়ের সাথে সাথে খারাপ হবে। সেই অনুযায়ী, যেসব কুকুর সূর্যোদয়কারী সিনড্রোম রোগে আক্রান্ত তাদের সারা জীবন লড়াই করবে এবং বয়স বাড়ার সাথে সাথে তাদের বাড়তি যত্নের প্রয়োজন হবে ।\nSundowners সিন্ড্রোম এর লক্ষণ কি?\nযদিও সানডাউনার্স সিনড্রোমের কারণে সঠিক লক্ষণগুলি একজন ব্যক্তির থেকে অন্যের মধ্যে পরিবর্তিত হতে পারে, তবে বেশিরভাগ কুকুর নিম্নলিখিত সমস্যাগুলির কিছু সংমিশ্রণ অনুভব করবে:\nসূর্যোদয়কারী সিন্ড্রোম সহ কুকুরের দ্বারা প্রদর্শিত সবচেয়ে সাধারণ উপসর্গগুলির মধ্যে একটি হল দিশেহারাতা।\nআপনার কুকুর, উদাহরণস্বরূপ, উপস্থিত হতে পারে ভুলে যান তিনি কোথায় , অথবা সে পারে বাধা মধ্যে চালানো যা বছরের পর বছর ধরে বিদ্যমান। সেও পারে পরিচিত কার্যকলাপ নিদর্শন মনে রাখতে বা চিনতে ব্যর্থ যেমন, যখন আপনি কাজ শেষে বাড়ি ফিরবেন অথবা আপনার দৈনন্দিন হাঁটার জন্য প্রস্তুত হবেন।\nসূর্যোদয়ের প্রথম সূচকগুলির মধ্যে একটি প্রায়ই ক্রমাগত ঘন ঘন দুর্ঘটনা । কুকুর যারা এক দশক বা তারও বেশি সময় ধরে গৃহ-প্রশিক্ষিত ছিল তারা হঠাৎ পুপিং শুরু করতে পারে কার্পেটে প্রস্রাব করা বা অন্যান্য অনুপযুক্ত জায়গা।\nকিছু বয়স্ক কুকুর ভুগতে শুরু করতে পারে অসংযম যেহেতু তাদের মূত্রাশয় এবং অন্ত্র বয়সের সাথে কার্যকারিতা হারায়, কিন্তু সূর্যোদয়কারী সিন্ড্রোমযুক্ত কুকুরদের জন্য, সমস্যাটি শারীরবৃত্তীয় পরিবর্তে জ্ঞানীয় হতে পারে।\nসূর্যোদয়কারী সিন্ড্রোম সহ অনেক কুকুর বেশ খামখেয়ালি হয়ে ওঠে রোগের অগ্রগতির সাথে সাথে। কিছু মালিক এমনকি অভিযোগ করেন যে তাদের স্বাভাবিকভাবে মিষ্টি এবং স্নেহপূর্ণ কুকুর শুরু হয় মানুষের উপর চড় মারছে । সূর্যোদয়কারী অনেক কুকুর অন্যান্য পোষা প্রাণীর প্রতি কম সহনশীল হয়ে ওঠে।\nসূর্যোদয়কারী সিন্ড্রোম সহ কুকুর শুরু হতে পারে স্বাভাবিকের চেয়ে অনেক আগে বা পরে জেগে ওঠা অথবা ঘুমাতে অসুবিধা হয় । কেউ কেউ দিনের বেলা ঘুমাতেও শুরু করতে পারে বেশিরভাগ রাত জেগে থাকা ।\nমাঝে মাঝে, সূর্যোদয়কারী কুকুর এমনকি এমন আচরণ প্রদর্শন করতে পারে যা স্মরণ করিয়ে দেয় ঘুমানো ।\nসূর্যোদয়কারী সিন্ড্রোমের সাথে সম্পর্কিত জ্ঞানীয় হ্রাসের কারণে কিছু কুকুর স্বাভাবিকের চেয়ে বেশি ঘন ঘন স্নায়বিক বা উদ্বিগ্ন বোধ করতে পারে। আপনার কুকুরের দৈনন্দিন রুটিনে পরিবর্তন তার উদ্বেগকে আরও খারাপ করে তুলতে পারে , তাই যখনই সম্ভব হয় কঠোর পরিবর্তন এড়ানো এবং সামঞ্জস্যপূর্ণ দৈনিক সময়সূচী বজায় রাখা বুদ্ধিমানের কাজ।\nসূর্যোদয়কারী সিন্ড্রোম সহ কুকুর শুরু হতে পারে সহজ এবং পরিচিত কমান্ড মানতে সমস্যা হচ্ছে । ক্ষতিগ্রস্ত কুকুরগুলিও ঘেউ ঘেউ করতে শুরু করতে পারে বা অন্য কোনও উপায়ে আপনার মনোযোগ আকর্ষণ করার চেষ্টা করতে পারে, এটি করার কোনও সুস্পষ্ট কারণ ছাড়াই।\nঅন্যান্য আচরণগত পরিবর্তন\nঅন্যান্য ধরণের আচরণগত পরিবর্তন রয়েছে যা সূর্যের মালিকদের সাথে কুকুরকে আঘাত করতে পারে এবং প্রতিটি ক্ষেত্রে অনন্য। আপনি যে আচরণগত পরিবর্তনগুলি লক্ষ্য করবেন তার অনেকগুলি সূক্ষ্ম এবং বর্ণনা করা কঠিন হবে ।\nশুধু মনে রাখবেন আপনার প্রবৃত্তিকে বিশ্বাস করুন; যদি আপনি বিশ্বাস করেন যে আপনার কুকুরটি অদ্ভুত আচরণ করছে, সে সম্ভবত । আপনি আপনার পোষা প্রাণীকে অন্য কারও চেয়ে ভাল জানেন।\nজিফ চিনাবাদাম মাখন কি xylitol থাকে?\nকোন কুকুর সুন্দরবনের মালিকদের ঝুঁকিতে আছে?\nযে কোনও কুকুর সূর্যোদয়কারী সিন্ড্রোম থেকে ভুগতে পারে, তবে এটি অন্য প্রজাতির তুলনায় কিছু প্রজাতির মধ্যে বেশি দেখা যায়। বিশেষ করে, এটি ছোট প্রজাতিতে হওয়ার সম্ভাবনা বেশি বলে মনে হয় , যারা সাধারণত তাদের বৃহত্তর সমকক্ষের চেয়ে বেশি দিন বেঁচে থাকে।\nউদাহরণস্বরূপ, গ্রেট ডেনস, আইরিশ উলফহাউন্ডস এবং অন্যান্য দৈত্য প্রজাতি সাধারণত অপেক্ষাকৃত ছোট জীবন এবং খুব দ্রুত বয়সে বাস করে। বিপরীতে, চিহুহুয়া, পুডলস এবং অন্যান্য খেলনা প্রজাতির বয়স 16 বছর বা তার বেশি হতে পারে এবং তারা প্রায়শই আরও ধীরে ধীরে বার্ধক্য প্রক্রিয়ার অভিজ্ঞতা লাভ করে।\nএই ভাবে চিন্তা করুন: বেশিরভাগ কুকুর সম্ভবত অবশেষে সূর্যোদয়কারী সিন্ড্রোমের শিকার হবে। কিন্তু, বিভিন্ন কুকুরের জীবনকালের কারণে, এটি সর্বদা প্রকাশের সময় পায় না ।\nSundowners সিন্ড্রোম সঙ্গে কুকুর জন্য চিকিত্সা কৌশল\nসূর্যোদয়কারীদের জন্য কোনও প্রতিকার নেই, তাই বেশিরভাগ চিকিত্সা কৌশল লক্ষণগুলি মোকাবেলা করতে চায় । লক্ষ্যটি সাধারণত আপনার কুকুরকে যথাসম্ভব আরামদায়ক রাখা এবং সবচেয়ে বেশি সমস্যাযুক্ত সমস্যাগুলি যতটা সম্ভব সীমিত করা।\nআপনার পশুচিকিত্সকের সাথে যোগাযোগ করুন যদি আপনি সন্দেহ করেন যে আপনার কুকুরটি সূর্যোদয়কারী সিন্ড্রোম থেকে ভুগছে এবং উপলব্ধ বিভিন্ন চিকিত্সা নিয়ে আলোচনা করুন। আপনার পশুচিকিত্সকের সুপারিশগুলি আপনার পোষা প্রাণীর নির্দিষ্ট সমস্যার উপর ভিত্তি করে পরিবর্তিত হবে, তবে কিছু সহায়ক চিকিত্সা কৌশল নীচে বিশদভাবে বর্ণনা করা হয়েছে।\nকিছু medicationsষধ আছে যা কখনও কখনও সূর্যোদয়কারী সিন্ড্রোমের সাথে কুকুরদের চিকিত্সার জন্য সহায়ক। উদাহরণ স্বরূপ, দুশ্চিন্তা রোধক ওষুধ যে কুকুরদের আরাম করতে সমস্যা হয় তাদের জন্য নির্ধারিত হতে পারে, অথবা কুকুরের জন্য এন্টিডিপ্রেসেন্টস নির্ধারিত হতে পারে যা মনে হচ্ছে প্রত্যাহার করা, স্বাভাবিকের চেয়ে বেশি ঘুমানো, বা খাবারের প্রতি আগ্রহ হারানো।\nকিছু পশুচিকিত্সক সেলেগিলিন বা অন্যান্য erষধগুলি পরিচালনা করতে পারে যা আপনার কুকুরের মস্তিষ্কে ডোপামিনের মাত্রা উন্নত করতে সহায়তা করবে। এই ওষুধগুলির মধ্যে কিছু এমনকি আপনার কুকুরের মস্তিষ্কের কোষগুলিকে আরও ক্ষতি থেকে রক্ষা করতে সাহায্য করতে পারে।\nঅনেক কুকুর খাদ্য প্রস্তুতকারক এখন বাজারের রেসিপি যা বিশেষ করে সিনিয়রদের জন্য ডিজাইন করা । প্রায়শই, এই খাবারগুলিতে অ্যান্টিঅক্সিডেন্ট সামগ্রী বৃদ্ধি পায়, যা মস্তিষ্কের কোষগুলিকে ক্ষতিগ্রস্ত করে এমন ফ্রি রical্যাডিকেল থেকে একটি বয়স্ক কুকুরের দেহকে রক্ষা করতে সহায়তা করতে পারে।\nঅনেক সিনিয়র ডায়েট সিনিয়রদের মুখোমুখি অন্যান্য সাধারণ সমস্যার সমাধান করে। উদাহরণস্বরূপ, বয়স্ক কুকুরদের চিবানো সহজ করার জন্য তারা প্রায়ই ছোট ছোট কিবল টুকরো দেখাবে। তারাও পারে একটু বেশি ফাইবার বৈশিষ্ট্য , হজমের কার্যকারিতা উন্নত করতে সাহায্য করে (যা দুর্ঘটনা সীমাবদ্ধ করতেও সাহায্য করতে পারে)।\nসেখানে কয়েকটি ওভার-দ্য-কাউন্টার সাপ্লিমেন্ট যা সূর্যোদয়কারী সিন্ড্রোমের শিকার কুকুরদের জন্য সহায়ক প্রমাণিত হতে পারে । যে কোনও ধরণের পরিপূরক পদ্ধতি শুরু করার আগে আপনার পশুচিকিত্সকের সাথে কথা বলুন , কিন্তু কিছু সাধারণ এবং সহায়ক যা আপনি বিবেচনা করতে চাইতে পারেন তার মধ্যে রয়েছে:\nমেলাটোনিন আপনার কুকুরের উদ্বেগ কমাতে এবং সঠিক ঘুমের চক্র উন্নীত করতে সহায়ক হতে পারে।\nওমেগা -3 ফ্যাটি অ্যাসিড আপনার কুকুরের জয়েন্টগুলোকে রক্ষা করতে সাহায্য করতে পারে এবং তাকে আরও সহজে ঘুরে আসতে সাহায্য করতে পারে।\nপ্রোবায়োটিক আপনার কুকুরের হজম ক্রিয়া নিয়ন্ত্রণ করতে সাহায্য করতে পারে। তারা দুর্ঘটনা রোধেও সাহায্য করতে পারে।\nসানডাউনার্স সিনড্রোমে আক্রান্ত কুকুরদের সাহায্য করার সবচেয়ে ভাল উপায়গুলির মধ্যে রয়েছে সহজ জীবনধারা পরিবর্তন, যা আপনি বাড়িতে সহজেই প্রয়োগ করতে পারেন। কিছু সাধারণ কৌশলগুলির মধ্যে রয়েছে:\nনিশ্চিত করুন যে আপনার কুকুর একটি খুব আরামদায়ক বিছানা আছে । যেহেতু সূর্যাস্তের অনেক কুকুর ঘুমের ব্যাধি অনুভব করে, তাই আপনি আপনার কুকুরছানাকে একটি ভাল ঘুম পেতে সাহায্য করার জন্য সবকিছু করতে চান। ক স্মৃতি-ফেনা বিছানা এটি একটি ভাল শুরু, কিন্তু আপনিaএর জন্য বেছে নিতে পারেন উত্তপ্ত বিছানা যদি তিনি যৌথ সমস্যায় ভোগেন।\nযতটা সম্ভব উদ্বেগ সৃষ্টিকারী কার্যকলাপ সীমিত করুন । অপ্রয়োজনীয় উদ্বেগ রোধে আপনার কুকুরকে যতটা সম্ভব শান্ত জীবনযাপন করার চেষ্টা করুন। করবেন না বাড়িতে নতুন পোষা প্রাণী চালু করুন এই সময়ে, তাকে একটি দিতে ভুলবেন না ভাল টুকরা যখন তিনি অভিভূত বোধ করেন তখন তিনি পিছনে যেতে পারেন এবং যতবার প্রয়োজন হয় তাকে আপনার পাশে থাকতে দিন।\nঅযথা আসবাবপত্র পুনর্বিন্যাস করা এড়িয়ে চলুন । সূর্যাস্তের অনেক কুকুর স্মৃতি সমস্যার সম্মুখীন হয়, তাই আপনার পুচকে জিনিসগুলিকে আপনার চেয়ে শক্ত করে তুলবেন না। আসবাবপত্র (এবং বাড়ির অন্যান্য প্রতিবন্ধকতা) একই জায়গায় রেখে দেওয়ার চেষ্টা করুন যেখানে তারা সবসময় ছিল। যদি না, অর্থাৎ, আপনার বাড়িতে বিশেষ করে ভিড় বা বিশৃঙ্খলা থাকে। এই ধরনের ক্ষেত্রে, কিছুটা জায়গা খালি করার জন্য কিছু আইটেম সরিয়ে ফেলা এবং তার জন্য ঘুরে বেড়ানো সহজ করা বোধগম্য হতে পারে।\nতার মনকে উদ্দীপিত করতে থাকুন । আপনার কুকুরের মস্তিষ্কে সেই নিউরনগুলিকে রাখার চেষ্টা করুন তাকে ক্রমাগত খেলনা সরবরাহ করে ( ধাঁধা খেলনা অথবা চিকিত্সা-বিতরণকারী খেলনা অতিরিক্ত ব্যস্ততার জন্য), তাকে নতুন ক্ষেত্রগুলি অন্বেষণ করতে দিন (স্পষ্টতই, তত্ত্বাবধান সহ) এবং তার আদেশ এবং কৌশলগুলিতে কাজ করা। আপনি এমনকি তাকে নতুন আদেশ শেখানোর চেষ্টা করতে পারেন, শুধু সচেতন থাকুন যে সে সেগুলি খুব দ্রুত নাও নিতে পারে (যদি আদৌ হয়)।\nআরো ঘন ঘন হাঁটা যান । আরো প্রায়ই হাঁটা শুধুমাত্র আপনার কুকুরছানা ব্যায়াম প্রদান করবে না। এটি তার মস্তিষ্ককে ব্যস্ত রাখবে কারণ সে বাইরে সব আকর্ষণীয় জিনিসের গন্ধ পায় এবং তাকে নিয়মিত খালি করতে সাহায্য করে, যার ফলে দুর্ঘটনার সম্ভাবনা হ্রাস পায়। শুধু এটি অত্যধিক না করার জন্য সতর্ক থাকুন: বেশ কয়েকটি ছোট হাঁটা সম্ভবত কয়েকটি দীর্ঘ হাঁটার চেয়ে ভাল।\nদুর্ঘটনা রোধে সাহায্য করার জন্য আপনার কুকুরকে বেলি ব্যান্ড বা ডায়াপার লাগান। কিছু বয়স্ক কুকুর এখনও আপনি যতই হাঁটুন না কেন এটি ধরে রাখতে লড়াই করতে পারে, তাই একটি সুরক্ষামূলক পোশাক এই সমস্যাটি সমাধানের সর্বোত্তম উপায় হতে পারে। বেলি ব্যান্ড পুরুষ কুকুরদের কার্পেটে ঝাঁকুনি দেওয়া থেকে বিরত রাখতে সাহায্য করতে পারে, কিন্তু মেয়েদের (এবং পুপিং সমস্যাযুক্ত ছেলেদের) একটি সম্পূর্ণ প্রয়োজন হবে কুকুরের ডায়াপার ।\nসাধারণ বয়স-সম্পর্কিত সমস্যাগুলির সমাধান করতে ভুলবেন না বেশিরভাগ কুকুরের অভিজ্ঞতা\nসানডাউনার্স সিনড্রোম সম্ভবত আপনার বয়স্ক কুকুরের মুখোমুখি হওয়া একমাত্র চ্যালেঞ্জ নয়; তিনি সম্ভবত সাধারণ বয়স-সম্পর্কিত অসুস্থতায় ভুগছেন, যেমন ক্যানাইন আর্থ্রাইটিস , কারণে দৃষ্টিশক্তি হ্রাস ছানি , এবং আরো। এই সমস্যাগুলির চিকিত্সা করতে ভুলবেন না, তাই আপনার বন্ধু খারাপের চেয়ে ভাল দিন উপভোগ করবে।\nউদাহরণ স্বরূপ, আপনি আপনার কুকুরকে দিতে পারেন বুটি । এটি কুকুরগুলিকে সরু মেঝেতে আরও ভালভাবে ধরতে সাহায্য করতে পারে, যা তাকে ঘুরে বেড়ানোর সময় কেবল আরও আত্মবিশ্বাসী বোধ করবে না, তবে এটি পতনও রোধ করতে পারে। এবং তার নখগুলি সঠিকভাবে ছাঁটা রাখতে ভুলবেন না, কারণ লম্বা নখগুলি তার দাঁড়ানোর পথকে পরিবর্তন করতে পারে, যা তার পরিবর্তে যে কোনও বাতের ব্যথা অনুভব করতে পারে।\nআপনি কিছু কুকুরের সিঁড়ি (বা আপনার নিজের কুকুরের রmp্যাম্প তৈরি করুন ) তাকে বিছানা এবং পালঙ্কগুলিতে সহজে প্রবেশাধিকার দেওয়ার জন্য যাতে তাকে লাফিয়ে উঠতে না হয় এবং তার ব্যথাযুক্ত জয়েন্টগুলোতে প্রদাহ করতে হয়। আপনার কুকুরও প্রশংসা করতে পারেaউষ্ণ কুকুর সোয়েটার অথবা শীতকালে হাঁটার সময় কোট (অথবা শুধু বাড়ির চারপাশে শুয়ে থাকার সময়)।\nSundowners সিন্ড্রোম স্পষ্টভাবে একটি কঠিন এবং হৃদয়বিদারক সমস্যা সম্মুখীন, কিন্তু আপনি যদি আপনার পশুচিকিত্সকের সাথে কাজ করেন এবং কিছু সহজ জীবনধারা পরিবর্তন করেন, আপনি সম্ভবত আপনার কুকুরের শেষ বছরগুলোকে তার প্রথম কয়েক বছরের মতোই উপভোগ্য করে তুলতে পারেন।\nএকটি চূড়ান্ত নোট: এই সময়ে আপনার নিজের মানসিক স্বাস্থ্য এবং সুস্থতার যত্ন নিতে ভুলবেন না । Sundowners সিন্ড্রোম একটি নির্ণয়ের একটি bummer, এবং আপনি যে দুnessখের কারণ হতে পারে তা মোকাবেলা করতে চান ।\nনিজেকে কয়েক দিন বা সপ্তাহের জন্য দু gখিত হতে দিন, আপনার প্রয়োজন হলে একজন পরামর্শদাতা বা ঘনিষ্ঠ বন্ধুর সাথে কথা বলুন এবং আপনার পোচ দিয়ে আপনার তৈরি করা বিস্ময়কর স্মৃতিগুলি স্মরণ করার জন্য কিছু সময় ব্যয় করুন।\nতারপরে, একবার আপনি আপনার শক্তি সংগ্রহ করলে, বুটস্ট্র্যাপ দিয়ে নিজেকে টেনে আনুন এবং চেষ্টা করুন আপনার বন্ধুর যত্ন নেওয়ার সর্বোত্তম উপায় খুঁজে বের করুন । তাকে এখন আগের চেয়ে অনেক বেশি প্রয়োজন, এবং এটি আপনার দেওয়া সমস্ত নিondশর্ত ভালবাসা শোধ করার সুযোগ। সময় সীমিত, এবং আপনি প্রতিটি অবশিষ্ট দিন মনে রাখতে চান।\nবুলি কাঠি কি দিয়ে তৈরি\nআপনি কি কখনও সূর্যোদয়কারী সিন্ড্রোমের সাথে একটি কুকুরের যত্ন নিতে হয়েছে? আপনার এবং আপনার পোষা প্রাণীর জন্য কোন ধরণের চিকিত্সা এবং যত্নের কৌশল সবচেয়ে সহায়ক প্রমাণিত হয়েছে? নীচের মতামত আমাদের জানতে দিন।\nসেরা কুকুরের থাবা\nআমার কুকুরের জন্য কি আকারের ভ্রমণ ক্রেট\nআমার কুকুর আগাছা খেলে কি হবে\nছোট কুকুরদের জন্য স্বাস্থ্যকর কুকুরের খাবার


‘আমার ভাল লেগেছে’,সিঁথিতে সিঁদুর প্রসঙ্গে নুসরতের পাশে দাঁড়ালেন বাবুল | Kolkata - News18 Bangla, Today's Latest Bengali News |\n‘আমার ভাল লেগেছে’,সিঁথিতে সিঁদুর প্রসঙ্গে নুসরতের পাশে দাঁড়ালেন বাবুল\nনুসরত ও বাবুল সুপ্রিয় ৷\nLast Updated: June 30, 2019, 6:32 PM IST\n#কলকাতা: সিঁথিতে সিঁদুর, হাতে চূড়া ও মেহেনদি পরে শপথ। এই সাজে তৃণমূল সাংসদ এবং অভিনেত্রী নুসরত সংসদে শপথ নেওয়ার পরেই তাঁর বিরুদ্ধে ফতোয়া জারি করেন কয়েকজন মুসলিম ধর্মগুরু এবং কট্টরপন্থীরা। অভিযোগ তোলা হয়, শাখা, সিঁদুর পরে ইসলাম ধর্মের রীতি ভেঙেছেন বসিরহাটের সাংসদ। গতকাল শনিবার রাতে এই নিয়ে ট্যুইটারে কড়া ভাষায় জবাবও দিয়েছেন নুসরত ৷ তিনি লিখেছেন,‘‘ঐক্যবদ্ধ ভারতের প্রতিনিধি ৷ যা কিনা সমস্তজাতি, ধর্মমত এবং ধর্মের বেড়াজালের ঊর্ধ্বে ৷ আমি সমস্ত ধর্মকেই শ্রদ্ধা করি ৷ আমি নিজেকে এখনও একজন মুসলিম ৷ আর আমার পরণের জন্য কী বাছব, তা নিয়ে কারও কোনও বক্তব্য পেশ করার প্রয়োজন নেই ৷’’\nএই ইস্যুতেই এ বার বিজেপি-র আরও এক সাংসদ এবং মন্ত্রীকে পাশে পেলেন নুসরত জাহান। নুসরতের পাশে দাঁড়িয়ে আসানসোলের সাংসদ এবং কেন্দ্রীয় পরিবেশ প্রতিমন্ত্রী বাবুল সুপ্রিয় জানালেন, যা করেছেন ঠিক করেছেন নুসরত। বিয়ের জন্যও তৃণমূল সাংসদকে শুভেচ্ছা জানিয়েছেন বাবুল।\nএ দিন কলকাতা বিমানবন্দরে আসানসোলের সাংসদ বলেন, '‘স্বাধীন দেশে নিজের মতো করে জীবনযাপন করার অধিকার সবার আছে। সংসদে ওকে হাতে শাখা, মাথায় সিঁদুর পরা অবস্থায় ওকে আমি দেখেছি। এটা একেবারেই ওর নিজের সিদ্ধান্ত, এই সাজে ওকে দারুণ দেখাচ্ছেও। ফতোয়ার বিরুদ্ধে ও যে জবাব দিয়েছে, সেটাও আমার খুব সাহসী মনে হয়েছে। সব ফতোয়াকেই যেভাবে ও ফুৎকারে উড়িয়ে দিয়েছে, সেটাও আমার দারুণ লেগেছে।’’ শনিবারই নুসরতের পাশে দাঁড়িয়েছিলেন আর এক কেন্দ্রীয় মন্ত্রী এবং রায়গঞ্জের সাংসদ দেবশ্রী চৌধুরী।\n#Babul supriyo#Fatwa#Nusrat Jahan#Sindoor\nFirst published: June 30, 2019, 6:19 PM IST\nঘরে বসেই পেতে পারেন এই সুবিধা, গ্রাহকদের এই পরিষেবা দিচ্ছে SBI\nআজ রাত থেকেই শুরু বৃষ্টি, বুধবার রাজ্যে হতে পারে শিলাবৃষ্টিও\nউত্তপ্ত জাফরাবাদ, আন্দোলনের মাঝে পড়ে মৃত্যু এক পুলিশকর্মীর, দেখুন ভিডিও\nস্ত্রী ও কন্যাকে সঙ্গে নিয়ে তাজমহলের কাছে পৌঁছলেন Donald Trump\nকোলে জড়িয়ে ছেলেটাকে তড়িঘড়ি তুলে দিয়েছিলেন অ্যাম্বুলেন্সে, ঋষভের পরিণতি মানতে সোরেন দম্পতি পারছেন না\nআদরকে আদরে ভরিয়ে দিলেন বিক্রম! পাশে বসে আধো-আধো গলায় কথা ঐন্দ্রিলার...\nশ্রী-এর মৃত্যু দিনে খোলা চিঠি লিখলেন অনিল কাপুর ! আবেগে ভাসলেন মিস্টার ইন্ডিয়া


জেলা আওয়ামীলীগের সভাপতি নিজেই প্রধান অতিথী, সভাপতিত্ব করবেন কে? জেলা আওয়ামীলীগের সভাপতি নিজেই প্রধান অতিথী, সভাপতিত্ব করবেন কে? – দৈনিক৭১\nজেলা আওয়ামীলীগের সভাপতি নিজেই প্রধান অতিথী, সভাপতিত্ব করবেন কে?\nনজরুল ইসলাম হিরুর আয়োজন\nগত ৫ আগস্ট শেখ কামালের জন্মদিন উপলক্ষে, নরসিংদী জেলা আওয়ামী লীগ কার্যালয় প্রাঙ্গনে দোয়া ও মিলাদ মাহফিলের আয়োজন করে শহর আওয়ামী লীগ ও অঙ্গ সহযোগী সংগঠন।\nওইদিনই মাসব্যাপী কর্মসূচির ঘোষণা দেন, যা আওয়ামী লীগের সাধারণ সম্পাদক আমজাদ হোসেন বাচ্চু তার নিজ ফেসবুক ওয়ালে এ কর্মসূচির বিবরণ দিয়ে একটি পোস্ট করে। পরবর্তীতে মাস ব্যাপী ধারাবাহিক কর্মসূচির প্রেক্ষিতে বঙ্গমাতার জন্মবার্ষিকী উপলক্ষে দলীয় কার্যালয়ে শহর আওয়ামী লীগের নেতৃবৃন্দ ও অঙ্গসংগঠনের নেতৃবৃন্দ উপস্থিতিতে, শহর আওয়ামী লীগের সভাপতি পৌর মেয়র কামরুজ্জামান কামরুল সভাপতিত্বে অনুষ্ঠিত হয়।\nএরই মধ্যে চলছে ১৫ই আগস্ট কে ঘিরে শহর আওয়ামীলীগের নানা আয়োজন। জাতীয় শোক দিবসে শহর আওয়ামীলীগের উদ্যোগে অনুষ্ঠানে প্রধান অতিথি হিসেবে উপস্থিত থাকবেন, বর্ষীয়ান রাজনীতিবিদ, নরসিংদীর জেলা আওয়ামীলীগের সংগ্রামী সাধারন সম্পাদক, জেলা পরিষদ চেয়ারম্যান, আলহাজ্ব আব্দুল মতিন ভূঁইয়া। সভাপতিত্ব করবেন শহর শাখার সভাপতি, কামরুজ্জামান কামরুল। অনুষ্ঠিত হবে দোয়া মাহফিল, জাতীয় দলীয় পতাকা অর্ধনিমিত রেখে উত্তোলন করা হবে কালো পতাকা।\nযখন সমগ্র শহরজুড়ে অনুষ্ঠানের পোস্টার লিফলেট মাইকিং ছড়িয়ে পড়েছে, এমতাবস্থায়, গতকাল বিকেলে জেলা আওয়ামীলীগের বহিষ্কৃত নেতা কাইয়ুম সরকার, তার নিজ ফেসবুক আইডি থেকে একটি পোস্ট করে। ওইখানে বিভিন্ন কর্মসূচির কথা উল্লেখ করে, লিফলেট প্রকাশ করে।\nতিনি সেখানে উল্লেখ করেন জেলা আওয়ামী লীগের সভাপতি নিজেই প্রধান অতিথী। এতে জনমনে নানাবিধ প্রশ্ন দেখা দেয়। গুরুত্বপূর্ণ এমন একটি অনুষ্ঠানে জেলা আওয়ামীলীগের সভাপতি যদি প্রধান অতিথী হোন তবে সভাপতিত্ব করবেন কে?\nযেসব অঙ্গ সংগঠনের নাম উল্লেখ করা হয়েছে সেই সকল অঙ্গসংগঠনের নেতাকর্মীর উপস্থিতিতে বিগত ৫ ই আগস্ট, তাদের মতামত নিয়ে নরসিংদী শহর আওয়ামীলীগ অনুষ্ঠান ঘোষণা করেছে।\nজাতির জনকের শাহাদাত বার্ষিকী উপলক্ষে আওয়ামীলীগের ভেতরে এমন কোন্দল দেখে মর্মাহত হয়েছেন অনেকেই। নরসিংদী জেলা আওয়ামী লীগের সাংগঠনিক সম্পাদক জানান “মূলত নরসিংদী আওয়ামীলীগের সদরের সকল অনুষ্ঠান আয়োজন করে শহর আওয়ামীলীগ, তার সাথে সম্পৃক্ত থাকে জেলা আওয়ামী লীগের সাধারণ সম্পাদক আলহাজ্ব আব্দুল মতিন ভুঁইয়া। দলীয় এমপি ও জেলা আওয়ামীলীগের সভাপতি দলীয় কার্যক্রমে নরসিংদীতে বরাবরই নিষ্ক্রিয় ছিলেন। এমনকি পবিত্র ঈদের দিনও নিজের আসনের জনগণের সাথে নামাজ পড়েননি। এমন বহু জাতীয় অনুষ্ঠানে উনাকে ডেকেও উপস্থিত করা যায়নি। অতিথী রাখলেও তিনি উপস্থিত হোননি।”\nতিনি আরও বলেন “ নরসিংদীর অন্যতম গুরুত্বপূর্ণ প্রোগ্রামটা ছিল, নরসিংদীর জনপ্রিয় মেয়র লোকমান হোসেনের স্মরণ সভা। সেখানে প্রধান অতিথি ছিল বাংলাদেশ সরকারের শিল্প মন্ত্রণালয়ের দায়িত্বপ্রাপ্ত মন্ত্রী নুরুল মজিদ হুমায়ুন এমপি। ১ নং বিশেষ অতিথি ছিল নজরুল ইসলাম হিরু এমপি কিন্তু উনি নরসিংদীতে থেকেও কোন এক অজানা কারণে উপস্থিত হোননি।তাছাড়া ওই অনুষ্ঠানে উপস্থিত ছিল জহিরুল হক ভূইয়া মোহন এমপি, আনোয়ার আশরাফ খান দিলীপ এমপি। এখন কাউকে অনুষ্ঠানের অতিথি করলে যদি উপস্থিত না হয় তাকে অতিথী করাটা পরবর্তীতে কতোটা সমীচীন হবে?”\nদলীয় একাধিক নেতাকর্মী ক্ষোভ প্রকাশ করে বলেন “শহর আওয়ামীলীগ লীগ যা করেছে ঠিকই করেছে। রাজপথের লড়াকু সৈনিক, দুর্দিনের শেখ হাসিনার নির্দেশনার লড়াই-সংগ্রাম কারী নেতা, জেলা আওয়ামী লীগের সাধারণ সম্পাদক, জেলা পরিষদ চেয়ারম্যান আলহাজ্ব মতিন ভূঁইয়া কে অনুষ্ঠানের প্রধান অতিথি করেছে। একই স্থানে অনুষ্ঠানের ঘোষণা দেওয়া নোংরা রাজনীতির পরিচয়। যারা এগুলো করছে বিগত দিনেও করেছে, কিন্তু মূল ধারার রাজনীতি কে বাধাগ্রস্ত করতে পারেনি। আশাকরি অদূর ভবিষ্যতেও পারবে না কারন মতিন ভুঁইয়া, কামরুল তৃণমূল নেতাকর্মীদের সমন্বয় করে মূল্যায়ন করে দল পরিচালনা করেন।”\nজাতির পিতার শাহাদত বার্ষিকীতে এরকম পাল্টাপাল্টি প্রোগ্রাম হাতে নেয়ায় বিরোধীদলের নেতাকর্মীদের কাছে হাসির পাত্রে পরিণত হচ্ছে নরসিংদীর আওয়ামী নের্তৃবৃন্দ। তাছাড়া বঙ্গবন্ধুর শততম জন্মবার্ষিকীতেও এমনই পাল্টাপাল্টি অনুষ্ঠানের আয়োজন করেছিল নরসিংদীর রাজনীতিবদগণ। এমপি হিরোর প্যান্ডেলে দলীয় নেতা -কর্মীদের শূন্যতা চোখে পরে যার ভিডিও সামাজিক যোগাযোগ মাধ্যমে ভাইরাল হয়েছিল। নৌকা প্রতীকের বিরুদ্ধে নির্বাচন করে জেলা আওয়ামী লীগ থেকে বহিস্কৃত কাইয়ুম সেই আয়োজনের গুরু দায়িত্ব পালন করেছিলেন।


এবার কুমিল্লায় যুবতীর লা’শ উ’দ্ধার, ধ’র্ষণের পর হ’ত্যার অভি’যোগ ।এবার কুমিল্লায় যুবতীর লা’শ উ’দ্ধার, ধ’র্ষণের পর হ’ত্যার অভি’যোগ ।\nএবার কুমিল্লায় যুবতীর লা’শ উ’দ্ধার, ধ’র্ষণের পর হ’ত্যার অভি’যোগ ।\nকুমিল্লার বরুড়ায় এক যুবতীর লা’শ উ’দ্ধা’র করেছে পুলিশ। মঙ্গলবার রাতে উপজেলার খোশবাঁশ ইউনিয়নের নবীপুর গ্রামের একটি টমেটো ক্ষেত থেকে মেয়েটির লা’শ উ’দ্ধা’র করা হয়। প্র’ত্যক্ষ’দ’র্শীদের অভি’যো’গ, মেয়েটিকে ধ’র্ষ’ণের পর হ’ত্যা করা হয়েছে। ওই মেয়েটির নাম মোসা. আমেনা (২২)। তারা বাবা মো. মাজেদ একজন কৃষক।\nমেয়েটির আত্মীয়-স্বজনের অভি’যো’গ, ধ’র্ষ’ণের পর গ’লা’য় ও’ড়’না পে’চিয়ে তাকে হ’ত্যা করে ড্রেনে ফেলে রেখে যায় দু’বৃ’ত্ত’রা। মেয়ের চা্চা মো. আয়েস আলী বলেন, রাত সাড়ে আটটার দিকে খবর শুনে ঘটনাস্থলে যায়। সেখানে গিয়ে দেখি টমেটো ক্ষেতের ড্রেনে মেয়েটির লা’শ পড়ে আছে। মুখের মধ্যে খড়-কুটো দেখা গেছে। ও’ড়’না দিয়ে মুখ পেছানো।\nসবার ধারণা মেয়েটিকে ধ’র্ষ’ণ করে হ’ত্যা করা হয়েছে। পুলিশ ঘটনাস্থলে এসেছে। বরুড়া থানার অফিসার ইনচার্জ (ওসি) সত্যজিৎ বড়ুয়া দ্যা ডেইলি ক্যাম্পাসকে বলেন, টমেটো ক্ষেতের পাশে ড্রেন থেকে মেয়েটির লা’শ উ’দ্ধা’র করা হয়েছে। এখন এর বেশি বলতে পারছি না। আমরা এখনও ঘটনাস্থলে। তদ’ন্তে’র পর এ বিষয়ে বিস্তারিত জানা যাবে।\nগোপনে যে কাজ করার অভিযোগে তিন অভিনেত্রী উদ্ধার ।\nবাসা ভাড়া দিতে না পারায় স্বামীকে আ’ট’কে রেখে স্ত্রী’কে গণধ’র্ষ’ণ\nবোনের বাসায় নিয়ে প্রেমিকাকে যেভাবে সর্বনাশ করলো পুলিশ সদস্য ।


পদ্মা-মেঘনার ভাঙন: তিন উপজেলায় ১৫০ বসতবাড়ি বিলীন | মুন্সিগঞ্জের খবর…\nকাজী সাবি্বর আহমেদ দীপু: এক সপ্তাহের ব্যবধানে মুন্সীগঞ্জের তিনটি উপজেলায় পদ্মা ও মেঘনার ভাঙনে দেড় শতাধিক ঘরবাড়ি নদীতে বিলীন হয়ে গেছে। লৌহজং ও টঙ্গিবাড়ীতে পদ্মার ভাঙনে ১১০ বসতবাড়ি ও মেঘনার ভাঙনে গজারিয়ার অর্ধশতাধিক ঘরবাড়িসহ বিস্তীর্ণ ফসলি জমি নদীতে বিলীন হয়ে যায়। এ অবস্থায় ভাঙন আতঙ্কে নদীতীরবর্তী শতাধিক ঘরবাড়ি ভেঙে নিরাপদ স্থানে সরিয়ে নিয়ে যাচ্ছে গ্রামবাসী। বর্তমানে তিনটি উপজেলায় স্কুল, মসজিদ, মাদ্রাসাসহ বিভিন্ন স্থাপনা ভাঙনের মুখে রয়েছে। যে কোনো সময় এসব স্থাপনা নদীতে বিলীন হয়ে যাবে বলে গ্রামবাসী জানিয়েছে। পদ্মা ও মেঘনায় পানি বৃদ্ধির ফলে প্রচণ্ড ঘূর্ণায়মান স্রোতের সঙ্গে বড় বড় ঢেউ আছড়ে পড়ায় ভাঙনের তীব্রতা বেড়েছে বলে সংশ্লিষ্ট ইউপি চেয়ারম্যানদের সঙ্গে কথা বলে জানা গেছে।\nখোঁজ নিয়ে জানা গেছে, টঙ্গিবাড়ী উপজেলার কামারখাড়া ইউনিয়নের বড়াইল, চৌসার, বাগবাড়ি ও জুসিষার গ্রামের ৬০টি বসতবাড়ি এক সপ্তাহের ব্যবধানে পদ্মায় বিলীন হয়ে গেছে। নদীতীরবর্তী হাসাইল-বানারী ও পাঁচগাঁও ইউনিয়নের অনেক গ্রামে ভাঙন দেখা দিয়েছে।\nভাঙনে ক্ষতিগ্রস্ত চৌসার গ্রামের হাসান মিয়া জানান, চলতি মৌসুম নিয়ে এ পর্যন্ত চার দফা পদ্মার ভাঙনের কবলে পড়েন তারা। ভাঙন থেকে বাঁচতে নিরাপদ স্থানে আশ্রয় নিয়েছেন। তাদের মতো বড়াইল গ্রামের সাত শতাধিক নদীতীরবর্তী মানুষ নিরাপদ স্থানে চলে গেছে।\nকামারখাড়া ইউনিয়নের চেয়ারম্যান মহিউদ্দিন হালদার জানান, পদ্মাতীরবর্তী পাঁচটি গ্রামে ভাঙন চলছে। ক্ষতিগ্রস্ত ৬০টি পরিবারের তালিকা উপজেলা প্রশাসনের কাছে জমা দেওয়া হয়েছে। টঙ্গিবাড়ী উপজেলা নির্বাহী কর্মকর্তা (ইউএনও) সহিদুল হক পাটোয়ারি জানান, ভাঙনে ক্ষতিগ্রস্তদের সহযোগিতা করতে প্রশাসনের পক্ষ থেকে উদ্যোগ নেওয়া হয়েছে।\nটঙ্গিবাড়ীর মতো একই অবস্থা বিরাজ করছে লৌহজংয়ের গাঁওদিয়া, কুমারভোগ ইউপির শিমুলিয়া বাজার, খড়িয়া গ্রাম, মেদিনীমণ্ডল ইউনিয়নের কান্দিপাড়া যশলদিয়া গ্রাম, মাওয়া পুরাতন ফেরিঘাটসহ পদ্মাতীরবর্তী গ্রামগুলোতে। এক সপ্তাহের ব্যবধানে কমপক্ষে অর্ধশতাধিক ঘরবাড়ি পদ্মায় বিলীন হয়ে গেছে। এখনও ভাঙন অব্যাহত থাকায় নদীতীরবর্তী একাধিক পরিবার তাদের বসতবাড়ি ভেঙে নিরাপদ স্থানে নিয়ে যাচ্ছে। পদ্মার ভাঙন অব্যাহত থাকায় বর্তমানে লৌহজং উপজেলার ছয়টি গ্রামের দুটি বাজার, একাধিক মসজিদ, মাদ্রাসা, বিদ্যালয়, ইউনিয়ন পরিষদসহ বিভিন্ন স্থাপনা ভাঙনের কবলে রয়েছে। এমনকি লৌহজং-বেজগাঁও-গাঁওদিয়া বেরিবাঁধটি পদ্মার স্রোতের তীব্রতায় যে কোনো সময় ভেঙে যাওয়ার আশঙ্কা করছে গ্রামবাসী।\nক্ষতিগ্রস্তদের অভিযোগ, চলতি মাসের শুরু থেকে ভাঙন দেখা দেওয়ার পর স্থানীয় এমপি, প্রশাসনের কর্মকর্তারা পরিদর্শন করে গেলেও এখনও ভাঙন প্রতিরোধে কোনো ব্যবস্থা নেওয়া হয়নি। লৌহজংয়ের ইউএনও মো. মনির হোসেন জানান, ক্ষতিগ্রস্তদের জন্য ত্রাণের টাকা এবং চাল বিতরণের উদ্যোগ নেওয়া হয়েছে। গাঁওদিয়া এলাকায় বালু ভর্তি জিও ব্যাগ ফেলার উদ্যোগ নিচ্ছে পানি উন্নয়ন বোর্ড।\nপানি উন্নয়ন বোর্ডের ঢাকা বিভাগীয় প্রকৌশলী মো. আউয়াল মিয়া জানান, ভাঙন প্রতিরোধে তিন কোটি টাকার বরাদ্দ চেয়ে সংশ্লিষ্ট মন্ত্রণালয়ে আবেদন করা হয়েছে। বর্তমানে পদ্মায় প্রচণ্ড স্রোত থাকায় বালুভর্তি জিও ব্যাগ ফেলা হলেও তা মুহূর্তেই পদ্মার তলদেশে হারিয়ে যাবে। তাই ভাঙন পরিস্থিতি পর্যবেক্ষণে রেখে সময়োপযোগী পদক্ষেপ নেওয়া হবে।\nগজারিয়া উপজেলার হোসেন্দী ইউনিয়নের পাঁচটি গ্রামে এক সপ্তাহের ব্যবধানে ৪০ থেকে ৪৫টি ঘরবাড়িসহ বিস্তীর্ণ ফসলি জমি মেঘনায় বিলীন হয়ে গেছে। বর্তমানে ইস্মানিরচর, নয়ানগর, গায়ালগাঁও, হোসেন্দী ও চরবলাকী গ্রামে চলছে মেঘনার ভাঙন তাণ্ডব। তাই ক্ষতিগ্রস্ত গ্রামবাসী নিজ উদ্যোগে বালুর বস্তা ফেলে, বাঁশের খুঁটি দিয়ে ভাঙন প্রতিরোধের চেষ্টা চালিয়ে যাচ্ছেন। ভাঙনের মুখে রয়েছে পাঁচটি গ্রামের স্কুল, মসজিদ, মাদ্রাসাসহ বিভিন্ন স্থাপনা এবং বিস্তীর্ণ ফসলি জমি।\nগজারিয়া উপজেলা প্রশাসন সূত্রে জানা গেছে, হোসেন্দী ইউনিয়নের মেঘনাতীরবর্তী গ্রামগুলোতে ভাঙন শুরু হওয়ার খবর পেয়ে ক্ষতিগ্রস্তদের তালিকা তৈরির উদ্যোগ নেওয়া হয়েছে। পাশাপাশি পানি উন্নয়ন বোর্ডকে অবহিত করা হয়েছে।\nPosted in গজারিয়া, টঙ্গীবাড়ি, পদ্মা, মাওয়া, লৌহজং, শ্রীনগর


ফুল ফুটুক আর না ফুুটুক আজ বসন্ত\nসিলেট প্রান্ত ডট কম : ১৩ ফেব্রুয়ারি, ২০১৮ ১২:৫৭ pm\t657 বার পঠিত\nআফতাব চৌধুরী:নব ফাল্গুনের এ দিনে মধুর বসন্ত এসেছে—-শীতের শেষ রাত বসন্তের প্রথম দিন। ঋতুরাজ বসন্তের আগমন। শীতের কুয়াশার আলো আঁধারি ফোটে নতুন আমেজে, নতুন সাজে ধরা দেয় বসন্ত। বসন্ত জাগ্রত দ্বারে। বসন্তের আগমনী বার্তা সবাইকে জানিয়ে গেল সাজ-উৎসবের মধ্য দিয়ে। বসন্ত মানেই উৎসব, উৎসব ভাব। জনজমাট এক রঙ্গিন দিন। চারিদিকে যেন নতুন প্রাণের ছোঁয়া। মানুষের জীবন এবং প্রকৃতির মাঝে এক পরিবর্তিত রূপ ধরা পড়ে ঋতুরাজ বসন্তের উজ্জ¦ল উপস্থিতিতে। ফাগুনের আগুন লাগে পলাশের ডালে ডালে, কৃষক্সচূড়ার শাখায়-বসন্ত ডাক দিয়ে যায় আমাদের নতুনের বার্তা শোনায় উজ্জ¦ল উচ্ছ্বাসে-প্রাণের আবেগে।\nফাগুন হাওয়ায় হাওয়ায়—\nফাগুন হাওয়ায় হাওয়ায় ভরেছে মন প্রাণ। আমাদের উৎসবে, জীবনে লাগুক ফাগুন হাওয়া। ক্ষতি কি! সে হাওয়ায় পাল উড়িয়ে দিতে? কারণ বসন্ত হচ্ছে যৌবনের ঋতু, প্রেমের ঋতু, উজ্জ¦ল-উদ্দমতার ঋতু। তাইতো সবাই ঋতু রাজ বলে বসন্তকে। সারা পৃথিবীর মানুষ বসন্তকে বরণ করে নেয় উৎসবের মাধ্যমে। প্রাচীন গ্রীক পুরাণে ও বসন্তকে বরণ করে নেবার কথা উল্লেখ রয়েছে। এটাকে তারা ফাগেনা উৎসব বলে। আমাদের বাংলাদেশে ও কোন কোন জায়গায় বসন্ত উৎসবকে ‘ফ“গু’ বা ফাগ বলা হয়। আবহমান বাংলার স^কীয় সংস্কৃতির ধারায়, চিরায়ত বাংলার লোক সংস্কৃতির উৎসব হিসাবে ‘বসন্ত উৎসব আমাদের জীবনে স্থান করে নিয়েছে। প্রেমিক-প্রেমিকাদের উৎসব, রাধা কৃষেক্সর উৎসব, কাম দেবতার উৎসব, দোল যাত্রা বা হোলি উৎসব, ঝুলন যাত্রা চরক উৎসব, বহ্নি উৎসব এমনকি ভালবাসার উৎসব ‘ ভ্যালেন্টাইন্সডে ’ সবি এ বসন্ত দিনে।\nআহা আজি এ বসন্তে—\nঋতু ভিত্তিক যত কবিতা গল্প-প্রবন্ধ বা শিল্প সাহিত্য রচনা হয়েছে, তার সিংহভাগ জুড়ে রয়েছে ঋতু রাজ বসন্ত। নানা ফুলের সুবাস আর কোকিলের কুহু কুহু সুমিষ্ট ধ্বনি আমাদের প্রাণকে আন্দোলিত করে। কালের পরিবর্তনের ছোঁয়া অনুভূত হয় বসন্তের পেলব পরশে। প্রকৃতি ও বদলে যায়। গাছের নতুন শাখায় সবুজ কচি পাতা উষার প্রথম আলোতে চিক চিক করে ওঠে। তাইতো কবিতা ও গানে, সুরের তান ও লরীতে , ন–পুরের নিক্কন ছন্দে বসন্ত ধরা দেয়। তাইতো—কবি গেয়ে ওঠেন “আসে বসন্ত ফুল বনে- সাজে বনভূমি সুন্দরী।” কবিগুরু রবীন্দ্রনাথ ঠাকুর ও বলেছেন ব্যর্থ প্রেমের আবর্জনা পুড়িয়ে ফেলে, আগুন জ্বালো—\nডাক দিয়েছেন বহ্ন্যুৎসবে। গ্রামে মাটির উর্বরতা বৃদ্ধির জন্য খড়খুটো জ্বালিয়ে উৎসব করা হতো। প্রখ্যাত কথা সাহিত্যিক নীহার রঞ্জন রায় এ প্রসঙ্গে বলেছেন-“প্রাকবৈদিক আদিম কৃষি সমাজের বলি ও নৃত্য-গীত উৎসব অভাবেই বর্তমানে হোলিতে রূপান্তরিত হয়েছে”। আজো বাংলার উৎসবে ফা“গুনী পূর্ণিমার দোল-বা হোলি উৎসব আনন্দের বার্তা নিয়ে আসে। রঙ ছিটানো হয় এ উৎসবে লাল-হলুদ, বাসন্তী রঙ। নানা রঙে বর্ণিল করে তোলে মেয়েদের শাড়ী, পু®প বেলীতে সাজিয়ে তোলে চুলের খোঁপা।\nসেই বসন্ত সাজে—\nফা“গুন মানে বসন্ত আর রঙ মানে বাসন্তী। তাইতো বসন্ত উৎসবে থাকা চাই বাসন্তীর ছোঁয়া। বসন্তের এ আসা যাওয়ার মাঝে মেয়েদের সাজে ফুটে উঠে বাসন্তীর উজ্জ¦ল রং। নিয়ত নতুন করে সাজিয়ে তোলে বঙ্গ ললনাকে এ বাসন্তী রঙের শাড়ী। ছোট বড় বিভিন্ন বয়সী মেয়েরা গ্রাম বাংলার তাঁতে বোনা শাড়ী পরে জানিয়ে দেয় বসন্তের বার্তা। রঙিন এ ঋতুতে সাজও হওয়া চাই রঙিন। তবে উগ্রতা নয়। আপনার হওয়া চাই উজ্জ¦ল-উজ্জ¦ল প্রাণবন্ত। নারীর নিপূন সাজ তার রূপ লাবণ্যকে বহুগুণে বাড়িয়ে দেয়। কপালে টিপ, মাথায় সিদুঁর, পায়ে আলতা, অনামিকায় আংটি, হাতে রঙিন চুড়ি, খোঁপায় ফুলের মালা। বাসন্তী শাড়ীর সঙ্গে গাঁদা ফুলেই মানানসই। ছেলেদের জন্য চাই পাঞ্জাবী।\nসারা বসন্ত জুড়ে থাকে নানা উৎসবের আমেজ। শুধু মাত্র বসন্তকে বরণ করে নেয়ার মধ্যে এ উৎসবের শেষ নয়। বসন্ত বরণ উৎসবে চারুকলা ইনস্টিটিউট, শহীদ মিনার, বিশ্ববিদ্যালয় প্রাঙ্গন ও রমনার বটমূলে মিলিত হয় হাজার প্রাণের মেলা। আমাদের এ অঞ্চলেও এর ব্যতিক্রম নেই-কিছুটা হলেও শহীদ মিনার সহ অন্যান্য সামাজিক ও সাংস্কৃতিক সংগঠনের আয়োজনে সকাল থেকে রাত পর্যন্ত দিনটি থাকে আনন্দ মুখ–র।\nবসন্ত ছুঁয়েছে আমাকে—\nএ বছর বসন্ত বরণের পরের দিনই প্রেমিক প্রেমিকার জন্য কাঙ্খিত সে দিন- “হাপি ভ্যালেন্টাইনস ডে”। নব ফাগুনের এ দিনে ছড়িয়ে পড়বে ভালবাসার আলোক ধারা এ সত্যকে সামনে রেখে এবারে বেশ উৎসব আনন্দে অতিবাহিত হবে এ ভালবাসা দিবস। প্রিয় জনকে নতুন আবেগে কাছে পাবার আশার প্রতীক্ষায় থাকে প্রেমিক-প্রেমিকারা। এ দিনে প্রিয়জনরা একে অন্যে তাদের মধ্যে বিভিন্ন ফুল,কার্ড ও উপহার সামগ্রী দিয়ে ভালোবাসা জানায়। ১৪ ফেব্রুয়ারির সে হাজার বছরের পুরানো ইতিহাস ইউরোপ ছাড়িয়ে এখন বাংলাদেশে। আমাদের দেশে আজ তা ভালবাসার দিন হিসাবে উদযাপিত হয়। যদিও বা বিদেশি সংস্কৃতি। যায় যায় দিনের ব্যাপক প্রচারণায় ঞ্ছভ্যালেন্টইনস ডেঞ্জ স¤পর্কে তরুণদের মধ্যে পরিচিতি এনে দেয়। ভালবাসার দিন হিসাবে প্রচলিত সে পয়েলা ফা“গুনের পাশাপাশি ভ্যালেন্টাইনস ডে স্থান করে নিচ্ছে। সব মানুষের মনে বসন্ত উৎসবের আমেজ ভ্যালেন্টাইনস ডে আনতে না পারলেও কিন্তু এ দেশের তরুণ-তরুণীদের কাছে এর আবেদন প্রতিনিয়ত বেড়েই চলেছে। সকল প্রতিবন্ধকতা, নিষেধের প্রাচীর ভেঙ্গে ভালবাসার কাঙ্খিত সে মানুষকে কাছে পাবার অদম্য পৃহা যেন আরো বাড়িয়ে দেয় এ দিনে। ব্যতার এ দিনে শুধু একটি বিশেষ দিনে প্রেমিক-প্রেমিকারা চায় একটু অবসর-ভালবাসার, দু’জনকে আরো কাছে নিবিড়ভাবে একান্তে পাবার জন্য উৎসুক থাকে যুগল বন্দী প্রেম। তাইতো কবি বলেছেন ঃ\n“দোহাই তোদের একটুকু চুপকর,\nভালোবাসিবারে দে আমারে অবসর”\nও পলাশ তুমি ফোঁট না….\n“ও পলাশ তুমি ফোঁট না\nতুমি ফুটলে ভাইকে আমার মনে পড়ে।\nও কোকিল তুমি গেয়ো না\nতোমার ঐ কুহু সুরে মন যে কেমন করে ”।\nআমাদের চেতনায়, প্রাণের আবেগে, হƒদয়ের তন্তুতে একুশ আজো চির ভাস^র। আমাদের সৃষ্টিতে, আনন্দ-বেদনায়, কৃষ্টিতে মায়ের ভালোবাসায় একুশ আজো অম-ান হয়ে উজ্জ¦ল দীপ্তিতে দেদিপ্যমান হয়ে আছে, আমাদের হƒদয়ে। একুশ আমার গর্ব, একুশ আমার অহংকার, আমার হাজার বছরের প্রেম। আমার জড়ে উঠার দীপ্ত প্রেরণা। বসন্তের এমনি দিনে একুশ আমাদের ধরা দেয়। যখন পলাশ ফুঁটে- লাল হয়ে ওঠে আকাশ, কৃষক্সচূড়ার রঙে রাঙা হয় সবুজ প্রান্তর। তখনি আমাদের জানিয়ে যায় একুশের কথা, বাংলা ভাষার কথা। বসন্ত যেমনি আনন্দের তেমনি বেদনার। মাতৃভাষাকে প্রতিষ্ঠা করার জন্য যাঁদের বুকের তাজা রক্তে রঞ্জিত হয়েছিল এ পৃথিবী, তাঁদের কথা যেন আমরা ভূলে না যাই। তাঁদের সে স^প্নকে যেন আমরা বাবে রূপ দান করতে পারি। এ হোক আমাদের অঙ্গীকার। বিশ্ব বলয়ে মাতৃভাষা বাংলার আন্তজাতিক স^ীকৃত বাঙ্গলাকে করেছে গৌরবান্বিত। আমাদের দেশ প্রেম, মুল্যবোধ জাগ্রত হোক অসীম ভালবাসায়, অনন্ত বিশ্বাসে। আমার তারুণ্য,আমার বসন্ত—\nআমাদের রয়েছে হাজার বছরের ইতিহাস ও ঐতিহ্য। তাই আমাদের শিল্প সংস্কৃতির শিখরও গভীর থেকে গভীরে প্রোথিত। হঠাৎ বৃষ্টি বা ঝড়ো হাওয়ায় তা মুছে যাবার নয়। আমাদের দেশ, আমাদের বর্ণমালা, আমার তারুণ্য,আমার বসন্ত-আমার অহংকার। চেতনার উৎস মুলে রয়েছে আমাদের দেশ প্রেম-ভালবাসা। সে ঐতিহ্যের উত্তরাধিকার আমরা,ঐতিহ্য আর শিল্পবোধ এসব প্রকাশ পায় চলনে-বলনে,পোষাক-পরিচ্ছদে। সব কিছুতেই স^াভাবিক ভাবে দেখা যায় নিজস^ সংস্কৃতি,ইতিহাস ইত্যাদি। ষড়ঋতুর পূর্ণতা প্রকাশ পায় বসন্তের বিপুল বৈভবে। তেমনি জীবনের উৎকৃষ্ট সময়, সে যৌবনে প্রকাশ ঘটে সকল সুন্দরের। সকল মলিনতা,আবিলতা দুর করে সুন্দরকে প্রকাশ করতে হবে। আমাদের শিল্প সাহিত্যে, আবহমান বাংলার ঐতিহ্যে আমাদের দৈনন্দিন জীবনে বসন্ত চির জাগ্রত থাকুক এ আমাদের প্রত্যাশা। সাংবাদিক-কলামিস্ট।\nপূর্ববর্তী সংবাদ: ১৫ ফেব্রুয়ারি সিলেট আসছেন রাষ্ট্রপতি\nপরবর্তী সংবাদ: আরো ৩ মামলায় খালেদা জিয়া গ্রেফতার